
Capitolul 1 


Prin obloanele închise, strigătele pătrunzătoare ale 
pescăruşilor pătrundeau în camera cufundată în penumbră. 
Bărbatul culcat în patul spaţios, care ocupa cea mai mare 
parte a încăperii, se agită, apoi se întoarse, pipăind 
maşinal, în căutarea căldurii unui trup de femeie. Cum nu 
întâlni nimic, bombăni dezamăgit. Pe măsură ce mintea îi 
ieşea din colţurile somnului, îşi aminti că se afla la 
Nantucket şi că dormise singur. 

Cu un gest automat, trase peste el pătura subţire, care 
alunecase într-o parte în timpul nopţii, apoi îşi înfundă din 
nou capul în perne, cu un oftat de uşurare. De data 
aceasta, complet trezit, ciuli urechea la chemările stridente 
ale păsărilor marine. Acest vacarm semnala zorile. Cu 
puţină tristeţe, remarcă faptul că energia sa fizică slăbise 
datorită unei lungi perioade de viaţă citadină. Cu câţiva ani 
mai înainte, n-ar fi permis niciodată ca zorile să-l surprindă 
în pat. 

Ridicând cu precauţie pleoapele, se miră de întunericul 
ce domnea în cameră. De obicei, când sosea, primul gest 
consta în a deschide obloanele, pentru a lăsa aerul 
întremător al mării să intre în toate încăperile. Dar în ajun, 
obosit de ora târzie şi de lungimea drumului, renunţase să 
descopere motivul penei de electricitate ce privase casa de 
lumină şi se culcase imediat. Panourile grele de 


6 ANNABEL DUPONT 


lemn care protejau ferestrele de rafalele violente de 
vânt ce suflau pe insulă, împiedicau primele raze de soare 
să ajungă până la el. 

Căscând, aruncă departe de el cearşafurile, se ridică si 
se îndreptă spre fereastră. Scurt timp, zăvorul rezistă 
eforturilor sale, apoi cedă. Lumina strălucitoare a zorilor îl 
orbi. Zâmbind cu încântare, contemplă cu atenţie fiecare 
detaliu al peisajului. Aurul razelor de soare, argintul 
dunelor, smaraldul şi culoarea de lapislazuli a mării ce se 
întindea cât vedeai cu ochii, se amestecau într-o armonie 
greu de înţeles, făcând ca golfuleţul ce adăpostea cele 
„Trei văduve“ să semene cu un giuvaer de preţ. 

Inspirând profund, mirosi cu desfătare parfumul 
puternic de iod şi de alge ce îmbiba atmosfera. închizând 
ochii, îşi întinse îndelung trupul puternic şi musculos, 
simțind câteva dureri musculare datorate călătoriei lungi 
din ajun, dar chiar şi aceste mici dureri îi făceau plăcere. 
încerca un sentiment încântător, ca şi când viaţa clocotea 
în el, gata să alerge în întâmpinarea tuturor ocaziilor de 
plăcere pe care i le oferea. lubea viaţa cu pasiune, viaţa şi 
femeile şi, se gândi cu puţin regret, că nu profitase destul 
nici de una, nici de celelalte, munca acaperându-i tot 
timpul în cursul ultimilor ani. 

Datorită unor anumite indicii - activitatea frenetică a 
pescăruşilor, lungimea umbrelor proiectate pe nisip de 
tufişurile firave ce presărau dunele, prospeţimea aerului - 
ghici că era încă foarte devreme. O privire spre ceas îi 
confirmă asta. Soarele de-abia începuse să se ridice. Ca 
întotdeauna, sclipirea valurilor îl atrăgea în mod irezistibil. 

înjură scurt, în şoaptă amintindu-şi că-i fusese 
imposibil, în ajun, când îşi aranjase hainele în valiză să 
găsească vreun costum de baie în dulap. De obicei, lăsa 
grija de a-i face bagajele fidelului său om la toate, pe care-l 
numea în mod ironic Vineri, comparându-l cu inseparabilul 
însoțitor al lui Robinson Crusoe. Dar, de data aceasta, 

Vineri fusese absent, ocupat cu alte sarcini, departe, iar el 
trebui să plece fără micul accesoriu indispensabil oricărui 
sejur la malul mării. 

Va îndrăzni oare să meargă să plonjeze gol, cum îl 
invita minunata transparenţă a apei? De ce nu? Dată fiind 
ora matinală, ocupanţii celor două case vecine, cu 
siguranţă încă dormeau şi nu se vor trezi încă mult timp. 

De altfel, cele două surori ce ocupau vila cea mai 
îndepărtată, „Văduva din est“, depăşiseră uşor optzeci ani. 
Locuitorii insulei atribuiseră celor trei reşedinţe construite 
după un plan asemănător numele „Trei văduve“ şi le 
indicau pe fiecare dintre ele după amplasament, de est, de 
vest sau din centru. Dacă, în mod excepţional, vederea 
celor două surori rămăsese încă destul de bună pentru a-i 
distinge goliciunea, se vor putea consacra distracţiei 
preferate a femeilor bătrâne: bârfa. Dar asta părea puţin 
probabil. 

Cât despre „Văduva din centru“, vara era în general 
închiriată de turişti veniţi dintr-un oraş îndepărtat. Dar era 
mijlocul lui iunie şi locatarii nu vor sosi înainte de iulie. 
Chiar în eventualitatea contrarie, orăşenii în vacanţă n- 
aveau obiceiul să se trezească la primele licăriri ale zorilor. 
Aşadar, nu-şi asuma nici un risc de-a şoca vreunul din 
vecini prin ţinuta sa indecentă. 

Fluierând printre dinţi, se duse în baia învecinată cu 
camera principală şi luă un prosop gros din pânză albă. Si-l 
înfăşură cu grijă în jurul şoldurilor şi se îndreptă spre scări. 

Se pregătea să iasă pe uşă, când zări conturându-se pe 
albul orbitor al orizontului, o siluetă neclară, mergând 
grăbită spre mare. Stăpânindu-şi un gest de enervare, miji 
ochii pentru a încerca să identifice intrusul care-i tulbura în 
mod supărător planurile matinale. 

Elimină fără ezitare prima ipoteză ce-i trecuse prin 
minte: nu era vorba despre una din cele două surori care 
ocupau „Văduva de est“. Un mers atât de hotărât şi un 

trup cu forme atât de armonioase, nu le puteau aparţine. 
Pe măsură ce cercetarea avansa, îi scădea decepţia. La 
urma urmei, acea persoană fermecătoare avea tot atâtea 
drepturi ca şi el să se plimbe pe plajă la o oră matinală. 
O cercetă cu bunăvoință, cu toate că-i fu dificil să-şi fixeze 
o poziţie exactă, din cauza luminii orbitoare, reflectată de 
suprafaţa apei. Rămase o clipă gânditor, cu capul aplecat 
într-o parte. Avusese mereu o slăbiciune pentru femeile 
suple şi mlădioase, cu părul lung şi înfăţişarea mândră. 
înaintă cu precauţie pe terasă, dar ea nu se întoarse, 
vaietul valurilor şi al vântului îi acopereau zgomotul 
paşilor. Ea se opri în locul în care valurile veneau să moară 
pe nisip, înainte de a se retrage, înspumate şi furioase, ca 
un războinic ce dă înapoi în faţa unui adversar mult prea 
puternic. Stătea nemişcată, cu privirea ridicată spre 
orizont. Purta un tricou alb, prea mare - probabil un tricou 
bărbătesc - ce-i lăsa descoperite picioarele lungi, fine şi 
musculoase. 
1 se părea că, sub acel veşmânt larg, era goală, dar 
distanţa nu-i permitea să fie sigur de asta. Se pregătea să 
se întoarcă în mare grabă în casă, dacă ea şi-ar fi scos 
această ultimă protecţie împotriva privirilor indiscrete, 
deoarece nu voia s-o pună într-o situaţie stânjenitoare, în 
cazul în care l-ar fi observat la rândul său. 

Persoana îndrăzni să facă vreo câţiva paşi în apă, apoi 
se opri din nou, părând că ezită. Poate n-avea intenţia să 
se scalde? încet, el se apropie cu câteva trepte ce duceau 
de la terasă la plajă, apoi se opri brusc, amintindu-şi de 
ţinuta sumară. Oh! la urma urmei, nu era suficient un 
prosop pluşat pentru ca, în această perioadă a anului, să 
înfrunte prezentările dintre vecini? Va trebui numai să fie 
atent să nu-l lase să alunece. 

Se îndreptă spre ea, afundându-şi cu plăcere picioarele 
în nisipul călduţ. Dar ea se îndepărtase deja, continuându- 
şi înaintarea în mare, iar acum apa îi ajungea până la 

jumătatea coapselor, udându-i partea de jos a tricoului. 
Rămase încă o dată nemişcată, înfiorându-se din cauza 
brizei răcoroase. Vântul îi lipea bumbacul fin al 
veşmântului de şolduri, sau îl ridica peste o clipă, 
descoperind o fâşie de piele sidefie ce contrasta cu bronzul 
picioarelor. Părul des castaniu-roşcat, cu nuanţe arămii, îi 
flutura în jurul capului, ca o aureolă de foc, strălucind sub 
razele soarelui. 

Ridică de două ori braţele pregătindu-se să plonjeze, 
apoi păru că renunţă, tremurând puternic. El observă că nu 
purta verighetă pe degetul inelar al mâinii stângi. 
Zâmbind, continuă s-o observe cu o îngăduinţă amuzată. 
Cu siguranţă, era vorba despre o înotătoare începătoare, 
care nu îndrăznea să se arunce în valuri. Aştepta în linişte. 

Cu un gest furios, ea înălţă brusc un pumn ameninţător 
spre orizont. De pe buze îi scăpară cuvinte, imediat duse 
de vânt. 

Bărbatul ridică din sprâncene cu mirare şi neîncredere. 
Oare auzise bine? Nu fusese jocul unei halucinaţii auditive 
provocate de şuierul brizei prin urechi? Oare într-adevăr 
aruncase în faţa ei cu putere acele cuvinte ciudate: „te voi 
învinge iar!“ 

N-avu răgaz să se întrebe prea mult timp, deoarece cu 
un salt elegant, ea se aruncă în valuri şi începu să înoate 
cu rapiditate, datorită unui craul impecabil, ce dovedea o 
stăpânire perfectă şi un lung antrenament. 

Clătinând din cap cu un aer de apreciere, bărbatul îi 
urmări înaintarea cu admiraţie. Nu, hotărât lucru, nu 
putuse rosti fraza pe care crezuse că o surprinsese. 
Această femeie tânără învinsese de mult timp marea... 

Treptat, pe măsură ce dispărea progresiv din ochii săi, 
îl cuprinse neliniştea. Nici un înotător, chiar excelent, nu 
trebuia să comită imprudenţa de a se îndepărta prea mult 
de mal. Degetele îi desfăcură automat prosopul care-i 
înconjura şoldurile, lăsându-l să cadă pe nisip. Apoi înaintă 

în mare, hotărât să se ducă în ajutorul acelei necunoscute 
curajoase. 

în acel moment, aceasta, după ce efectuase un larg arc 
de cerc, făcu cale-ntoarsă şi, fără să-şi încetinească viteza, 
înota cu putere în direcţia țărmului. O clipă, bărbatul ezită. 
Apoi ridică prosopul şi se întoarse în casă. Când va ieşi din 
apă cu tricoul ud mulat strâns pe trup, tânăra femeie va fi 
probabil jenată să descopere un bărbat pe plajă. Pentru că 
nu părea să aibă nevoie de ajutorul său, era de preferat să 
se retragă în mod discret. 

Ajuns în biroul a cărei uşă-fereastră dădea direct spre 
terasă, aruncă pe furiş o privire în urmă. Spectacolul pe 
care-l zări îi provocă o scurtă dar intensă emoție. Formele 
ce se conturau prin țesătura fină a tricoului erau perfecte, 
iar chipul aflat deasupra se armoniza deplin cu frumuseţea 
ansamblului. îşi părăsi cu regret punctul de observaţie, 
reproşându-şi atitudinea nedelicată. 

După ce se instală în faţa mesei de lucru, apăsă cu 
fermitate pe tasta ce punea în funcţiune dictafonul şi-i 
transmise maşinii ordinele destinate lui Vineri, care va sosi 
mai târziu dimineaţa. Când acesta va primi ordinele, le va 
executa imediat. 

- Jesse... Este vorba despre o treabă de primă 
importanţă. Anunţ-o imediat pe persoana pe care am 
rugat-o să vină să mi se alăture săptămâna viitoare, că 
această invitaţie este anulată. îţi acord încrederea de a 
găsi un pretext plauzibil. Nu uita să trimiţi flori şi un cadou 
destinat să prevină orice protest: o brățară din aur sau o 
broşă frumoasă. Ce crezi tu că este bine. Apoi, imediat ce 
vei termina cu asta, efectuează o anchetă rapidă asupra 
tinerei femei roşcate ce locuieşte în casa vecină. Vreau să 
ştiu totul, Jesse. Mă înţelegi? Totul. 

Se întrerupse, gânditor, câteva secunde, fără să-şi 
părăsească scaunul, apoi reluă: 

- Nu, până la urmă este preferabil să acţionezi în 
ordine inversă. Procură mai întâi informaţiile cerute. Dacă 

ghinionul face ca persoana în chestiune să fie căsătorită, 
logodită, minoră, îndrogostită de un altul, sau şi mai rău, 
gata să se arunce asupra primului venit pentru a-l duce la 
biserică şi la primărie, menţine prima invitaţie. Dar, vei şti, 
cu siguranţă să te porţi, nu-i aşa? adăugă el cu un uşor râs 
ironic. O ultimă precizare: nu, încă n-am întâlnit-o pe 
această tânără femeie. Este inutil să-mi recomanzi 
prudenţă. N-o voi face înainte de a avea toate informaţiile 
asupra sa. Pe curând, Jesse. Mă bizui pe tine că vei fi rapid, 
discret şi eficace, ca de obicei. 

Fluierând din nou printre dinţi, apăsă butonul de oprire 
al maşinăriei şi urcă scara spre baie, legănându-şi cu 
bucurie prosopul din mână. 


Capitolul 2 


Chiar dacă puse din nou picioarele pe sol, - acum apa îi 
ajungea la talie şi vedea ţărmul la câţiva metri în faţa ei - 
inima Daniellei continuă să bată cu putere, iar teama 
intensă ce-i copleşea sufletul şi-i răvăşea gândurile nu se 
diminuă imediat. 

Ise părea că mişcarea de du-te-vino a valurilor încerca 
s-o ducă înapoi, departe, departe de uscat, în teribilele 
adâncuri ale mării. 

Nici când păşi pe nisipul sigur nu reuşi să-şi liniştească 
total temerile. Foarte absorbită de eforturile de a-şi depăşi 
groaza, nu remarcă urmele proaspete lăsate pe nisip de 
picioare mult mai mari decât ale sale. încercând să-şi 
recapete respiraţia întretăiată, să-şi calmeze tremurul 
corpului, se îndreptă spre vila situată în mijlocul celorlalte 
două: „Văduva din centru“. 

Ajunsă pe terasă, îşi strecură mâna sub un ghiveci de 
flori, scoțând o cheie pe care o introduse în broasca de la 
uşa-fereastră ce dădea spre birou. De fiecare dată când 
pleca, nu uita niciodată să încuie cu grijă această uşă, 
deoarece în acest loc era menţinută o temperatură 
constantă, cu ajutorul unui sistem de aer condiţionat, cu 
scopul de a avea condiţii ideale de conservare pentru 
pânzele de mare valoare care se găseau acolo. 

Aspectul intim şi confortabil al acestui loc familiar îi 
aduse tinerei o oarecare destindere. îşi rezemă fruntea 
fierbinte de zidul rece şi murmură încet: 

- Am reuşit. 

Treptat, pe trăsături îi apăru o expresie de triumf, ce 
înlocui sentimentul de panică pe care-l simţise cu câteva 
clipe mai înainte. 

- Am reuşit, rosti ea cu voce mai tare. 

Ridică perdeaua şi îşi aţinti privirea asupra mării, într-o 

atitudine provocatoare. 

- Am reuşit, ţipă ea cât o ţinea gura. în ciuda 
blestemului ce apasă asupra mea, în ciuda vechilor 
superstiții, în ciuda a tot ce mi-ai povestit, Emma 
Merriweather, am reuşit. 

Cucerită de elanul entuziasmului său, Danielle zâmbi 
fericită şi-şi promise să repete performanţa chiar a doua zi. 
De acum, tot timpul verii, în fiecare dimineaţă, va înfrunta 
marea şi, în fiecare zi, va merge mai departe. Treptat, să 
înoate va deveni o obişnuinţă, iar groaza îi va dispărea. 

Apoi, mai târziu, când va căpăta siguranţă, va aştepta 
mijlocul dimineţii. în acel moment, surorile Merriweather 
vor fi treze şi Mildred va observa prin binoclu, cum avea 
obiceiul s-o facă, toată forfota ce avea loc pe plajă. Va 
asista aşadar la victoria ei şi va constata ea însăşi că 
destinul putea să fie învins, prin forţa curajului şi 
perseverenţă. 

Plină de voioşie, Danielle se scutură nepăsătoare 
deasupra unui covor persan, reprezentând o veritabilă 
piesă de colecţie. 

După un mic dejun copios, se decise să se ducă în oraş 
cu bicicleta, pentru a-şi cumpăra un costum de baie. Prin 
acest act, îşi va confirma în mod solemn hotărârea de a 
înota în fiecare dimineaţă. Vechiul costum de baie, găsit 
într-un sertar, o strângea pe şolduri şi pe piept. în nouă ani, 
formele i se dezvoltaseră. 

înainte de a se duce în baie pentru a face un duş şi a se 
schimba, se apropie de un birou splendid din lemn de 
trandafir şi luă o verighetă aşezată la vedere pe sugativă. 
Când şi-o trecu pe deget, zâmbetul îi dispăru. în definitiv, 
succesul său nu era cu adevărat complet, pentru că, 
ascultând de un impuls superstiţios, îşi scosese inelul de 
căsătorie înainte de a se avânta în valuri, poate sperând că 

astfel marea n-o va recunoaşte, nu va şti cine e. Când se 
înecase, Roger purta verigheta. 

în clipa în care părăsi biroul, evită în mod deliberat să 
se întoarcă spre portretul imens, în picioare, aproape în 
mărime naturală, care ocupa complet o bucată de perete. 
Totuşi, simţea în spate arsura privirii înflăcărate a ochilor 
albaştri, a căror limpezime se întunecase cu timpul. Nu, nu 
se va mai lăsa tulburată de legendele vechi, de amintirile 
unui trecut apus. Viitorul i se va deschide în faţă, nou, 
promiţător. 

Luna iunie de-abia începuse. Turiştii nu invadaseră încă 
micul orăşel. Când Danielle pătrunse în prăvălie, aceasta 
era pustie, cu excepţia unei vânzătoare foarte tinere, care 
îi adresă un zâmbet timid. Puțin după aceea, Danielle 
dispăru în cabina de probă, cu braţele încărcate de 
costume de baie, de modele şi culori diferite. 

După lungi ezitări, îşi opri alegerea asupra a două 
dintre ele: un costum dintr-o piesă, strâns mulat pe trup, 
pe care-l rezervase pentru înot şi un costum minuscul din 
două piese, verde ca smaraldul, asortat cu culoarea ochilor 
săi. Acesta din urmă era făcut din mici triunghiuri de 
material, reduse la minimul necesar şi legate între ele prin 
lănţişoare aurii. Acoperea în mod simbolic părţile corpului 
pe care decenţa interzicea să fie arătate şi reprezenta 
ţinuta ideală pentru bronzat. 

De fapt, îşi dădea seama că făcea o nebunie 
cumpărând ambele modele în acelaşi timp. Dar oglinda 
reflecta o imagine atât de plăcută. Oare cum ar fi putut 
rezista? Si apoi, erau oare prea mult două costume de baie 
în nouă ani? 

Cu o licărire ştrengărească în privire, se gândi că era 
timpul să-i ofere lui Mildred Merriweather o ocazie 
veritabilă de a se 

indigna. Cu puţin noroc, la vederea costumului din două 
piese, scandalos de indecent, binoclul îi va scăpa din mâini 
şi se va sparge. 

Hotărâtă ca, măcar o dată, să renunţe la obiceiurile 
sale, şi să nu mai fie atât de rezonabilă, îşi îmbrăcă blugii şi 
tricoul şi se întoarse în magazin. Tânăra vânzătoare, 
aproape o copilă, era acum ocupată cu un client, un bărbat 
de statură foarte înaltă ai cărui umeri impresionant de laţi 
o făceau să pară şi mai fragilă. 

- Dacă binevoiţi să aşteptaţi câteva clipe, murmură ea 
către Danielle, cu o privire de scuză. 

în timp ce aceasta începu, cu stângăcie, să-i facă nota 
clientului, Danielle examină cu curiozitate cumpărăturile 
necunoscutului etalate pe tejghea. Era vorba numai de 
costume de baie. Se aflau acolo cel puţin o duzină, poate 
două, remarcă uluită tânăra femeie. Probabil că acest 
bărbat nu cunoştea nici o dificultate financiară.. 

Cu încetineală, mică vânzătoare înscria pe o foaie de 
hârtie, pregătită în acest scop, descrierea amănunţită - 
culoare, talie, număr de stoc - ale fiecărui articol. Apoi le 
împături cu atenţie, pe fiecare în parte, de mai multe ori, 
într-o hârtie foarte fină. Observând că uitase să 
îndepărteze etichetele ce indicau preţul, despachetă din 
nou marfa pe care o înfăşurase cu atâta grijă, refăcu 
operaţia şi trecu în sfârşit la următoarea. în faţa celor două 
perechi de ochi ce o observau în tăcere, devenea tot mai 
stângace, mai nervoasă, şi-şi înmulţea greşelile. 

- îmi pare rău. bâigui ea în cele din urmă, jenată. Sunt 
începătoare. încă nu m-am obişnuit cu această manevrare. 
- Nu vă neliniştiţi, răspunse necunoscutul pe un ton 

calm. Nu sunt grăbit. 

Vocea gravă, armonioasă, bine modelată, trezi 
curiozitatea Daniellei. îşi îndreptă atenţia asupra bărbatului 

aflat în picioare, în faţa ei. 

Era întors cu spatele, aşa că nu observă decât umerii laţi, 
puşi în evidenţă de tricoul albastru ca cerul şi şoldurile 
înguste, strânse în 

pantaloni albi, bine croiţi. Ochii tinerei femei urcară şi 
mirarea îi spori. Era cu siguranţă foarte înalt, deoarece, 
deşi ea măsura mai mult de un metru şaptezeci, o depăşea 
cu cel puţin un cap. 

Se opri câteva minute asupra părului, a cărui tunsoare 
impecabilă indica îngrijirea unui frizer excelent, dar care 
reuşise totuşi să păstreze un aspect neglijent, indisciplinat, 
precum coama unui leu. Nici după un examen prelungit nu 
reuşi să descopere cuvântul care să califice cu exactitate 
culoarea acestui păr fascinant. De fapt, acest blond cu 
reflexe schimbătoare se compunea din zeci de nuanţe 
diferite. îi evoca o bijuterie de aur vechi, patinat de timp. 

Părul care-i acoperea braţele era de asemenea auriu, 
dar de o nuanţă mai luminoasă, decolorat de soare, de- 
abia vizibil pe pielea bronzată. încheietura mâinii era 
împodobită cu un ceas de aur. Din forma sa deosebită, 
Danielle recunoscu marca unui bijutier celebru. Evident, 
necunoscutul dispunea de venituri solide. 

în tot acest timp, tânăra angajată terminase în sfârşit 
calculele, după ce aruncase la coşul de hârtii numeroase 
exemplare mototolite, presărate cu corecturi, împreună cu 
dublura. Danielle începu să simtă o uşoară nerăbdare. 
După ce bătuse toate preţurile pe maşina de calculat, 
vânzătoarea compară rezultatul obţinut cu al propriei sale 
adunări şi scoase un oftat de uşurare. Cu obrajii îmbujoraţi 
de plăcere, anunţă cifra finală. 

- Cu siguranţă, doamna Gordon va refuza să mă 
creadă, comentă cu satisfacţie. Sunt sigură că nici ea n-a 
vândut vreodată atâtea costume de baie într-un timp atât 

de scurt. Evident, tocmai am bătut un fel de record în acest 
domeniu. îmi pare rău că v-am obligat să aşteptaţi atât de 
mult timp. Sunt lipsită de experienţă. Sper că n-am făcut 
greşeli în lista de preţuri şi de numere de stoc. Vreţi să 
verificaţi, vă rog? 

- Nu, nu. Mă încred total în dumneavoastră, protestă 
bărbatul blond. Sunteţi foarte atentă şi conştiincioasă. 
Patroana dumneavoastră - doamna Gordon, cred? - va fi 
foarte mulţumită. Hm. Preţul indicat pe etichete conţine şi 
procentajul corespunzător impozitului? 

- Nu. mărturisi tânăra fată, roşind de ruşine. Nu, într- 
adevăr. Am uitat. 

- Sapte procente şi jumătate, preciză bărbatul cu un 
zâmbet indulgent. 

Zâmbind la rândul său, Danielle încercă un elan de 
simpatie faţă de acest client atât de neobişnuit. Dacă 
supraveghease cu atâta atenţie întocmirea notei, nu fusese 
de teama unei greşeli comise în detrimentul său, ci din 
grija de a evita orice problemă a vânzătoarei. Când 
aceasta îi comunică noul total, el scoase un carnet de 
cecuri din buzunarul de la spate al pantalonilor. 

- Oh! îmi pare rău. Nu pot accepta cecuri. Doamna 
Gordon mi-a dat instrucţiuni foarte stricte în acest sens. 
Persoanele pe care nu le cunoaşte trebuie să-i plătească 
cele cumpărăte cu bani lichizi. 

- Lichizi? se miră el încruntându-se. Ei bine, adăugă 
împăciuitor. Nu sunt chiar un străin. Sunt proprietarul 
„Văduvei din est“. Cu siguranţă, doamna Gordon ştie. Cele 
trei văduve, nu-i aşa? Aceste case cred că sunt cunoscute 
în toată insula Nantucket. 

Uluită, Danielle făcu ochii mari. Aşadar, uriaşul blond 
era cel mai apropiat vecin al său, sosit în timpul nopţii! 
Cumpărase „Văduva din est“ cu aproape nouă ani mai 

înainte. Numele apăru brusc în memoria tinerei femei. Seth 
Whitlaw. Trecu în revistă informaţiile pe care le avea 
despre el. 

întreprinderea pe care o conducea, situată la Boston, 
fabrica solide vapoare de agrement. Cu aproximativ zece 
ani înainte, devenise celebră în toată Noua Anglie, lansând 
pe piaţă un nou model de navă, solidă, prezentând toate 
garanţiile de siguranţă dorite, capabilă să înfrunte cele mai 
grele furtuni, îmbinând stabilitatea cu o linie elegantă şi cu 
un preţ rezonabil. Acest vapor, de o concepţie îndrăzneață, 
repurtase un succes foarte mare şi fusese exportat rapid 
peste tot în lume. întreprinderea Whitcraft, cunoscută până 
atunci pentru metodele sale tradiţionale şi clientela de 
bogaţi trândavi, aleasă pe sprânceană - întotdeaună în 
căutarea unei jucării noi, tot mai sofisticată, tot mai 
scumpă - pentru a-şi amăgi plictiseala - se dezvoltase 
atunci considerabil şi-şi modificase în mod sensibil 
imaginea firmei. Ori Whitcraft şi Seth Whitlaw erau acelaşi 
lucru. 

- Vapoare de agrement! izbucnise cu dispreţ Mildred 
Merriweather cu două zile mai înainte, în clipa când 
Danielle sosise la Nantucket. 

Rostise acest ultim cuvânt, cu siguranţă foarte 
asemănător cu cel de plăcere, ca şi când era sinonim cu 
pierzania şi infamia. 

- îndată ce-am pus ochii pe acest. personaj, am bănuit 
imediat că-şi câştiga existenţa datorită unor mijloace puţin 
onorabile, reluase ea, cu gura încreţită într-o expresie de 
dispreţ. Dar la ce te poţi oare aştepta din partea uni bărbat 
divorţat? 

Mildred nu-l iertase niciodată pe vecinul lor că se 
afişase cu creaturi încântătoare în timpul sejururilor la 
Nantucket. 

-în plus, nu era niciodată aceeaşi, precizase ea cu 

indignare. 

- Oh! în toţi aceşti ani n-am văzut decât trei, Mil, o 
corectase timid Emma, care avea un temperament mai 
împăciuitor decât sora sa. Si toate s-au arătat 
fermecătoare şi bine crescute. Nu corespundeau deloc ideii 
pe care mi-o făcusem despre femeile de moravuri uşoare. 
De altfel, moravurile au evoluat, nu-i aşa Danny? lar 
domnul Whitlaw este şi un bărbat foarte plăcut. îl găsesc 
chiar simpatic şi. 

- Emma! Nu-ţi vei pierde niciodată incredibila 
naivitate? Individul acesta este de temut. De altfel, să 
încetăm să vorbim despre el, deoarece, dacă-l chemi pe 
diavol, până la urmă va apărea. Să sperăm doar că domnul 
Whitlaw va rămâne absent toată vara, cum s-a întâmplat 
anul trecut. 

Deşi era mai mare, Emma cedă ca de obicei în faţa 
celor decretate de sora sa mai mică şi păstră tăcerea. 

Aşa deci, se gândi Danielle, cu o curiozitate sporită, 
avea în faţă pe proprietarul „Văduvei din est“. în clipa în 
care Seth Whitlaw încerca să rezolve problema dificilă pusă 
de vânzătoare, se apropie pe nesimţite. 

- Ascultaţi. Poate ar fi mai bine, până la urmă, să nu 
cumpăr nici unul dintre aceste costume de baie, dacă asta 
v-ar face să primiţi mustrări din partea patroanei, sugeră 
el, puţin decepţionat. 

Desperarea ce se înscrise pe chipul tinerei angajate îl 
convinse imediat că era vorba de o soluţie ce trebuia 
respinsă. 

- în acest caz, voi verifica dacă am destui bani lichizi 
asupra mea, oftă el, scoțând dintr-unul din buzunare, un 
impresionant teanc de bancnote. 

începu să numere cu grijă, punând fiecare bancnotă pe 
tejghea, în faţa vânzătoarei, dar suma se dovedi 
insuficientă. O privi cu descurajare pe tânăra fată, ridicând 

din umeri într-un gest de neputinţă. 

- Vă pot împrumuta eu ce vă lipseşte, interveni 
Danielle, încercând să încheie o situaţie ce ameninţa să nu 
se mai termine. 

Seth Whitlaw se întoarse surprins şi rămase o clipă 
încremenit, cu ochii măriţi de stupoare. Totuşi, îşi reveni 
foarte repede, nevrând s-o lase pe tânăra femeie să 
ghicească adevărata cauză a acestei mirări. Danielle îi 
întinse câteva bancnote pe care le avea în portofel şi el le 
acceptă cu un zâmbet recunoscător. Luându-le la rândul 
său în posesie, vânzătoarea le introduse imediat pe furiş, 
cu o mişcare rapidă în casă, ca şi când cineva îşi propusese 
să-i fure pe loc acei bani. 

- Sunt. încurcat, domnişoară, afirmă Seth cu jenă. Eu. 

- Mă încred total în dumneavoastră, declară Danielle 
imitându-i intonaţia, cu o licărire ştrengărească în privire. 
Aţi fost foarte atent şi conştiincios în cursul întregii acestei 
scene. Doamna Gordon va fi, cu siguranţă, foarte 
mulţumită. Probabil aţi cumpărat toate costumele de baie 
pentru bărbaţi existente în acest magazin, nu-i aşa? 

Dând capul pe spate, el izbucni în râs, ca şi când 
aprecia enorm această glumă. Acel râs spontan, călduros, 
plin de viaţă, îi provocă tinerei o ciudată tulburare. îşi 
cercetă interlocutorul cu atenţie susţinută. Un şir de dinţi 
minunat de regulaţi şi sidefii, o gură cu buze bine 
conturate, un maxilar pătrat şi voluntar, sprâncene exact 
atât de stufoase pentru a aduce o notă puţin sălbatică 
ansamblului: Seth Whitlaw era de-o seducţie 
incontestabilă. Farmecului său i se adăugau manierele 
directe, privirea sinceră, de om al mării şi mâinile 
puternice, evident obişnuite să mânuiască parâmele 
navelor. Când ochii, în care străluceau puncte aurii se 
aţintiră din nou asupra ei, Danielle se înclină într-o mică 

reverență ironică. 

- încântată. Sunt „Văduva din centru“. 

- Ah! Acum înţeleg. lată de ce aţi acordat încredere 
unui necunoscut. 

- Nu, aş fi făcut-o oricum, afirmă Danielle cu sinceritate. 
Modul de a vă comporta faţă de această tânără persoană, 
adăugă ea, a fost suficient să mă convingă de cinstea 
dumneavoastră. De altfel, surorile Merriweather mi-au 
vorbit mult despre dumneavoastră. Vă cunosc toate 
secretele. Totuşi nu toate, pentru că nu ştiam că nutriţi o 
asemenea pasiune pentru costume de baie. 

- într-adevăr, poate ar trebui să mă explic referitor la 
comportamentul meu ciudat, admise Seth zâmbind. Să nu 
credeţi că obişnuiesc întotdeauna să-mi cumpăr obiectele 
de care am nevoie cu duzinele. De fapt, când am ajuns în 
acest magazin, dumneavoastră ocupați singura cabină de 
probă disponibilă şi aţi rămas acolo. hm. destul de mult 
timp. Astăzi este sâmbătă. Mâine, toate magazinele vor fi 
închise. Prin urmare, îmi trebuie imediat un costum de 
baie. Dar nu ştiu care este măsura mea. în general, las 
acest gen de detalii pentru croitorul meu, deoarece este 
greu pentru un bărbat de corpolenţa mea, să se îmbrace în 
haine de-a gata. Tânăra noastră prietenă s-a arătat extrem 
de săritoare, dar din nefericire, a fost imposibil să 
găsească un centimetru pentru a-mi măsura circumferința 
şoldurilor. Aşadar, m-am hotărât să cumpăr fiecare din cele 
patru modele existente, în patru mărimi diferite, pentru a fi 
sigur că, măcar una dintre ele mi se va potrivi. Eu. Acest 
mod de-a acţiona vi se pare cu siguranţă puţin absurd, 
continuă el, mirat că se simţea obligat să-şi justifice 
comportamentul în faţa acestei tinere femei necunoscute, 
în timp ce, de obicei, n-o făcea niciodată. Ei bine, acum îmi 
cunoaşteţi cele mai mari defecte. Sunt nerăbdător, 

impulsiv, uneori mă comport într-o manieră extravagantă, 
sau complet ilogică. Cel puţin aşa mi se spune. Mai mult, 
sunt extraordinar de încăpățânat. Când am hotărât să fac 
ceva, nimic nu mă opreşte, absolut nimic. 

- Aceste pretinse defecte îmi par mai degrabă calităţi, 
comentă Danielle. 

- Presupun că asta depinde de ceea ce întreprind, 
murmură ca pentru el însuşi. 

-în orice caz, judecând după înverşunarea de a vă 
procura un costum de baie, ţineţi într-adevăr foarte mult să 
vă scăldaţi în cel mai scurt timp. 

- Aşa este, de-abia aştept. în această dimineaţă am fost 
gata să alerg până la mare gol puşcă. 

- Aţi avut dreptate să rezistaţi acestei dorinţe. l-aţi fi 
provocat un şoc fatal lui Mildred Merriwerther. N-a văzut 
niciodată în viaţa sa un bărbat gol. Nici Emma, de altfel, 
dar ei cel puţin i-ar fi făcut plăcere această nouă 
experienţă. 

- Si dumneavoastră? Dacă m-aţi fi întâlnit pe plajă în 
această ţinută, aţi fi fost scandalizată? 

- Eu nu sunt o fată bătrână, născută într-o epocă în 
care moravurile erau radical diferite, domnule Whitlaw. Nu 
mă scandalizez atât de uşor. 

- Ah! Cu atât mai bine, oftă el, vizibil uşurat. Dar aş 
prefera să-mi spuneţi Seth. La urma urmei, suntem vecini. 
Aveţi un avantaj asupra mea. Dacă surorile Merriweather 
v-au vorbit despre mine, în schimb eu nu ştiu nimic despre 
dumneavoastră, nici măcar numele. 

- Danielle, Danielle Morrow. 

O tuse discretă îi aduse la realitate. După ce-şi 
verificase pentru a zecea oară calculele, vânzătoarea voia 
să-i dea restul clientului său. Acesta puse banii în buzunar 
fără să le arunce măcar o privire şi se depărtă de tejghea, 

pentru a-i permite Daniellei să-şi plătească ce cumpărase, 
cu un cec. O licărire ambiguă trecu prin ochii lui Seth, când 
observă minusculul costum de baie din două piese, de 
culoarea smaraldului, dar nu făcu nici o remarcă. 

Câteva minute mai târziu, părăseau magazinul 
împreună. Brusc, Seth se încruntă: tocmai văzuse 
strălucind sub soarele orbitor al prânzului, verigheta de pe 
degetul inelar al tinerei femei. Arătând un superb Rols- 
Royce de culoarea argintului, parcat la câţiva metri, 
întrebă: 

-Vă las undeva? 

- Nu, mulţumesc. Mă întorc pe bicicletă. îmi place foarte 
mult să străbat insula simțind aerul proaspăt biciuindu-mi 
pielea. în interiorul unei maşini, încerc senzaţia de 
sufocare. 

- Cu toate acestea, am remarcat prezenţa unui brec în 
faţa casei dumneavoastră. îi aparţine soţului? 

- Nu, este al meu. 

- Ah? Cu siguranţă, soţul este reţinut în altă parte de 
munca sa şi vi se va alătura mai târziu? insistă el, simulând 
indiferența. 

- Sunt văduvă, îl informă Danielle cu o voce indiferentă. 
Totuşi, nu vă simtiti obligat să adoptați o mină întristată. 
Am avut timp să mă obişnuiesc cu starea mea, pentru că 
durează de nouă ani. 

- Nouă ani? Totuşi, păreţi atât de tânără. 

- Am douăzeci şi nouă de ani. 

- Si în timpul acestor ani, n-a reuşit nimeni să vă scoată 
din singurătate? Bărbaţii care vă înconjoară sunt oare toţi 
orbi? 

- Au încercat câţiva, dar le-am refuzat mereu 
propunerile. 

- Poate familia nu vă încurajează să vă recăsătoriţi? 

- N-am nici o familie. 

- Locuiţi aşadar. singură în casa aceea imensă? 

- Da. De fapt, m-am acomodat foarte bine cu ea. 
Totuşi, nu destul pentru a nu mă bucura de vecinătatea 
dumneavoastră. Le ador pe surorile Merriweather - da, 
chiar şi pe Mildred - dar voi fi fericită să întâlnesc din când 
în când pe cineva care să aibă mai puţin de optzeci de ani. 
V-aţi gândit să rămâneţi mult timp la Nantucket? 

- Toată vara. în anul acesta, se pare că afacerile firmei 
mele pot progresa şi fără intervenţia mea. Aşa că am 
hotărât să renunţ provizoriu la orice responsabilitate şi să- 
mi acord o lungă vacanţă. 

- Ecoul succeselor considerabile repurtate de 
compania Whitcraft a ajuns până în regiunea noastră 
îndepărtată. Sunteţi oare artizanul acestei remarcabile 
dezvoltări? 

- Modestia îmi interzice să răspund afirmativ. Totuşi mă 
laud că am contribuit la asta, răsturnând prejudecățile şi 
rutina care împiedicau să apară iniţiative îndrăzneţe. Acum 
câţiva ani, eram un lup tânăr, înfometat, căruia îi era 
imposibil să asculte de rațiune. Eram convins că toate 
ideile mele erau geniale şi nimeni nu m-ar fi putut 
convinge de contrariul. Ori, eram fiul patronului şi angajaţii 
trebuia să se supună voinţei mele. Unul dintre vapoare, ale 
cărui planuri le-am desenat eu însumi, a avut norocul să 
placă publicului prin noua sa concepţie. Am vândut, foarte 
repede, sute de exemplare. Cunoaşteţi urmarea. 

- Să ţii în mâini destinul unei firme atât de înfloritoare, 
îţi dă probabil o senzaţie ameţitoare! exclamă ea cu 
înflăcărare. 

- Si dumneata intenţionezi să-ţi prelungeşti sejurul 
până la toamnă? întrebă el, ferindu-se să comenteze 
remarca precedentă. 

- Da. Dar pentru mine nu este vorba de vacanţă. Cea 
mai mare parte a timpului voi rămâne închisă în birou. 

- Eşti scriitoare? îndrăzni el, cu un aer uluit. 

- Nu. Nimic de acest fel. Practic meseria de 
restauratoare. Munca mea constă în a curăța şi a repara 
operele de artă pe care clienţii acceptă să mi le 
încredinţeze. în general, tablouri vechi. 

Timp de câteva minute, el rămase tăcut, învăluind-o 
într-o privire cercetătoare. 

- Trotuarul nu constituie prin forţa împrejurărilor un loc 
ideal pentru o conversaţie prietenească, remarcă apoi, 
străduindu-se să pară degajat. în plus, mor de foame. N- 
am mâncat nimic de aseară, deoarece dulapurile casei 
mele s-au dovedit decepţionant de goale. Din fericire, Jesse 
- persoana care-mi serveşte de secretar şi rezolvă în locul 
meu toate micile probleme casnice - va sosi curând, cu 
următorul feribot şi va remedia rapid această supărătoare 
stare de lucruri. Dar, până atunci, de ce n-am merge să 
luăm o masă uşoară la restaurantul din port? Când 
necunoscute încântătoare îmi sar în ajutor, încerc o 
irezistibilă dorinţă de a le invita la masa de prânz. 

- Regret. Mijloacele mele nu-mi permit să-ţi împrumut 
suma necesară acestei noi cheltuieli, spuse ea, cu un mic 
zâmbet ironic în colţul buzelor. 

- Este adevărat. Uitasem. Dar poate proprietarul 
restaurantului va accepta un cec? 

- Am o idee mai bună, exclamă spontan Danielle, 
după o scurtă ezitare. 

în definitiv, de ce nu i-ar lua-o înainte noului vecin, 
pentru a 
începe o legătură plăcută, ce i-ar permite să nu se izoleze 
într-o singurătate austeră? 

- De ce n-ai veni să împarţi câteva sandvişuri cu mine? 

reluă ea cu entuziasm. Să nu te aştepţi la ceva grandios: 
pâine, vin, măsline, puţină brânză, un rest de pui. şi 
soarele scăldându-ne în razele lui. Ad-o. şi pe prietena 
dumitale, bineînţeles, adăugă cu o expresie înţelegătoare, 
ce arăta că nu se înşela asupra acestei pretinse secretare. 
Spune-i mai cu seamă, să nu îmbrace o ţinută elegantă, va 
fi suficient un costum de baie. 

Fără să-i lase lui Seth timp de a rosti măcar o vorbă, se 
sui repede pe bicicletă şi se îndepărtă, cu un mic gest de 
adio. Uluit, el rămase nemişcat, pe trotuar. Curând, îl 
cuprinse un râs nebun, imposibil de stăpânit, la ideea lui 
Vineri în costum de baie din două piese. Aşadar, ea credea 
că Jesse este femeie. Faptele nu vor întârzia s-o facă să-şi 
schimbe părerea. 

Redevenind serios, se duse la maşină şi demară. 

Numaidecât, în minte îi apăru imaginea siluetei 
delicate a Daniellei, rulând cu toată viteza spre orizont. 
Revăzu picioarele lungi, musculoase, apăsând pe pedale, 
rotunjimea şoldurilor ce se mişcau în şa. 

Alte amintiri recente îl năpădiră foarte repede. îşi 
aminti imaginea tulburătoare a unei sirene ce ieşea din 
apă, şiroind, cu materialul tricoului lipit pe formele 
emoţionante ale trupului; apoi seriozitatea şi adâncimea 
privirii de culoarea smaraldului; expresia amuzată când îi 
întinsese banii care-i lipseau pentru a-şi plăti factura; şi 
mai ales, tristeţea de neînțeles, prezentă în mod constant 
în adâncul ochilor, chiar în momentele de voioşie. 

Brusc, încreţi ochii şi trăsăturile feţei i se aspriră. 
Hotărât lucru, această vecină picată din cer, căpătase în 
timpul ultimelor ore un loc considerabil în gândurile sale, 
datorită unei serii de uimitoare coincidenţe. Dar, în 
definitiv, nu era oare o persoană remarcabilă? 
Remarcabilă, sau extrem de abilă? se întrebă cu 
neîncredere. 


Capitolul 3 


Plecând din micul oraş al insulei Nantucket, era 
suficient doar un sfert de oră, pe bicicletă, pedalând cu 
putere, pentru a ajunge la micul golf care ascundea „Trei 
văduve“. 

De trei secole, strămoşii săi luaseră în posesiune acest 
colţ de pământ bătut de furtuni şi-l ocupaseră fără 
întrerupere. Ultima deţinătoare a acestei moşteniri, 
Danielle, era extrem de mândră de ea. Cel mai adesea, 
Danielle Fielding Morrow, adăugându-şi numele de fată la 
cel al soţului. Un prieten avocat o prevenise că acest mod 
de a acţiona nu era chiar legal, dar ea persista, 
încăpăţânându-se să perpetueze numele familiei Fielding a 
cărei ultimă reprezentantă era. 

Dintotdeauna - sau măcar din epoca în care începeau 
cronicile din Nantucket - bărbaţii acestor familii fuseseră 
destinaţi mării. Căpitani de vase de război, proprietari de 
corvete, de fregate, de corăbii mândre, cu trei catarge, 
străbătuseră toate oceanele globului. 

Casele nu datau dintr-o perioadă atât de veche. Un 
anume căpitan Jethro Fielding, pusese să fie construite cu 
aproximativ un secol mai înainte. Războiul Civil tocmai 
nimicise regiunea, înmulţind ruinele şi distrugând o mare 
parte a clădirilor existente. 

După ce se luptase cu curaj, căpitanul Fielding se întorsese 
pe insula Nantucket, leagănul strămoşilor săi şi construise 
„Văduva din centru“ pentru tânăra soţie pe care şi-o 
adusese din Franţa, iar celelalte două reşedinţe, pentru 
cele două surori ale sale, căsătorite de puţin timp. 

Pentru cele trei locuinţe fusese folosit acelaşi plan. 
Toate trei erau vaste, simple şi concepute pentru a fi cât 
mai comode posibil pentru locuitorii lor. Toate trei aveau 
obloane grele din lemn, pentru a proteja ferestrele de 

rafalele violente ale vântului ce veneau dinspre mare şi o 
fermecătoare „cărare a văduvelor“. Acest ieşind făcut în 
acoperiş şi mărginit de o balustradă minuţios lucrată, 
reprezenta una dintre caracteristicile principale ale 
arhitecturii regionale. De acolo, din acel înalt punct de 
observaţie, femeile marinarilor scrutau marea, în speranţa 
întoarcerii soţilor lor. 

Pe hărţile geografice amănunțite, micul golf era indicat 
sub numele „Golful Fielding“, dar nimeni nu folosea 
această denumire, preferând-o pe cea de „Trei văduve“, 
datorată după cum se credea, prezenţei a trei „cărări ale 
văduvelor“ identice, ce împodobeau casele. în realitate, 
cele trei văduve existaseră cu adevărat. Povestea lor nu 
era cunoscută decât de un număr foarte mic de persoane, 
dar fusese păstrată cu fidelitate de membrii familiei 
Fielding. Danielle o auzise povestită de nenumărate ori, 
când era copilă, aşezată confortabil pe genunchii Emmei 
Merriweather. încercase s-o uite, să şi-o scoată din minte, 
fără să reuşească vreodată. 

împrejurările în care avusese loc moartea soţului său, 
făcuseră această legendă extraordinar de vie. Din cauza ei, 
Danielle alungase orice idee de a se recăsători, în ciuda 
unei puternice dorinţe de a naşte un copil în vinele căruia 
să curgă sângele familiei Fielding, chiar dacă nu le purta 
numele. 

Pentru ea, nu va fi posibilă nici o existenţă normală, 
atâta timp cât nu-şi va învinge groaza născută din 
superstiţiile familiei. Să învingă marea: iată care va fi pe 
viitor sarcina ei. lată care era adevăratul motiv al 
întoarcerii la Nantucket.. 

După evenimentele tragice în cursul cărora Danielle îşi 
pierduse în acelaşi timp tatăl şi soţul, tânăra femeie se 
aflase într-o situaţie financiară catastrofală. Disperată, se 
văzuse obligată să se despartă de o parte a moştenirei de 

familie, pentru a plăti datoriile cele mai urgente. 

Din fericire, două din trei locuinţe îi rămăseseră. Era 
extrem de mânară că reuşise să le salveze de la 
dispersare. Bineînţeles, conform dorințelor tatălui său, 
lăsase „Văduva din vest“ la libera dispoziţie a surorilor 
Merriweather. Acestea, rude îndepărtate ale familiei 
Fileding, aparţinând unei ramuri sărace a ei, fuseseră 
încredințate, încă de la o vârstă foarte tânără, verişorilor 
lor, în conformitate cu regulile de bună-cuviinţă din acea 
perioadă. Fuseseră tratate ca şi copiii casei. Nu fuseseră 
obligate să îndeplinească nici cea mai mică treabă 
destinată de obicei rudelor care solicitau milostenie. 

Timp de trei generaţii succesive, Emma, a cărei 
blândeţe şi răbdare erau nelimitate, crescuse copiii familiei 
Fileding. La rândul său, Mildred, cu eficacitatea obişnuită, 
veghease la bunul mers al treburilor casnice. Acum, se 
retrăseseră la „Văduva din vest“ şi le fusese alocată o mică 
pensie până la sfârşitul vieţii, ca mulţumire pentru 
loialitatea lor neclintită. 

Lăsându-şi bicicleta lângă perete, se duse în bucătărie 
şi prepară un platou, unde aşeză toate alimentele necesare 
pentru o masă frugală, dar apetisantă. Apoi urcă în grabă 
scara, până în baie, unde îmbrăcă noul costum de baie din 
două piese. 

Gata să coboare din nou scara cu aceeaşi rapiditate, 
aruncă o privire în oglindă şi-şi reţinu un strigăt de 
consternare. îşi cumpărase cu adevărat o ţinută atât de 
indecentă? Dacă se prezenta astfel în faţa însoţitoarei 
noului său vecin, aceasta, cu siguranţă, se va înşela asupra 
intenţiilor sale. 

Răscolind frenetic prin şifonier, scoase până la urmă de 
acolo o tunică albă, largă, ce-i ajungea până la jumătatea 
coapselor. O îmbrăcă peste coastumul de baie de culoarea 

smaraldului. De data aceasta se declară mulţumită: nimeni 
n-ar fi putut-o acuza de provocare. 

Danielle ar fi fost probabil extrem de surprinsă dacă ar 
fi asistat la scena ce se desfăşura la „Văduva din est“, în 
acel moment chiar, între Seth Withlaw şi pretinsa sa 
„însoţitoare“. 

Jesse Horowitz, un bărbat mic şi rotofei, de vârstă 
mijlocie, înzestrat cu o barbă deasă, neagră şi cu un cap 
chel, citea cu voce tare câteva note mâzgălite în grabă pe 
un carnet, ridicându-şi din când în când ochelarii cu rame 
de metal, care-i alunecau spre vârful nasului scurt şi 
borcănat. Lângă el, Seth Whitlaw, aşezat confortabil într-un 
fotoliu cu picioarele întinse în faţă, fruntea încruntată şi cu 
bărbia odihnindu-se în mână, asculta cu atenţie. 

- îmi propun să verific în continuare anumite detalii, 
dar, pentru moment, informaţiile pe care le-am obţinut, par 
demne de încredere, începu Jesse. Soţul Daniellei Morrow, 
Roger Morrow, practica profesiunea de agent de schimb, la 
New York. Nu ştiu cum s-au întâlnit, dar toţi informatorii mi 
l-au descris ca pe un tânăr fermecător cu câţiva ani mai în 
vârstă decât ea şi provenind dintr-o familie excelentă. De 
fapt, o familie extrem de bogată, preciză el, cu o mişcare 
aprobatoare din cap. El şi socrul său, căpitanul Fielding, 
tatăl Daniellei Morrow, au murit în aceeaşi zi într-un 
accident de vapor. Cel mai tânăr dintre cei doi bărbaţi s-a 
înecat aici, la câţiva zeci de metri de țărm, adăugă Jesse 
indicând un loc destul de imprecis în direcţia mării. 

Seth urmări involuntar cu ochii degetul ce se îndrepta 
spre orizont, cu o expresie greu de definit. 

- în ceea ce priveşte accidentul în sine, poveştile se 
deosebesc puţin. Totuşi, căpitanul Fielding conducea, se 
pare, manevrele, deoarece Roger Morrow nu ştia totul 
despre navigaţie. Mai mult, cu puţin înainte, acesta din 
urmă îşi rupsese un picior şi purta un ghips care-i 
stânjenea mişcările. Căpitanul Fielding ar fi făcut un atac 

cardiac în timp ce se aflau pe mare. Desperat, ginerele său 
a încercat să ducă vaporul spre uscat, adică spre golful 
celor trei văduve şi nu spre port, care i se păruse, desigur, 
prea departe. Strigătele sale de ajutor fură auzite de 
tânăra soţie, care se avântă imediat spre el, înotând. Din 
nefericire, în acel moment, vaporul se scufundă şi Morrow 
se îneacă. 

- Atât de aproape de țărm? Nu se putea agăța de 
epavă, în aşteptarea ajutorului? 

- în mod normal, ar fi fost în stare să ajungă singur pe 
uscat, deoarece era un excelent înotător. Dar ghipsul i-a 
fost fatal. S-a dus la fund, ca o piatră. De fapt, Danielle 
Morrow fu cea care petrecu noaptea agăţată de coca navei 
răsturnate. însărcinată în opt luni, se epuizase plonjând, în 
speranţa de a-i salva pe cei doi bărbaţi. N-a fost găsită 
decât dimineaţa, deoarece nimeni nu fusese martor la 
accident. Ca urmare a acestei nopţi teribile, pierdu de 
asemenea şi copilul. 

- înţeleg. comentă scurt Seth, cu privirea aţintită 
asupra orizontului, ca şi când scena pe care tocmai i-o 
descrisese Jesse, se desfăşura încă acolo. 

- Nenorocirile văduvei noastre nu se opriră aici, reluă 
imperturbabil fidelul Vineri. Examinarea situaţiei sale 
financiare descoperi fapte neaşteptate. Tânărul Morrow, 
care fusese probabil un slab om de afaceri riscase toată 
averea familiei sale şi o mare parte din cea a familiei 
Fielding, în investiţii hazardante. în clipa morţii sale, 
devenise probabil conştient de amploarea catastrofei: era 
complet ruinat şi adevărul ar fi ieşit curând la lumină. Unul 
dintre informatorii mei exprimă o ipoteză interesantă: în 
timpul croazierei, şi-ar fi anunţat socrul despre asta şi 
această veste i-ar fi provocat stopul cardiac acestuia din 
urmă. Oricum, în afara durerii sale, Danielle Morrow a 
trebuit să rezolve şi probleme pecuniare extrem de 
complexe. începând de aici, informaţiile lipsesc. Nimeni nu 

ştie cum a reuşit să iasă din încurcătură, dar a reuşit. 

Cu un aer preocupat, Jesse Horowitz îşi aşeză din nou 
ochelarii şi-şi aranjă cu grijă carnetul în buzunarul interior 
al hainei. 

- Nu te grăbi să-i faci curte, Seth. Această poveste are 
încă multe enigme. Nu ştiu nici măcar unde a trăit în timpul 
ultimilor ani. 

- Am înţeles. îţi voi urma sfaturile, afirmă Seth, 
ridicându-se şi apropiindu-se de fereastră. Ah! încă două 
lucruri: mi-ar plăcea să-mi împrumuţi puţin bani lichizi. Pe 
de altă parte, anulează invitaţia de săptămâna viitoare. De 
data aceasta fără ezitare. 

Prin fereastra deschisă, la urechile Daniellei ajunse 
zvon de voci bărbăteşti. Cu picioarele goale pe pardoseala 
rece, îşi trecu cu febrilitate mâna prin părul des, pentru a-l 
da pe spate şi cobori scara în grabă, pentru a alerga în 
întâmpinarea invitaţilor. Apăru din casă pe uşa-fereastră ce 
da spre camera de zi cu un zâmbet de bun-venit pe buze. 
Dar când îl zări pe bărbatul corpolent, în costum de oraş ce 
se înălța în faţa ei, expresia i se schimbă. Uimitor de agil, 
în ciuda faptului că era gras, necunoscutul se grăbi spre ea 
şi se înclină politicos. 

- Danielle Morrow, Jesse Harowitz, anunţă Seth, care 
părea că se amuză enorm, constatând surpriza tinerei 
femei. M-ai părăsit atât de brusc. n-am avut timp să-ţi 
precizez că secretara mea - mai degrabă un amestec de 
înger păzitor, asistent, valet, gardă de corp şi sfătuitor pe 
care-l întruchipează atât de eficace Jesse - este bărbat. Am 
preferat să-l iau cu mine, ca să te asiguri personal de asta. 

- Vă mulţumesc foarte mult pentru invitaţie, doamnă 
Morrow. Totuşi, îmi este imposibil să rămân. De altfel, am 
mâncat deja, se grăbi să adauge Jesse. 

- Sper că nu sunteţi în aşa măsură de grăbit, încât să 
nu beţi un pahar cu noi, înainte de plecare, propuse 
Danielle cu amabilitate. 

- Vai! îmi pare rău că vă dezamăgesc. Să nu credeţi că 
Seth se comportă de obicei ca un tiran faţă de mine, dar 
astăzi mi-a comunicat o listă foarte lungă de instrucţiuni. 
Cum spune proverbul, nu lăsa pe mâine ce poţi face astăzi. 
Am auzit spunându-se că restauraţi opere de artă, doamnă 
Morrow, continuă el, cu o scurtă licărire de curiozitate în 
ochi. Cu siguranţă, este o operaţie extrem de pasionantă şi 
practicată de foarte puţine persoane. Personal, simt un 
mare interes pentru acest gen de activitate. Lucraţi pentru 
vreun muzeu sau vreo galerie? 

- Acum, nu. De câtva timp, am început pe cont propriu. 

- La Boston, presupun? 

- Nu, la New York, îl corectă ea, fără suspiciune. 

Cu dibăcia sa obişnuită, în câteva minute care-i 
precedară plecarea, Jesse Horowitz obţinu numeroase 
informaţii suplimentare. Află în ce cartier din Manhattan 
locuia tânăra femeie, adresa atelierului său şi chiar numele 
unor restaurante în care cina uneori. 

- Domnul Whitlaw deţine un foarte frumos tablou de 
Watteau, ale cărui culori totuşi s-au şters cu timpul şi care 
s-a deteriorat puţin din neglijenţa proprietarilor anteriori, 
exclamă el brusc. Repararea unui asemenea tablou ar fi 
foarte costisitoare? 

- îmi este imposibil să mă pronunt înainte de a-l fi 
văzut, afirmă Danielle, străduindu-se să nu lase să apară 
încântarea pe care i-o provoca numele celebrului pictor. 

Un Watteau! în general i se încredinţau pânze create 
de artişti de talent, dar rareori avusese ocazia să ţină în 
mână opera unui asemenea geniu de necontestat. 

- Excelentă idee, Jesse, aprobă Seth. Data viitoare, 
când obligaţiile te vor conduce la Boston, adu-l. Cu cât mai 
repede, cu atât mai bine. Evident, cu condiţia ca Danielle 
să accepte acest surplus de muncă. 

- Clienţii noi sunt întotdeauna bineveniţi, recunoscu ea 
cu sinceritate. De altfel, sper că ai o asigurare bună. Biroul 

meu este utilat cu un sistem de alarmă, dar două precauţii 
valorează mai mult decât una. în plus, prefer să-ţi spun 
înainte: această treabă poate să ia un timp destul de lung. 
Asemenea capodopere pretind îngrijiri şi un material 
deosebit. 

- Nu sunt grăbit, interveni calm Seth. Pe de altă parte, 
Jesse nu va merge la Boston pentru moment. Mai întâi 
trebuie să meargă la New York pentru a regla o afacere 
urgentă. Referitor la asta, Jesse, ar fi de preferat să nu 
întârzii prea mult. Ai mult de lucru. 

După plecarea secretarului, Seth o invită pe Danielle să 
se întindă pe unul din şezlongurile confortabile ce se aflau 
pe terasă, se apropie de masa pe care se aflau părţile 
componente ale unei gustări şi turnă vin în paharele 
elegante, cu picior. 

Tânăra femeie îi urmărea cu atenţie asiduă cele mai 
mici mişcări, simțind o tulburare crescândă. Era îmbrăcat 
doar cu un tricou şi costum de baie. Nu reuşea să-şi 
întoarcă privirea de la picioarele lui, lungi şi musculoase. 
Ochii îi urcară încet spre şoldurile înguste, pieptul puternic 
şi parcurseră în ansamblu acel corp cu proporţii perfecte. 
Părea şi mai impozant decât dimineaţa, în magazin, cu 
siguranţă, din cauză că era pe jumătate dezbrăcat. 
Lăţimea umerilor părea că ocupă tot spaţiul disponibil. 

Când se întoarse, se înfioră imperceptibil sub şocul 
ochilor cu puncte aurii care se aţintiseră asupra ei cu 
intensitate. Cu siguranţă, Seth era un bărbat foarte 
seducător, periculos de seducător admise, încercând să-şi 
păstreze luciditatea. Până acum se arătase de-o perfectă 
corectitudine, dar vecinătatea apropiată, căldura şi 
indiferența verii, vor favoriza cu siguranţă o alunecare a 
relaţiilor lor spre o intimitate mai strânsă. Dacă una din 
creaturile fermecătoare care-i înfrumuseţau în general 
sejururile nu venea să li se alăture în cel mai scurt timp, ar 
fi mai bine ca pe viitor să evite să-l întâlnească. 

De altfel, era de preferat să lămurească această 
situaţie imediat, se hotări ea. 

- Confuzia pe care am comis-o referitor la secretarul 
dumitale, provine din anumite bârfe ale surorilor 
Merriweather, care te privesc, începu ea cu precauţie. Mi- 
au spus că rareori îţi petreci vacanţa la Nantucket, în 
singurătate. De obicei, te însoţeşte o femeie. Presupun 
soţia, sau iubita? 

-Una dintre iubite. Niciodată aceeaşi, după împrejurări, 
admise el pe un ton indiferent. 

Când îi întinse paharul, degetele le atinseră pe ale 
interlocutoarei puţin prea apăsat pentru a fi întâmplător. 
Această scurtă atingere o electriză pe Danielle. 

- Te-ai întrebat cu siguranţă, dacă nu colecţionez 
femeile cu aceeaşi lipsă de măsură precum costumele de 
baie, nu-i aşa? reluă el, cu o expresie imperturbabilă. 

- într-adevăr, mărturisi Danielle râzând pentru a-şi 
ascunde stânjeneala.. 

- Răspunsul este da, încheie Seth cu răceală. 

Rămasă mută de această sinceritate uimitoare, 
Danielle bău o înghiţitură de vin pentru a-şi face de lucru. 

- însoţitoarea dumitale obişnuită va sosi curând? 
întrebă după o scurtă tăcere. 

-N-am o însoţitoare obişnuită. De altfel, este o stare de 
fapt pe care înţeleg s-o remediez rapid. în ultimii ani, 
munca m-a absorbit prea mult. Am nevoie să mă distrez 
puţin. 

- Cel puţin ai meritul de a fi sincer, remarcă ea, cu o 
voioşie puţin forţată. 

- Oare de ce mi-aş ascunde intenţiile? Evit cu grijă 
femeile ce caută siguranţa unei căsătorii. O experienţă 
nefericită în acest domeni îmi este de-ajuns. Nu doresc 
deloc s-o reînnoiesc. Mi se pare de preferat să pun aceste 
lucruri la punct, încă de la început. 

- în ceea ce mă priveşte, nu este nimic de pus la punct, 

replică ea tăios. Nu caut nici căsătorie, nici o simplă 
legătură. Mi-ar plăcea de asemenea ca asta să fie perfect 
stabilit. 

- Haide! Calmează-te! murmură Seth, împăciuitor, 
încercând să risipească tensiunea născută între ei. îţi jur că 
n-am obiceiul să invit o femeie să împartă patul cu mine, 
încă de la prima întâlnire. Ţin să mă asigur mai întâi că nu 
nutreşte nici un gând ascuns, în ceea ce mă priveşte. Sper 
că nu este cazul dumitale? o întrebă cu o sinceritate 
descumpănitoare. 

- Bănuielile îţi sunt insultătoare, domnule Whit. Seth. 
replică ea, fulgerându-l cu privirea. 

-Deloc. Crede-mă, nu vreau să te jignesc. încerc doar 
să cunosc adevărul, atâta tot. Nu mi se întâmplă în fiecare 
zi să fiu invitat de o necunoscută încântătoare, mai ales 
când această persoană a consimţit, cu câteva clipe mai 
înainte, să-mi împrumute bani doar pentru ochii mei 
frumoşi. Oh! exclamă el brusc. Am uitat pe birou suma pe 
care ţi-o datoram. Ţi-o voi aduce mai târziu. 

- Nici o grabă. Totuşi, ţin să-mi precizez clar 
obiectivele. Invitându-te la mine, plănuiam doar să 
inaugurez între noi legături de bună vecinătate. Să nu te 
înşeli, doar legături de bună vecinătate, insistă ea, 
apăsând cu fermitate fiecare silabă. 

- Sunt fericit să aflu, încheie Seth, cu un zâmbet 
fermecător. Să încetăm această conversaţie prea serioasă. 
Soarele ne invită la nepăsare, nu-i aşa? 

Cu un gest mlădios, se aplecă şi-şi scoase tricoul. 
Pielea perfect bronzată a bustului, lucea în lumina 
puternică a începutului de după-amiază. Ca pentru a 
alunga orice preocupare, se întinse îndelung, cu o graţie 
felină. Fascinată, Danielle încercă să-şi îndrepte atenţia 
asupra mării, fără să reuşească în întregime. 

- Mi-e foame, declară el, cu fermitate. 

Se apropie de masă, examină platoul cu un aer 

gurmand, apoi optă pentru un sandviş cu aspect deosebit 
de apetisant. 

- Hmm! Pui şi creson! Ador această asociere. Ce 
doreşti? 

- Pentru început, un sandviş cu brânză, spuse ea. 

începând din acel moment, schimbară cuvinte uşoare, 
glume, 
lipsite de orice agresivitate. Vorbiră despre vreme, despre 
evenimentele ce se desfăşurau în lume, apoi el îi descrise 
vaporul 
- evident un model Whitcraft - pe care unul dintre angajaţi 
îl va aduce curând în portul din Nantucket, pentru a-i face 
vacanţa mai plăcută. 

Brusc, schimbară tonul, îi mărturisi că o zărise chiar în 
acea dimineaţă pe plajă. 

- întotdeauna te scoli la o oră atât de matinală? o 
întrebă cu un zâmbet uşor. 

- Nu întotdeauna, răspunse ea, din nou atentă. Oare 
întotdeauna îi spionezi pe cei ce se scoală la o oră atât de 
matinală? 

Cu un puternic hohot de râs, el plecă şi alese un nou 
sandviş, pentru a potoli o poftă de mâncare la fel de 
impresionantă ca statura sa. Abordând un alt subiect, 
restabili imediat o atmosferă de voioşie şi prietenie. Când 
Seth Whitlaw se hotăra să-şi desfăşoare tot farmecul, era 
greu să nu-i cedezi. Ştia să manevreze cu pricepere 
măgulirea şi sarcasmul. Făcând să alterneze atacul cu 
retragerea, îşi ducea cu rapiditate interlocutorii acolo unde 
voia. 

- Mi s-a spus că eşti o Fielding. Aparţii familiei care a 
deţinut acest golf timp de generaţii, nu-i aşa? Sunt sigur că 
locul acesta a fost teatrul multor poveşti pitoreşti. într-o zi 
când Mildred Merriweather se îndepărtase puţin, am 
încercat să mă tocmesc cu Emma, pentru a-i smulge 
secretele. Dar vai! Teribila soră s-a întors foarte repede şi 

am rămas flămând. Curajoaja Mildred! comentă el ironic. 
întotdeauna gata să înfrunte cele mai mari pericole pentru 
a salva victimele inocente, de lupul mare şi rău. De ce nu 
mi-ai povesti câteva întâmplări ale strămoşilor dumitale? 
Doresc enorm să cunosc trecutul acestui loc atât de 
atrăgător. 

încurajată de un ascultător extrem de atent, încălzită 
de vin şi inspirată de subiect, Danielle nu întârzie să devină 
volubilă. Inspirându-se nestânjenită din lista de legende ale 
familiei, îi descrise lui Seth în culori vii, aventurile unora 
dintre strămoşii săi. 

Aproape toţi bărbaţii ce purtaseră numele de Fielding 
fuseseră nişte voinici ce iubeau viaţa cu pasiune, 
înflăcăraţi în dragoste şi curajoşi în luptă. Generoşi, 
nesăbuiţi, cheltuindu-şi averile imediat ce le obţinuseră, 
parcurseseră toată mările globului, fericiţi doar când vântul 
din larg le biciuia feţele. Numai ochii unei femei îi puteau 
reţine uneori pe uscat. 

Când ajunse la căpitanul Jethro Fielding, Danielle se 
opri brusc. Acest episod nu voia să-l evoce. Dându-şi 
seama de realitate, îşi încrucişă braţele pe piept, într-un 
gest instinctiv de apărare şi se înfioră imperceptibil, ca şi 
când toate fantomele despre care tocmai vorbise, o 
înconjurau într-o hoardă mută şi amenințătoare. 

- Ce ai? o întrebă el, neliniştit. 

- Am stat prea mult timp la soare, pretextă ea, 
ridicându-se. Pielea mea suportă greu expuneri lungi, la 
orele cele mai călduroase ale zilei. Dace binevoieşti să mă 
ierţi, mă voi retrage la umbră, în birou. Acum, trebuie să 
lucrez. Sper că nu te-am plictisit prea mult cu flecăreala 
mea. Nu ştiu de ce ţi-am spus toate aceste secrete. Cu 
siguranţă, pentru că ştii să asculţi minunat, ceea ce este o 
calitate rară în zilele noastre. în plus, remarcele dumitale 
sunt mereu judicioase. Cunoşti perfect marea, nu-i aşa? 
adăugă ea visătoare. 

- Aparţin mării cu trup şi suflet, răspunse Seth cu tărie. 
Strămoşii mei au început să creeze averea familiei, făcând 
comerţ cu mirodenii cu Africa. Dar nu vreau să te mai rețin. 
Ne vom revedea curând, nu-i aşa? 

- Cu siguranţă, aprobă ea cu căldură, înainte de a 
dispărea în interiorul casei. 

Ochilor orbiţi de lumina puternică din exterior le 
trebuiră câteva minute pentru a se obişnui cu penumbra. 
Treptat, începu să distingă obiectele. Tablourile de 
restaurat erau rezemate de rafturile bibliotecii, aşteptând 
ca încăperea să fie amenajată într-un atelier adevărat. Dar 
nu aceste pânze o atrăseseră în acel loc, ci imensul portret 
ce acoperea unul dintre pereţi. 

Personajul reprezentat îi semăna în mod izbitor 
Daniellei. Părul castaniu-roşcat fluturând în vânt, mâna fină 
şi elegantă ce ţinea un şal de caşmir, de asemenea ridicat 
de briză, sprâncenele arcuite, bărbia mândră, ochii 
gânditori, privind marea, gura cu buze senzuale, dar 
exprimând o tristeţe fără margini. Această femeie tânără, 
din care emana o nostalgie atât de sfâşietoare, ar fi putut fi 
într-adevăr Danielle, pozând pe „cărarea văduvelor“, într-o 
zi ceţoasă, într-un costum din altă epocă. Totuşi, în afara 
ţinutei şi a coafurii, detalii infime, dar caracteristice - 
rotunjimea obrazului, distanţa dintre ochi, forma urechii - 
permiteau unui observator atent să le deosebească în mod 
sigur pe cele două femei. Modelul portretului nu era 
actuala Danielle Fielding, cu toate că purtase acelaşi 
nume. 

Un amator de artă avizat, recunoştea coloritul bogat şi 
compoziţia erudită a celebrului pictor american John Singer 
Sargent şi ar fi tras concluzia că opera fusese probabil 
executată înainte de anul 1874, când Sargent părăsise 
America, pentru am merge să lucreze la Paris. 

Cu un realism tulburător, artistul fixase pentru 
totdeauna pe pânză trăsăturile stră-străbunicii Daniellei. 
Cronicile de familie pretindeau că pictorul consimţise să 
vină la Nantucket, pentru că el însuşi cedase farmecului 
acelei tinere frumuseți sosită din Franţa. Aceasta se 
căsătorise cu căpitanul Jethro Fielding, care avea de două 
ori vârsta sa. Se povestea că tânăra Danielle fugise la 
şaptesprezece ani din Normandia, unde era născută, 
pentru a scăpa de o căsătorie lipsită de dragoste, la care 
voia s-o oblige familia sa, din înalta nobilime. Se îmbarcase 
ca pasageră pe nava căpitanului Fielding, în speranţa de a 
începe o viaţă nouă într-un ţinut straniu, situat dincolo de 
mări. în timpul călătoriei, Jethro Fielding îi cucerise inima. 

Totuşi, în ochii tinerei femei pictate de John Sargent, se 
reflecta o tristeţe de nepătruns, datorată probabil durerii 
exilului. 

Nemişcată, copleşită de o tulburare inexplicabilă, 
Danielle privea cu atenţie chipul străbunicei sale, ca pentru 
a-i cere sfatul. Puternica atracţie pe care o simţise 
adineaori pentru Seth Whitlaw, 

o lăsase descumpănită şi trezise în ea temeri teribile, 
născute din vechi superstiții. 

Zărise la gâtul lui Seth un talisman ce-l reprezenta pe 
sfântul Cristophe. Tatăl său, căpitanul Fielding, purtase 
odinioară unul la fel. Amândoi aparţineau trup şi suflet 
mării, cum precizase puţin mai devreme Seth. Ori, dacă 
într-o zi trebuia să consimtă să iubească un bărbat, el nu 
trebuia să facă parte dintre aceştia, cu nici un preţ. 

Privirea i se aţinti din nou, asupra tabloului şi-şi scoase 
tunica. Apoi, desprinse una după alta copcile ce ţineau 
împreună micile triunghiuri de material ale costumului de 
baie şi le lăsă să cadă pe jos. 

în picioare, complet goală, stând dreaptă într-o 
atitudine provocatoare, se adresă celeilalte Danielle 
Fielding. 

- lată cum mă voi arăta celui pe care-l voi iubi. Uite. Nu- 
mi mai este teamă de vechile legende. Sfidez toate 
fantomele trecutului meu. Vreau să trăiesc şi să iubesc 
liberă şi nimeni nu mă va împiedica. Mă auzi, Danielle 
Fielding? De ce nu-mi răspunzi? Nu ştii oare, câtă nevoie 
am de ajutor? 

Treptat, se înflăcără şi, cu o furie nebună, repetă 
aceste ultime cuvinte strigând: 

- Am nevoie de ajutor. 

Sunetul propriei voci produse asupra ei un şoc 
binefăcător. Ruşinată îşi afundă faţa în mâini, apoi se 
aplecă pentru a-şi strânge îmbrăcămintea. Imediat se 
încordă şi făcu ochii mari: înaintea ei se afla, în uşă, Seth 
Whitlaw, contemplând-o cu un aer profund uluit. 

-Am venit să-ţi înapoiez banii pe care mi i-ai 
împrumutat, spuse el calm. îmi pare rău că am pătruns la 
dumneata fără permisiune, dar mi s-a părut că aud un 
strigăt de ajutor. Cu siguranţă, m-am înşelat. 

Lăsă, fără grabă, bancnotele pe mobila cea mai 
apropiată, făcu stânga-mprejur şi se îndepărtă. 

Oare cât timp stătuse acolo, privind-o? Daniellei îi era 
imposibil să ştie exact. Dar era sigură că-i văzuse dorinţa 
strălucind în ochi. 

Tremurând, Danielle îşi îmbrăcă tunica, apoi se apropie 
din nou de tablou, cu paşi lenți. De data aceasta ochii i se 
îndreptară spre un anumit punct. în umbra proiectată de 
şal, erau scrise câteva versuri. Cu timpul, literele păliseră 
şi unele cuvinte erau aproape ilizibile, dar tânăra femeie 
cunoştea textul pe dinafară: 

Acela care va iubi această femeie 

Marea-l va înghiţi 

Neatinsă, nepătată, las-o 

Sau vei dormi pentru totdeauna sub valuri. 


Capitolul 4 


în săptămânile care urmară, valul de turişti crescu 
progresiv. Spre începutul lunii iulie, o mulţime 
considerabilă se grăbea pe străzile înguste ale micului oraş 
Nantucket. 

Din fericire, golful „Trei văduve“ se afla destul de 
departe de drumurile principale şi rămase ignorat de cei 
aflaţi în vacanţă. 

în acest timp, Danielle, nu rămăsese inactivă. îşi 
transformase biroul-bibliotecă într-un atelier comod şi 
restaurase două pânze vechi, de mai mică importanţă. Se 
dusese în vizită la surorile Merriweather în fiecare zi, sau 
aproape şi primise numeroase invitaţii din partea lui Seth 
Whitlaw. Le refuzase pe toate, sub diferite pretexte. 

într-o vineri dimineaţa, florarul îi sună la uşă. Puțin 
stânjenit, îi arătă conţinutul camionetei mici, parcate în 
faţa uşii şi o anunţă că 
i se dăduse ordinul de a-i livra toate florile disponibile. 

- Toate? exclamase Danielle, consternată. 

- Hm. Doar toate florile tăiate. Le-am putut păstra, din 
fericire, pe cele plantate în ghiveci. într-adevăr, trebuie să 
vă iubească foarte mult, comentă comisionarul, cu un 
zâmbet emoţionat. Da, într-adevăr, foarte mult. Ah! 
Buchetul acesta, să-l îngrijiţi în mod deosebit. Sezonul 
acestor flori a trecut de o lună sau două. Dar noi le 
cultivăm în seră, după o metodă specială. Acest client a 
ţinut să cumpere toată producţia, în ciuda preţului lor. 

După plecarea florarului, puţin ameţită de o asemenea 
abundență, Danielle se aşeză pe jos, în mijlocul camerei de 
zi, înconjurată din toate părţile de buchete enorme. Le 
trecu în revistă unul după altul, în speranţa de a găsi o 
carte de vizită. Căută printre braţe de trandafiri roşii, albi 
sau roz, de alte culori mai rare, bătând spre portocaliu sau 

chiar spre albastru, în mijlocul irişilor mov, lalele, gladiole, 
margarete uriaşe, sângele-voinicului, o mulţime de specii 
al căror nume nici măcar nu le cunoştea. în cele din urmă, 
se opri în faţa micului buchet de lăcrămioare, de care 
florarul îi recomandase să aibă grijă. 

Clopoţeii albi, de o fragilitate mişcătoare, se odihneau 
într-un ambalaj special. îl desfăcu şi descoperi atunci un 
mic dreptunghi din carton alb pe care erau înscrise câteva 
cuvinte laconice: „Nu pot suferi să mă înşel. Am cumpărat 
totul, pentru că nu ştiam care sunt florile dumitale 
preferate. Poate acestea? Parfumul lor mi te reaminteşte.“ 

Emoţionată, duse corolele delicate la faţă şi inspiră 
îndelung parfumul subtil şi pătrunzător. Nu se putea 
împiedica să nu simtă un sentiment de bucurie şi de 
mândrie la gândul că provocase unui bărbat un gest atât 
de nebunesc, atât de extravagant. Totuşi, îşi domoli rapid 
încântarea. Seth Whitlaw - bineînţeles, avea certitudinea 
că despre el era vorba - nu cheltuise o avere cu singurul 
scop de a-i dovedi prietenia. Acest cadou somptuos anunţa 
probabil începutul unei curţi presante. Inima tinerei femei 
începu să bată grăbită. Lupta nu va fi uşoară. Va trebui s-o 
ducă pe două fronturi în acelaşi timp: împotriva lui, înarmat 
cu o putere de seducţie redutabilă şi, împotriva ei însăşi, 
gata să cedeze puternicei atracţii pe care o simţea pentru 
el. 

Brusc, dându-şi seama de comicul situaţiei, începu să 
râdă nervos. Oare unde va aşeza toate aceste flori? în 
cadă? în chiuveta de la bucătărie? 

- Ar fi trebuit să trimiţi şi nişte vaze, domnule Seth 
Whitlaw, aruncă ea. 

în acea clipă, răsună soneria de la intrare. Fără să 
aştepte răspuns, Mildred Merriweather intră imediat, 
urmată de timida Emma, care arunca priviri uluite peste 

tot. 

Mildred îşi sărbătorise, cu ceva timp înainte, optzeci şi 
doi de ani şi era solidă ca o stâncă. Emma avea cu trei ani 
mai mult şi trupul părea adunat, încât dacă acest lucru s-ar 
fi repetat mai des, s-ar fi pregătit să dispară discret, 
politicos, când va veni momentul. 

Oprindu-se pe loc în prag, Emma îşi împreună mâinile 
şi făcu ochii mari. 

- Oh! Dumnezeule. murmură stupefiată. 

- Presupun că vei avea nevoie de vaze, interveni 
Mildred, mereu practică. 

Bineînţeles, spionase mişcarea de du-te-vino a 
florarului şi găsise acest pretext pentru a sosi repede la 
faţa locului după noutăţi, mistuită de curiozitate. 

- Eu. într-adevăr, admise Danielle, puţin jenată. Un. un. 
admirator mi-a trimis toate acestea de dimineaţă, explică 
ea, arătând cu un gest larg buchetele colorate şi parfumate 
răspândite pe jos. 

- Oh! repetă Emma, consternată. Un admirator. 
Dumnezeule. Danielle. După ceea ce s-a întâmplat ultima 
dată. 

- încetează să spui prostii, o întrerupse cu bruscheţe 
sora sa. Acel accident n-avea nimic de-a face cu un 
blestem. Nici un bărbat nu este în stare să înoate cu un 
ghips, uită totul. Un admirator, într- adevăr? reluă către 
Danielle, cu sprâncenele ridicate şi o mimică 
dezaprobatoare. Cine este? 

- Un necunoscut care-şi păstrează secretă identitatea, 
spuse tânăra femeie cu un zâmbet seducător. 

- Foarte bine, nu voi insista, răspunse Mildred, cu un 
aer de demnitate ofensată. Ai trecut de vârsta la care-ţi 
puteam pretinde adevărul. Dar va veni clipa în care acest 
necunoscut va suna la uşa ta. Cu toate că sunt o femeie 

bătrână, mi-am păstrat o vedere ageră. Haideţi, să 
începem să punem puţină ordine în această încăpere. 

- Nu, nu. Mă voi ocupa eu însămi de asta. în schimb, 
dacă veţi accepta să luaţi cu voi o parte din aceste buchete 
care ocupă mult loc, sarcina îmi va fi uşurată. Vă rog, 
alegeţi-le pe cele care le preferaţi. 

Puțin după aceea, cele trei femei se îndreptau spre 
„Văduva din vest“, cu braţele încărcate cu flori. Lalele şi 
gladiole pentru Mildred, sângele- voinicului şi nalbe roşii 
pentru Emma. Aceasta contemplase îndelung, cu admiraţie 
şi dorinţă lăcrămioarele, dar obținuse numai câteva fire. 

Imediat ce ajunseră la destinaţie, Mildred o trimise, cu 
autoritate, pe Danielle acasă. 

- Să tai capătul fiecărei tije cu foarfecele şi să pui zahăr 
în apa lalelelor. Aşa nu le va cădea capul şi vor ţine mai 
mult timp, o sfătui ea pe tânăra femeie, împingând-o spre 
uşă. 

- Danny, şopti cu teamă Emma. N-ai să-ţi pierzi capul 
pentru câteva flori, nu-i aşa? 

- Emma! Nu frământa buchetul acela. îi strici petalele. 
Danielle, nu uita că, mâine seară, cinezi cu noi. La ora opt 
fix. 

Zâmbind cu tandreţe, Danielle îşi luă rămas-bun de la 
cele două surori. Draga de Mildred. Draga de Emma. Cât le 
iubea! Mama murindu-i la puţin timp după naşterea sa şi 
tatăl fiind mai mult plecat pe mare, ele o crescuseră cu o 
atenţie şi o dragoste statornice. Amândouă, fuseseră 
mama pe care Danielle n-o cunoscuse niciodată. 

După ce scotocise dulapurile în căutarea tuturor 
recipientelor disponibile, oale, carafe, pahare de bere - îi 
făcu plăcere să amestece culorile şi formele în compoziţii 
savante. Curând, toată casa părea un fel de seră cu 
vegetaţie luxuriantă şi atmosfera încărcată de parfumuri 
ameţitoare. 

în camera sa, acceptă numai lăcrămioarele. Parfumul 
lor delicat nu-i va tulbura somnul, dar îi vor aminti până în 
cele mai adânci visuri, cele câteva cuvinte laconice, 
înscrise pe un mic dreptunghi din carton alb. 

Se apropie şovăind de telefon şi rămase câteva clipe 
nemişcată, înainte de a ridica receptorul. Dar, în definitiv, 
era de preferat să-i mulţumească vecinului generos mai 
degrabă prin acest mijloc decât prin viu grai, deoarece 
prezenţa sa fizică ar fi adăugat o cauză suplimentară de 
tulburare, la o situaţie deja delicată. 

- Da? răspunse el scurt. 

Recunoscu imediat vocea cu inflexiuni calde şi simţi o 
vie uşurare că nu trebuia să-l ceară prin intermediul 
secretarului. 

- Cadoul dumitale m-a mişcat, declară ea cu simplitate. 
Puțin surprinzător, din cauza abundentei. 

- Am nimerit exact, încercând să ghicesc care erau 
florile dumitale preferate? o întrebă el imediat. 

- Perfect. De altfel, chiar în această clipă sunt aşezată 
în faţa lor, iar ele mă înconjoară cu parfumul. 

- Aşteaptă. încerc să-mi imaginez scena. în ce încăpere 
eşti? 

- în. camera mea, mărturisi ea puţin jenată. 

- Mulţumesc, murmură Seth, cu un uşor râs triumfător. 
Vrei să-ţi pui un fir de lăcrămioară la ureche? Când m-ai 
sunat, tocmai mă pregăteam să fac nişte planuri. Ce-ai 
spune de un picnic pe plajă, în seara aceasta? Oh! Ceva 
foarte simplu: şampanie, brânză, nişte pateuri şi stelele 
pentru a ne lumina. 

- Nu, mulţumesc, Seth. Eu. 

- Oh! înţeleg. Nu eşti într-o dispoziţie romantică. Dar 
poate te laşi atrasă de mâncarea bună? Jesse trebuie să se 
întoarcă de la New 
York. Mă însărcinez să-l angajez să ne prepare una dintre 
acele minunate cine, al căror secret îl deţine. Să ştii că 

Jesse este un bucătar remarcabil. 

- Nu, zău. Eu. 

- Bine, bine. înţeleg. O întâlnire între patru ochi, la 
mine, ţi se pare prea riscantă. în acest caz, pot să rezerv o 
masă într-un restaurant extrem de plăcut, în oraş, sau. 

- întotdeauna oferi atâtea posibilităţi de a alege? îl 
întrerupse ea râzând. 

- Numai în cazul în care nu vreau cu nici un preţ să 
primesc un refuz. Haide. Răspunde da, fără să stai pe 
gânduri. Desigur, suntem doar în ajunul aniversării 
dumitale, dar. 

- Prin ce mijloc ai aflat data aniversării mele? îl întrebă 
Danielle stupefiată. 

- Fără nici o greutate. Datorită dumitale, ştiam locul 
naşterii: Nantucket şi vârsta. Am verificat în registrul de la 
primărie. 

- Ai verificat? repetă ea, complet uluită. 

- Da. De ce nu? Doream să mă asigur de sinceritatea 
dumitale faţă de mine. Treizeci de ani. Ce vârstă frumoasă! 
în acest moment al vieţii, o femeie ştie ce-şi doreşte. 
Spune da, Danielle. 

- Da, se auzi ea rostind, subjugată de acea voce cu 
accente senzuale, care i se insinua în minte şi o priva de 
orice voinţă proprie. 

închise, puţin zăpăcită. Oare de ce tocmai îşi dăduse 
acordul? La un picnic cu şampanie pe plajă, la o cină la 
restaurant, sau la o întâlnire între patru ochi la „Văduva din 
est“? Fără îndoială, nu va şti până-n ultimul moment. 

Gânditoare, se răsturnă pe spate, pe pat şi, cu capul 
bine sprijinit în perne, contemplă buchetul de lăcrămioare. 
Ceva în aceste flori rustice de pădure - albul imaculat, 
durata de viaţă efemeră, simplitatea? - o emoţiona dincolo 
de orice exprimare. Totuşi, curând, privirea i se pierdu în 

depărtare şi imagini apărute dintr-o altă perioadă o 
copleşiră. Se revăzu copilă ghemuită pe genunchii Emmei, 
ascultând-o pe aceasta povestindu-i vechile legende ale 
familiei. 

- Când Jeth s-a întors de la Nantucket cu soţia, aceasta 
nu era decât o fată tânără, de-abia ieşită din copilărie. 

Aşa începea povestea. Apoi, cu o voce când monotonă, 
când tremurătoare de nelinişte sau vibrând de emoție, cea 
mai în vârstă dintre surorile Merriweather continua, 
nelăsându-se niciodată ispitită să-şi înfrumuseţeze 
istorisirea, aducându-i noi detalii, sau dezvoltând puţin mai 
mult vreunul dintre episoade. 

- Jethro o adora, continua ea, cu înflăcărare. O luase de 
soţie exact după terminarea Războiului Civil. Participând în 
mod activ la luptă, nu avusese timp să se ocupe de viaţa 
sa personală. După încheierea conflictului, începu să facă 
din nou traversări ale Atlanticului, transportând pe nava sa 
emigranţi europeni, ce doreau să ajungă în America. în 
cursul uneia dintre călătorii, o observă amestecată în 
mulţimea mizerabilă ce forfotea în fundul vaporului şi 
înţelese imediat că locul ei nu era printre acei bieţi 
amărâţi. Oh! Cu siguranţă, îi atrăsese privirea prin 
frumuseţe. Era înaltă şi subţire, înzestrată cu un păr 
impresionant şi un chip plin de graţie. Pielea avea culoarea 
fildeşului şi, când râdea, descoperea un şir de dinţi 
perfecţi, ce străluceau ca perlele. Mergea cu o înfăţişare de 
regină, cu capul sus, privirea mândră, iar manierele purtau 
amprenta rafinamentului unei educaţii primite în Franţa, 
într-o familie din marea nobilime. 

La acest moment al povestirii, Emma cobora tonul şi 
arunca priviri pe furiş în toate părţile, ca şi când se temea 
să nu fie auzită. 

- Jethro ordonă oamenilor săi s-o conducă în cabina lui. 
Din spusele unor persoane, atunci a încercat s-o seducă. 

- Si cu siguranţă a reuşit, interveni brusc Mildred. 

Creatura aceea era lipsită de orice simţ moral. 

- De fapt, toată lumea a ignorat mereu ceea ce s-a 
petrecut în acel moment. N-au fost decât presupuneri. 
Oricum, ca urmare, el i-a propus să se instaleze într-una 
din cele mai confortabile cabine ale vaporului, dar ea îl 
refuză. Insistă să se întoarcă în locul de unde fusese luată: 
în spaţiul dintre punți. Si căpitanul se supuse. O vizita în 
fiecare zi, în ciuda promiscuităţii ce domnea în acel loc 
respingător şi a imposibilității de a se izola în această 
mulţime de fiinţe nemâncate, ce dormeau doi sau trei în 
pat, sau chiar pe jos. Se îndrăgostise nebuneşte de ea şi în 
cele din urmă o ceruse în căsătorie, în ciuda apropierii a 
zeci de urechi indiscrete ce le spionau cuvintele. S-au 
căsătorit pe mare. Cu toate acestea, ea protesta să 
trăiască în cabina căpitanului. Pentru noaptea nunţii, îi 
dăduse de ales între a aştepta să ajungă pe uscat, sau săi 
se alăture spaţiului dintre punți. Dorea ca el să-şi dea 
seama de condiţiile în care efectuau imigranții traversarea 
şi să renunţe la acest gen de trafic. încă o dată, el se 
supuse voinţei sale. îşi vându nava, cumpărând o alta şi 
începu comerţ cu ceai din China. Când ajunseră în 
Nantucket, toţi fură uimiţi de farmecul tinerei soţii a lui 
Jethro. Ar fi putut cuceri inima oricărui bărbat, dar ea n- 
avea ochi decât pentru soţul său, pentru care avea o 
pasiune totală. 

- Hm! bombăni Mildred cu un scepticism ostentativ. 

- Luna lor de miere dură mai mulţi ani, continuă 
imperturbabilă Emma. Jethro puse să se construiască cele 
trei case şi apelă la serviciile unui căpitan pentru vaporul 
său, pentru a nu-şi părăsi tânăra soţie. Apoi, dorinţa de a 
colinda pe mare îl cuprinse din nou. După venirea pe lume 
a primului lor copil, plecă în China. Trecură luni şi luni de 
zile. în acest timp, Danielle dădu naştere unei fetiţe. Când 
căpitanul Fielding se întoarse, surorile sale, chinuite să 
vadă privirile admirative ale soţilor lor întorcându-se prea 

des către cumnată, făcură să înmugurească îndoiala în 
mintea lui, prin însinuări răutăcioase. începând de atunci, 
situaţia se degradă. în pofida negărilor Daniellei, Jethro, 
posesiv şi orgolios ca toţi cei din familia Fielding, fu mistuit 
de gelozie. Cu puţin timp înainte de primul său voiaj în 
China, pusese să fie executat un portret al soţiei sale, de 
celebrul pictor John Singer Sargent, pentru a-i duce cu sine 
imaginea pretutindeni unde va merge. Unii afirmau că 
artistul, care refuza în general să-şi părăsească atelierul, 
se deplasase până la Nantucket, deoarece el însuşi cedase 
farmecului tinerei franţuzoaice. Cum Jethro căuta cu 
desperare un mijloc de a preveni orice infidelitate a soţiei, 
când se reîntoarse pe mare, la sfaturile surorilor sale, îi 
ordonă lui John Sargent să înscrie pe pânză un mesaj 
teribil, care se găseşte încă acolo. Apoi, lăsă tabloul în 
camera Daniellei în clipa plecării sale. îşi determină astfel 
propria pieire. într-adevăr, poemul era redactat într-o 
formă ambiguă: „Cine va iubi această femeie.“ Oare nu 
fusese el primul care o iubise? 

- Si o dusese cu sine în păcat? preciză Mildred cu 
dezaprobare. Si el pieri primul. îl înghiţi marea. 

- Oh! oftă Emma, profund întristată. Sărmana Danielle. 
Singură, cu doi copii, pe pământ străin, văduvă la o vârstă 
atât de fragedă. Cât a trebuit să sufere. Simţi o asemenea 
durere, încât mult timp se retrase într-o muţenie 
încăpăţânată. Vorbea doar cu fiul şi cu fiica sa. 
Resentimentele faţă de cele două surori ale lui Jethro, pe 
care le considera responsabile de moartea soţului său, 
sporeau din zi în zi. Vrând să se răzbune pe ele, la câteva 
luni după accident, s-a dus pe plajă într-o noapte cu lună 
plină şi s-a aşezat într-un loc în care putea fi văzută 
începând cu cele două case care înconjurau „Văduva din 
centru“, care se numea încă, din acea perioadă, Casa din 
centru. Acolo, în faţa tuturor locuitorilor golfului, atraşi de 

strigătele sale la ferestre, îşi scoase unul după altul toate 
veşmintele. 

- Până la ultimul. izbucni Mildred cu dispreţ. 

-Acest spectacol le suci minţile celor doi cumnaţi ai lui 
Jethro. începură să dea târcoale Casei din centru şi, cu 
toate că nimeni nu era sigur, de fapt, se murmura că ea îi 
lăsa să intre. Puțin după aceea, au murit amândoi în timpul 
unui naufragiu. lar în golf nu mai existau decât trei văduve, 
măcinate de durere. 

- Să nu crezi, copila mea, că Danielle Fielding a scăpat 
de pedeapsa cuvenită pentru greşelile sale, adăugă 
Mildred, cu un fel de satisfacţie. 

- Sărmana femeie! murmură Emma, cu un suspin în 
voce. A mai trăit câţiva ani, apoi, pentru că tatăl său era 
foarte bolnav şi o cerea lângă el, s-a îmbarcat pe o navă 
care se îndrepta spre Europa. Aceasta s-a scufundat, cu 
toţi călătorii. 

- Să nu uiți că tu eşti o Danielle Fielding, întărea atunci 
Mildred, adresându-se fetiţei ghemuite pe genunchii 
Emmei. Portretul îţi seamănă leit. Să înveţi din această 
poveste. Să nu laşi nici un bărbat să se apropie de tine, 
altfel te vor înghiţi valurile. 

- Chiar dacă sunt căsătorită? întrebă Danielle cu teamă. 

- Nu, desigur, dacă treci mai întâi pe la biserică, nu se 
va întâmpla nimic. 

- Cine ştie? şopti Emma înspăimântată. „Neatinsă, 
nepătată.“ Ce blestem teribil! A provocat moartea a trei 
bărbaţi şi a unei femei. Cu toate că Jethro şi Danielle erau 
căsătoriţi. 

- Dar nu aşteptaseră să fie pentru a ceda instinctelor 
lor vulgare, o întrerupse Mildred cu fermitate. Pentru asta, 
au fost pedepsiţi. Păstrează-ţi puritatea neatinsă, copila 
mea, altfel vei urma acelaşi drum. 

în timp ce Danielle se lăsa pradă visării, în locuinţa 

vecină Seth Whitlaw asculta cu un aer posomorât, raportul 
fidelului său secretar. 

- Atenţie, Seth. Fii prudent. Ai înaintat deja prea mult 
oferind flori şi invitând-o pe această tânără femeie la cină. 
Desigur, este vorba despre o persoană uimitoare. 
Dovedeşte un mare curaj mergând să înoate tot mai 
departe în fiecare dimineaţă, în ciuda a ceea ce i s-a 
întâmplat acum câţiva ani. Dar ce ştii despre ea? De ce mi- 
ai ordonat să fac cercetări, dacă nu aştepţi rezultatul lor 
înainte de a te lansa în această aventură? 

- Am ajuns la capătul răbdării, Jesse. Vreau să ştiu 
adevărul. Ce-ai descoperit? Oare Danielle Fielding este o 
altă Anne? 

- Nu ştiu. îmi este imposibil să mă pronunţ categoric. 
Totuşi, anumite fapte par să-mi confirme bănuielile. 

- Care? izbucni Seth cu nerăbdare. 

- Mai întâi, când s-a căsătorit cu Roger Morrow era deja 
însărcinată. Oare n-a provocat intenţionat această situaţie 
pentru a-l duce la căsătorie pe acel mic moştenitor al unei 
imense averi - despre care, în acel moment, nu ştia că era 
în mare parte risipită? Dar asta nu este totul. După 
dispariţia tatălui şi a soţului său, a trebuit să înfrunte o 
catastrofă financiară de o amploare considerabilă, de o 
importanţă mult mai mare decât am estimat la început. 
Roger Morrow a făcut speculaţii la bursă şi cu banii 
clienţilor săi. A trebuit să dea înapoi sume enorme. 
Enorme, Seth, mă auzi? Oare cum a reuşit? Când a lucrat 
pentru muzeul Metropolitan, avea un salariu derizoriu. 
Vânzarea acestei case i-a procurat suma necesară să 
acopere datoriile cele mai urgente, dar într-o mică 
proporţie. Unde a găsit restul? Nimeni n-a fost în stare să- 
mi furnizeze informaţii despre acest subiect. 

- Poate a câştigat la loterie? Se hazardă Seth, cu un aer 
profund plictisit. 

- Fii serios, Seth, măcar o dată. Există o altă enigmă. 

După înecarea soţului său a fost foarte des văzută cu un 
bărbat mult mai în vârstă decât ea, pe nume Clive 
Hamilton. Un asociat al lui Roger Morrow. Această. hm. 
presupusă legătură a continuat un timp destul de lung şi s- 
a încheiat în clipa în care ea a lichidat cele mai apăsătoare 
datorii. Ori, Clive Hamilton dispune de o avere foarte mare. 

- Cu o asemenea dibăcie de a scoate bani de la bătrânii 
naivi, Danielle Fielding ar fi trebuit acum să înoate în 
bogăţie. Ceea ce nu pare a fi cazul, remarcă Seth, cu o 
furie stăpânită. 

- Bătrânii bogaţi şi naivi nu se întâlnesc în fiecare zi, 
comentă Jesse calm. Nu toţi poartă ochelari de cal. îmi voi 
continua ancheta, punând întrebări anturajului său. 

- Nu, nu este nevoie. Acum ştiu destul despre ea. Ai şi 
alte veşti proaste să-mi aduci la cunoştinţă? 

- lei prea uşor această problemă, Seth. Dacă 
informaţiile mele se dovedesc exacte, această tânără 
femeie vânează de preferinţă vânatul foarte gras. lar 
Whitlaw este un nume cunoscut în toată regiunea. Cât 
despre talentele ei de restaurare, n-am reuşit încă să obţin 
informaţii precise asupra acestui subiect. Aşa că ar fi mai 
bine să nu-i încredinţezi tabloul lui Watteau. încă n-a 
demonstrat destul. 

- Dar până la urmă, îşi câştigă cinstit existenţa, 
practică o profesiune respectabilă! se înfurie brusc Seth. 

- Poate şi-a ales această meserie doar în scopul de a-şi 
apropia bărbaţi bogaţi? Colecţionarii de opere de artă sunt, 
în general. 

- Taci, Jesse, te rog, ordonă tăios Seth. 

Cu o mişcare bruscă, se ridică şi se duse la fereastră. 
Oare Jesse avea dreptate? se întrebă el cu îngrijorare. 
Scena ce se desfăşurase cu puţin timp înainte, îi reveni în 
memorie. Strigătul de ajutor al tinerei femei nu constituise 
oare un şiretlic destinat să-l atragă în birou, pentru a o 

putea admira în superba sa goliciune? Puțin mai înainte, o 
anunţase că va reveni curând, pentru a-i aduce suma pe 
care i-o datora. Oare nu-i pândise sosirea la fereastră? Din 
ce motiv o fi strigat? N-o ameninţa nici un pericol. 
Arătându-i-se astfel, atrăgătoare, tentantă, îi trezise o 
dorinţă puternică. 

Ce stratagemă abilă! remarcă el cinic. în plus, în 
prăvălia din care-şi cumpărase costumele de baie, oare nu- 
i împrumutase banii ştiind perfect cine era, pentru a-l face 
să simtă interes, simpatie şi recunoştinţă faţă de ea? 

- Mulţumesc foarte mult pentru treaba pe care ai făcut- 
o la New York, Jesse. Acum, îndată ce vei termina 
pregătirea mâncării, mi-ar plăcea să te duci la Boston. Ai 
putea să fii înapoi, mâine, cu tabloul de Watteau? 

- Seth! exclamă Jesse indignat. N-ai auzit ce ţi-am 
spus? Doreşti într-adevăr să ai din nou de-a face cu o 
femeie lipsită de scrupule? Nu ţi-a fost de-ajuns Anne? Nu- 
ţi aminteşti de suferinţa ta? Nu-ţi aminteşti.. 

- Du-te naibii! murmură Seth pe un ton sumbru. 


Capitolul 5 


După o privire rapidă aruncată orologiului mare şi vechi 
plasat pe culoar, Danielle observă, puţin iritată, că mai 
trebuia să aştepte încă un sfert de oră până la sosirea lui 
Seth. Pentru a-şi amăgi nerăbdarea, se duse să se 
privească în oglinda mare ce împodobea camera de zi, cu 
scopul de a-şi verifica aranjarea ţinutei. Alesese o rochie 
care o avantaja, dar sobră, al cărui corsaj era înzestrat cu o 
mulţime de năsturaşi mici, extrem de dificil de manevrat. 
Dacă Seth încerca să-i descheie, în ciuda agilităţii 
degetelor sale, de care nu se îndoia nici o clipă. tânăra 
femeie ar fi avut timp să-şi revină în fire. 

Nu trebuia neglijată nici o precauţie. Va trebui să-şi 
păstreze mintea limpede. în afară de interdicţia legată de 
vechile superstiții ale familiei, Danielle nu dorea cu nici un 
preţ să devină amanta lui Seth. însuşi cuvântul o făcea să 
se înfioare. îi evoca imaginea unei femei uşoare, pe care 
bărbaţii o foloseau sau o goneau, după bunul lor plac. Se 
încordă instinctiv, dinainte, împotriva pericolului ce-l 
reprezenta Seth. Datorită seducţiei şi siguranţei sale, 
acesta avea puterea de a-i stârni emoția şi, poate, de a-i 
provoca o suferinţă intensă. 

îndemnându-se la prudenţă, se duse în birou. Se instală 
în faţa portretului străbunicii sale, pentru a-şi aminti încă o 
dată că încă nu venise timpul să se abandoneze în braţele 
unui bărbat. 

Apoi, pendula veche bătu de opt ori şi chiar în aceeaşi 
clipă, răsuna scurt şi energic soneria. Dintr-o dată agitată, 
se grăbi până la uşă şi o deschise. 

Seth rămase o clipă nemişcat în prag, plimbându-şi 
privirea cu un zâmbet apreciativ asupra abundenței de 
buchete ce împodobeau încăperea. Apoi înaintă spre ea, 
învăluind-o în privirea ochilor strălucitori. Danielle îşi simţi 

picioarele tremurând. 

- Ai. adus altele? bâigui, plină de uimire la vederea 
florilor pe care le ţinea în mână. 

De data aceasta, era vorba de un amestec de fire de 
lăcrămioare şi de trandafiri cu flori mici. Acesta de acum 
părea mult mai modest decât cel de dimineaţă, dar ea fu 
cu atât mai mişcată. 

Aplecând capul într-o parte, Seth o cercetă cu atenţie, 
alegând cel mai bun loc pentru a ataşa pe rochia sa, micul 
buchet. Apoi veni foarte aproape de ea, prinse uşor 
materialul corsajului şi fixă acolo florile cu ajutorul unui ac 
scos din buzunarul de la haină. Cu un aer grav, cu 
sprâncenele încruntate, avu grijă să n-o înţepe şi petrecu 
mai multe minute corectând aranjamentul firelor de 
lăcrămioare şi al trandafirilor cu flori mici, îmbobociţi. 
Respirația sa atingea obrazul tinerei femei, iar ea fu 
înconjurată de un parfum de săpun şi apă de toaletă 
aromată, dominând mirosul copleşitor al florilor. 
încremenită, Danielle nu îndrăzni să schiţeze nici măcar un 
gest, scrutând chipul lui Seth, pentru a citi acolo semnele 
vreunei emoţii, dar el rămase impenetrabil. 

încheindu-şi sarcina, se dădu câţiva paşi înapoi, pentru 
a-şi da seama de efectul obţinut. 

- Perfect, aprobă cu satisfacţie. Această mică notă de 
veselie îţi completează minunat ţinuta. Doamnă permite-i 
umilului adorator, să te escorteze până la caleaşca 
dumitale, adăugă el, înclinându-se. 

Luând-o de mână, o conduse spre Rolls-Royceul a cărui 
portieră o deschise cu amabilitate. Noaptea era plăcută si 
Danielle fu încântată de întunericul favorabil, ce le 
permitea să scape de privirile curioase ale surorilor 
Merriweather. 

-Unde mergem? întrebă ea, îndată ce părăsiră golful 

„Trei văduve“. 

- Lasă-mă să-ţi fac o surpriză, răspunse Seth, 
conducând cu îndemânare. Să nu te preocupe nimic. 
Admiră acest cer de catifea acoperit cu stele. 
Abandonează-te mângâierii brizei călduţe. 

Ea se supuse, docilă. Rezemându-şi capul de spătarul 
înalt al scaunului, închise ochii, ascultând torsul aproape 
imperceptibil al motorului. Rollsul părea că alunecă pe 
perne de nori. Prin comparaţie, bătrânul brec al tinerei 
femei îi apăru în memorie ca un vehicul ce înainta cu 
greutate, zgomotos si care zgâlţâia. 

- N-am mers niciodată până acum într-un Rolls-Royce, 
îi mărturisi însoţitorului său. 

- Adevărat? în acest caz, obiceiul cere să arunci o 
monedă prin portieră. 

- O monedă? Pentru o asemenea maşină s-ar potrivi 
mai bine un pumn de bancnote, glumi ea. 

- Nu, nu pretind asemenea sacrificii din partea 
pasagerilor mei. Nu toţi dispun de o avere care să le 
permită să risipească o mulţime de bancnote în vânt. De 
altfel, este probabil şi cazul dumitale. Cu siguranţă, 
meseria îţi procură exact cât îţi trebuie să trăieşti, nu-i 
aşa? 

- într-adevăr. Nimeni nu poate spera să devină bogat, 
practicând această profesie. Dar îmi place şi este singura 
activitate în care am o anumită competenţă. 

- în plus, ai de întreţinut două case. Cu siguranţă, ele îţi 
prilejuiesc mari cheltuieli. Cum reuşeşti s-o scoţi la capăt? 

- Situaţia mea financiară nu constituie un subiect de 
conversaţie pentru o seară ca aceasta. Amintirea acestui 
gen de probleme în mijlocul unui asemenea lux, mi se pare 
aproape deplasat. 

- Luxul presupune surse de venituri importante. Cu 


58 ANNABEL DUPONT 


toate acestea, se pare că-l apreciezi. Nu te-ai gândit 
niciodată să-ţi schimbi ocupaţia? 

- Nu. îmi iubesc munca. M-a interesat întotdeauna arta. 
Si uneori, curăţând o pânză veche, mi se întâmplă să am o 
surpriză plăcută. 

- O surpriză? exclamă el, intrigat. 

- Da. O dată, un client, încredinţându-mi un tablou 
aparent de mică importanţă, răzuind straturile superficiale 
ce acopereau culorile de origine, am descoperit că era 
vorba de fapt, de opera unui artist celebru. Proprietarul şi-a 
dat atunci seama cu stupoare, că deţinea o pictură de 
foarte mare valoare. Cum în acea perioadă eram 
începătoare şi am făcut greşeala să-i predau pânza, fără să 
fi fost plătită mai înainte. El a vândut imediat tabloul şi s-a 
făcut nevăzut la capătul celălalt al lumii. 

- Ce păţanie curioasă! comentă Seth, cu un zâmbet 
amuzat. Din fericire, datorită profesiunii dumitale trebuie 
să fi întâlnit şi anumiţi oameni mai demni de stimă. 
Probabil colecționari bogaţi? 

- Oh nu! Reputația mea nu este destul de cunoscută 
pentru a-mi atrage acest gen de clientelă. Trebuie mai întâi 
să dobândesc o experienţă solidă. De aceea, ideea de a-ţi 
restaura tabloul de Watteau m-a captivat enorm. Dar poate 
ţi-ai schimbat părerea? Poate n-ai încredere în priceperea 
mea. 

- Nu mi-am schimbat părerea. Să ştii că Jesse este cel 
care mă fereşte de greşeli. Este un om extrem de prudent. 
A făcut cercetări asupra calificării dumitale profesionale. 

- Oh! Adevărat? La ce concluzie a ajuns? 

- în acest moment se află la Boston. Chiar mâine, vei fi 
în posesia tabloului de Watteau. 

- Sunt foarte fericită. într-adevăr foarte fericită. 

- Nu te bucura prea repede. Văzându-l, s-ar putea să fii 

dezamăgită. Este vorba despre o pictură prăfuită şi nu de o 
mare frumuseţe. 

- Când îl voi termina, nu-l vei mai recunoaşte, îl anunţă 
ea cu elan. Dar dacă nu-ţi place, de ce l-ai cumpărat? 

- Nu l-am cumparăt. Provine dintr-o moştenire. Unul 
dintre strămoşii mei era amator de artă, dar, mărturisesc, 
eu nu-i apreciez deloc gusturile. Cu siguranţă, vei simţi o 
mare decepţie, dându-ţi seama că proprietarul tabloului 
era un tip atât de nedelicat, adăugă el, revenind la 
anecdota precedentă. Dar în toţi aceşti ani, poate norocul 
ţi-a zâmbit alteori. 

- Da, am câştigat zece borcane cu jeleu de gutui, anul 
trecut, la o tombolă, răspunse Danielle, glumind cu un aer 
foarte serios. Mi-au mai rămas încă nouă. 

în pofida neîncrederii şi a dorinţei foarte ferme de a nu 
se lăsa emoţionat de farmecul tinerei femei, Seth zâmbi în 
mod spontan. 

- Ne-am putea gândi să facem o donaţie în folosul 
săracilor. Astfel, dumneata ai scăpa de borcanele de jeleu 
de gutui, iar eu de costumele de baie. 

- Le-ai cumpărat numai cu scopul de a ridica moralul 
vânzătoarei, nu-i aşa? 

- Ei bine. Hm. bâigui el, stânjenit. Devenise atât de 
nervoasă când îi fusese imposibil să găsească un 
centimetru pentru a-mi măsura circumferința şoldurilor. 
Puțin mai târziu, a rupt unul dintre costume, încercând să-l 
scoată de pe umeraş. Era gata să izbucnească în plâns. Se 
temea să nu fie concediată de patroană. N-am găsit alt 
mijloc de a o îmbărbăta. 

De data aceasta, fu rândul Daniellei să simtă un 
sentiment de înduioşare faţă de însoţitorul său. 

Se încordă, tresărind. Nu. Dragostea îi era interzisă. 

Dar era deja prea târziu. în acea clipă îşi dădu seama 

cu stupoare: era îndrăgostită de Seth. Această descoperire 
o tulbură. Nici măcar nu observă că el străbătuse oraşul 
din Nantucket, fără să oprească şi că acum rula pe un 
drum mic, de-a lungul mării. 

Când opri motorul, ea privi în jur cu inima rece. Rollsul 
era parcat în spatele unei dune, în apropierea țărmului, 
unde valurile se spărgeau într-o izbucnire de spumă 
argintie. 

Seth părăsise deja maşina şi îi deschisese portiera. 
Condusă de uşoara apăsare a mâinii însoţitorului său pe 
braţ, ieşi şi aruncă o privire circulară, asupra locului în care 
se aflau. în jurul lor, cât vedeai cu ochii, se întindeau valuri 
de nisip, abia luminate de slaba lumină a lunii şi mişcarea 
infinită a valurilor mării. Nici o lumină, nici un zgomot nu 
indica o prezenţă omenească. 

O clipă, se gândi să protesteze şi să-i pretindă s-o ducă 
înapoi, acasă. Dar tremura şi nu se simţea în putere pentru 
a angaja o discuţie pe acest subiect. în plus, ameţeala 
provocată de descoperirea iubirii pentru Seth, o făcea 
incapabilă să reacționeze cu fermitate. O parte din ea 
dorea cu putere să rămână lângă el, pe această plajă 
scăldată în blânda lumină a lunii, să-i contemple trupul 
superb, să-i asculte vocea răguşită şi senzuală, să-i 
observe mişcările suple şi elastice. 

Din cauza pantofilor eleganţi cu toc înalt, care se 
afundară în nisip, se clătină, iar Seth o susţinu. Câteva 
clipe rămase rezemată de el, impregându-se de căldura şi 
de parfumul său. 

- Tremuri, remarcă Seth, înconjurându-i umerii cu 
braţul. 

- Nu. nu-mi este frig, murmură Danielle, îndepărtându- 
se brusc. Sunt doar puţin surprinsă. Credeam că vom 

merge într-un restaurant, în oraş. 

Fascinată, nu reuşea să-şi desprindă privirea de pe 
chipul său. Lumina ce provenea de la Rolls i se oprise pe 
partea superioară a pomeţilor, desenând zone de umbră în 
adâncul obrajilor şi în jurul pleoapelor, dându-i un aspect 
ireal, înspăimântător şi teribil de atrăgător, în acelaşi timp. 

încet, Seth ridică mâna până la nivelul părului ei şi-l 
atinse uşor cu o mângâiere aproape imperceptibilă şi 
minunat de senzuală. 

Apoi, degetele îi coborâră de-a lungul tâmplei, unde 
zăboviră. Danielle îşi întinse instinctiv spre el buzele, 
arzând de dorinţa de a le întâlni pe ale sale. 

Dar Seth păru că nu observă. îşi continua impasibil 
mişcarea uşoară, care aprindea în ea un foc mistuitor. Se 
opri numai când fu pe punctul de a-şi pierde propriul 
control. Atunci se îndepărtă puţin, îndemnându-se la 
prudenţă. Trebuia să rămână stăpână pe joc până la capăt. 
O va pune la încercare şi astfel va judeca rapid, dacă era 
demnă de încrederea sa. Dacă se ferea de avansurile sale, 
după ce arătase toate semnele celei mai înfocate pasiuni, 
va şti că-l înşela şi căuta doar să-i amplifice dorinţa. 

îndată ce el îşi retrase mâna, Danielle încercă să-şi vină 
în fire. Gâfâia puţin şi se strădui să-şi regleze respiraţia. în 
mijlocul confuziei gândurilor sale, rezista o singură idee 
limpede: nu trebuia cu nici un preţ să devină amanta lui 
Seth, în acea seară. 

- Nu ştiu de ce tremur aşa, exclamă ea încurcată, 
simțind privirea curioasă a însoţitorului său. 

Imediat, Seth îşi scoase haina şi acoperi cu ea umerii 
tinerei femei. Căldura veşmântului, parfumul bărbătesc, o 
învăluiră ca o mângâiere, intensificându-i tulburarea. 
Totuşi, reuşi să-şi înscrie pe chip o expresie de indiferenţă. 
Licărirea ce strălucea în ochii lui Seth o intriga. Poate 


62 ANNABEL DUPONT 


intenţiile sale nu erau atât de clare cum crezuse la început. 

- Ar fi mai bine să-ţi scoţi pantofii, altfel s-ar putea să-ţi 
scrânteşti vreo gleznă, spuse el pe un ton indiferent. 
Aşază-te, îi ordonă cu o voce fără replică. 

După ce bâigui câteva proteste neauzite, se supuse şi 
Seth îngenunche în faţa ei cu o încetineală exasperantă, ca 
şi când se pregătea să îndeplinească un ceremonial de 
mare importanţă. Desfăcu cu îndemânare curelele fine ce-i 
ţineau pantofii. Apoi, cu o mână aşezată exact sub pulpa 
piciorului, îi scoase cu atenţie. După ce-i aşeză pe jos, 
lângă el, mâna reveni spre picioarele tinerei femei şi le 
atinse unul câte unul. Se aplecă brusc şi buzele calde şi 
tremurânde străbătură drumul până sub genunchi. Un 
geamăt slab îi scăpă Daniellei. | se părea că gura aceea 
însetată, îi trasa o dâră de foc pe piele. 

Sigur pe el, Seth înălţă capul şi contemplă cu vădită 
ironie ochii închişi şi chipul tulburat al însoţitoarei sale. 

- Se pare că te deranjau pantofii, remarcă el, cu o voce 
lipsită de orice emoție. 

- Dacă într-un anumit moment al serii m-aş fi hotărât 
să-i scot, domnule Whitlaw, m-aş fi însărcinat eu însămi cu 
asta, replică Danielle cu răceală, intonaţia lui Seth 
îndepărtându-i cu brutalitate orice încântare. Te pot ajuta 
să cari coşurile ce conţin picnicul? Mor de foame. 

- Si eu, doamnă Morrow. Simt în mine nişte pofte 
presante şi nu ştiu dacă voi fi în stare să mai aştept mult 
timp pentru a mi le satisface. 

în timp ce rostea aceste cuvinte, o măsura cinic, 
nelăsându-i nici o îndoială asupra adevăratei lor 
semnificaţii. 

- Să ne împărţim sarcinile, reluă el. Dumneata duci 
păturile şi eu mâncarea. 

Tot mai mult impresia încercată de Danielle se 

confirma: Seth se juca de-a şoarele cu pisica, trezindu-i 
emoţii puternice, el râmând complet indiferent. 

După ce deschise portbagajul Rollsului, Seth scoase de 
acolo o lampă de vânt şi mai multe pături, pe care i le 
întinse. Luă el însuşi un coş foarte mare, plin ochi şi o 
geantă largă de plajă, din pânză. 

- Am adus nişte prosoape de baie, îi explică privind-o 
sarcastic. Pentru orice eventualitate. 

Deşi se străduia să-l inducă în eroare, zâmbetul 
Daniellei părea mai degrabă un rictus. Nu ideea de a se 
scălda goală o înspăimânta, ci perspectiva de a înota în 
mijlocul întunericului. Lupta cu desperare împotriva 
imaginilor apărute din străfundurile memoriei: înconjurată 
din toate părţile de întuneric, trasă spre adâncurile mării 
de mii de degete ce i se agăţau de picioare, trebuia să se 
ţină bine. Să reziste. Să reziste. Să nu se lase pradă 
epuizării. Să supravieţuiască. „Marea-l va înghiţi.“ Cuprinsă 
de ameţeală, se opri şi-şi trecu o mână ce tremura peste 
frunte, ca pentru a alunga acel aflux de senzaţii 
îngrozitoare. Brusc, pocnetul sec al unui dop de şampanie 
o făcu să tresară, alungându-i indispoziţia. 

Seth ajunsese deja de câteva minute, la un loc acoperit 
cu nisip fin, aşezase coşul acolo şi tocmai destupase o 
sticlă de şampanie. Când ea ajunse, îi întinse un pahar plin 
cu lichid auriu în care fâsâiau vesele bulele. Bău conţinutul 
dintr-o înghiţitură, cu ochii închişi, ca şi când era un elixir 
magic, destinat să-i distrugă toate temerile. 

După ce întinseră două pături pe jos, ea se aşeză pe 
una dintre ele, aranjându-şi cu grijă cutele rochiei împrejur, 
ca pe o barieră de apărare. 

-Dacă aş fi bănuit că mergem la un picnic, aş fi ales o 
ţinută mai practică, îl asigură. Nişte blugi şi un tricou vechi 
constituiau ţinuta ideală pentru acest gen de ocazie. 

- Nici eu însumi n-am ştiut locul în care te voi duce, 
până în clipa în care te-am văzut. înainte de a pleca, Jesse 
a aşezat mâncarea în portbagajul maşinii, dar n-am 
înlăturat totuşi soluţia unei cine la restaurant. 

- Oare ce te-a făcut, până la urmă, să optezi pentru 
plajă? 

- Mulțimea de nasturi mici care-ţi împodobesc corsajul. 
Reprezintă o adevărată provocare şi îmi plac provocările. 
Calmează-te. Pentru moment, n-ai de ce te teme. Mi-e o 
foame de lup. Cu ce vrei să începi? Somon afumat? Pateu 
de iepure? 

Fără să-i aştepte răspunsul, începu să prepare 
sandvişuri, pe care o parte le înghiţi cu mare poftă, în timp 
ce o încuraja să-l imite. Desfăşurându-şi talentele de 
povestitor, istorisi numeroase întâmplări survenite în 
timpul călătoriilor sale, cu un haz inimitabil. Curând, 
Danielle se surprinse râzând din toată inima, în timp ce 
savura delicioasele provizii conţinute în coş. Totuşi, îşi 
cercetă pe furiş însoţitorul, plimbându-şi privirea peste 
umerii laţi, peste braţele musculoase, pe care cămaşa le 
îmbrăca strâns.. O chinuia dorinţa de a-l atinge. Uneori, îi 
întâlnea ochii şi se îneca în apele adânci şi misterioase ale 
privirii, în care se reflecta întunericul nopţii. 

Când îşi potoliră foamea, aranjară cu grijă resturile de 
mâncare în coş şi între ei se lăsă tăcerea. Seth se întinse 
pe pătură, cu mâinile încrucişate sub ceafă şi Danielle îşi 
strânse genunchii lângă piept, înconjurându-şi picioarele cu 
braţele. 

- Nu cunoşteam plaja aceasta, remarcă ea, în cele din 
urmă, ieşind din muţenie. Este magnifică. Dar de ce n-am 
rămas în golful „Trei văduve“? 

- Surorile Merriweather n-ar fi pierdut ocazia să ne 
spioneze şi cea mai mică mişcare. Asta ne-ar fi stricat 

iremediabil plăcerea. 

- Haide, Seth. Nu suntem adolescenţi obligaţi să ne 
ascundem pentru a ne deda la jocuri confuze. Te-am 
prevenit încă de la prima noastră întâlnire şi acum îţi repet: 
sunt împotriva oricărei idei de legătură între noi, declară ea 
cu o siguranţă pe care era departe de a o dovedi. 

- în acest caz, să nu mai ai nici o nelinişte. N-am folosit 
niciodată forţa pentru a obţine de la o femeie ceea ce nu 
voia să-mi dea de bunăvoie. Mi-o interzic principiile mele. 

- în ceea ce mă priveşte, ar fi de preferat să renunţi la 
orice speranţă de a mă seduce, insistă ea. Orice tentativă 
nu va ajunge decât la un eşec. 

- Eşti hotărâtă să mă respingi, nu-i aşa? 

- Da. 

Rămaseră din nou tăcuţi câteva minute. 

- Este oare o manieră elegantă de a-mi indica faptul că, 
în cazul dumitale, florile nu sunt de ajuns? reluă el brusc. 

- Eu. n-aş formula astfel, dar. da, într-adevăr, admise 
Danielle după o scurtă ezitare. 

- îmi doresc teribil să te sărut, doamnă Morrow, 
murmură el. Totuşi, pentru un bărbat ce a depăşit din plin 
vârsta adolescenţei, nu este uşor să sărute o femeie pe 
care o doreşte fără să încerce să meargă mai departe. 

- Atunci, renunţă la acest plan, şopti ea, strângând 
apăsarea din jurul picioarelor într-un gest instinctiv de 
apărare. 

Seth se ridică fără grabă şi aşezându-se exact în 
spatele ei, îşi afundă buzele în părul Daniellei. Braţele o 
înconjurară şi mâinile închiseră rotunjimea pieptului ca într- 
o cupă. 

- Cu atât mai rău. îmi asum riscul, îi şopti la ureche. Va 
fi suficient să spui nu, când vei dori să mă opresc şi mă voi 
întrerupe imediat. Aminteşte-ţi doar o mică silabă: nu, şi 


66 ANNABEL DUPONT 


mă voi supune îndată. 

Respirând greu, ea ridică mâinile pentru a-şi elibera 
bustul din ale sale. Dar copleşită de senzaţii delicioase, se 
opri la jumătatea drumului şi, învinsă, înclină capul spre 
spate, unde căzu pe umărul însoţitorului său. 

- Si tu arzi de dorinţă. Mărturiseşte. Spune-mi că 
doreşti gura mea peste a ta, trupul meu lângă al tău. 

- Eu nu. Oh, Seth. eu. 

Cu o presiune blândă, dar fermă, o obligă să se 
întoarcă şi să se întindă pe pătură. Cu un braţ sub ceafa sa, 
ţinându-i capul uşor ridicat deasupra solului, îi acoperi 
chipul cu sărutări. Dominată de umerii largi, strânsă lângă 
pieptul lui puternic, Danielle îşi simţi orice voinţă 
destrămându-se iremediabil. 

- Ordonă-mi să continui, insistă el, cu o voce răguşită. 
Vreau să te văd în faţa mea, goală, vreau să-ţi sărut fiecare 
parte a trupului splendid, vreau să te înfiori sub 
mângâielile mele, vreau să te am toată şi să te mulţumesc. 

Gemând slab, Danielle se agăţă convulsiv de umerii 
săi, ca şi când simţea nevoia de a se prinde de ceva solid 
în mijlocul vâltoarei care o ducea departe de orice 
realitate. 

- Seth... 

Rostise numele său ca un strigăt de ajutor, ca şi când îl 
ruga s-o salveze de ea însăşi, de el. înăbuşind acel strigăt, 
gura lui Seth o cuprinse pe a sa, mai întâi uşor, de-abia 
perceptibil, apoi revendicativă, imperioasă, sălbatică, 
îndepărtându-i fără menajamente buzele, producându-i o 
nesfârşită ameţeală, în care ultimele fărâme de luciditate 
cedară complet. 

Deodată, el îşi întrerupse brusc sărutările şi, ridicat pe 
un cot, o contemplă o clipă. 

- Accepţi încă? o întrebă cu răceală. 

în acea clipă, Danielle observă că degetele i se aşezară 
la marginea unuia din braţe, atingându-i pielea goală a 
coapsei. Profitând de rătăcirea sa trecătoare, el îi ridicase 
fusta până la talie şi-i descoperise picioarele lungi. Inima 
începu să-i bată cu putere, deoarece mâinile continuau să 
urce, oprindu-se numai peste abdomenul plat, într-un gest 
de posesiune, infinit de tulburător. 

-Mai accepţi? repetă Seth şi mai aspru decât prima 
dată. 

Toate fibrele fiinţei sale, se aprinseră de dorinţă 
ordonându-i 
tinerei femei să răspundă da. Dar nu reuşi să scoată nici un 
sunet. Capul i se mişca de la dreapta la stânga, într-o 
încercare desperată de a-şi exprima negarea, împotriva 
căreia îi protesta tot trupul. 

-Vorbeşte clar, insistă el fără blândeţe. Da, sau nu? 

Cum Danielle persista în tăcere, mâna lui îşi continua 
ascensiunea şi ajunse până la primul nasture care-i 
închidea gulerul corsajului. Părea complet stăpân pe sine şi 
o licărire ca gheaţa îi lucea în ochi. Deschise fără dificultate 
micul nasture şi-şi întrerupse mişcarea: 

- Spune nu şi mă voi opri imediat. 

Cu privirea aţintită în a ei, pândindu-i cea mai mică 
reacţie, o provoca, dar tânăra femeie, paralizată, mută, 
părea transformată în statuie de marmură. Sub degetele 
abile se deschise şi al doilea nasture, şi al treilea. 

împietrită, ca hipnotizată, Danielle privea atent chipul 
lui Seth cu un fel de groază, deoarece citea acolo tot mai 
limpede disprețul pe care-l simţea pentru ea. Incapabilă să- 
i înţeleagă motivul, se lupta cu mâna de gheaţă ce-i 
strângea inima. 

Seth continua, fără grabă. Curând ajunse la talie, 
făcând să sară, cu dexteritate, ultima închizătoare care-i 

reţinea cordonul şi îndepărtă încet materialul rochiei, 
pentru a-i dezgoli pieptul. Briza călduţă a nopţii îi atinse 
uşor pielea descoperită, provocându-i un lung fior. 

Cu toate acestea, Seth nu se grăbea să contemple 
comorile pe care tocmai le dezvelise. Ochii i se adânciseră 
în cei ai Daniellei, privind-o fără să clipească. Parcă distrat, 
îi atinse cu palma vârful delicat al fiecărui sân, apoi îi 
cuprinse ca pentru a le aprecia fermitatea. Treptat, chipul 
devenea mai dur, mai întunecat. 

în cele din urmă, nemairezistând, îşi cobori privirea 
spre rotunjimea pieptului, al cărui contur îl simţea sub 
mână. Eliberată de puterea exercitată asupra ei de ochii ce 
străluceau insuportabil, tânăra femeie se simţi scăpată de 
vraja ce o menținea într-o stare de nemişcare rigidă. Găsi 
atunci în ea puterea de a se desprinde din îmbrăţişare şi a 
se întoarce brusc. 

- Nu. nu. nu. ordonă ea dintr-o suflare. 

Imediat, cu o remarcabilă docilitate, Seth se îndepărtă 
şi se aşeză la o anumită distanţă. Aparent fără nici o urmă 
de emoție, o privi cu atenţie în timp ce-şi revenea şi-şi 
aranja rochia în jur, încercând nervoasă să-şi pună puţină 
ordine în ţinută. Cu braţele încrucişate pe piept, pentru a-şi 
ascunde goliciunea, bâigui cu stângăcie câteva cuvinte de 
scuză. 

- Oh, te rog! protestă el prompt. Scuteşte-mă cel puţin 
de această parte a comediei. 

-A comediei? repetă Danielle fără să înţeleagă. 

- Da. Oare nu ţi-ai atins scopul, acum? Nu pot să ignor 
că eşti o femeie de o foarte mare frumuseţe şi de o 
extraordinară senzualitate. Ai manevrat cu dibăcie pentru 
a mă aduce până la punctul în care trebuia să devin 
perfect conştient de ceea ce aş putea pierde din cauza 
refuzului tău. Dacă planul funcţiona după cum prevăzuseşi, 

acum ar fi trebuit să fiu copleşit de o dorinţă mistuitoare. 

- Seth! Eu. 

- Presupun că etapa următoare va fi precedată în mod 
obligatoriu de cadouri mult mai importante decât câteva 
buchete de flori. Vorbind sincer, doamnă Morrow, mi-e 
teamă că ţi-ai făcut un calcul greşit. Mă crezi? Am fost 
adesea generos faţă de amantele mele. Pentru a cunoaşte 
adevărul m-ai întrebat despre ele? Doreai să afli dacă erau 
retribuite pentru servicii şi cu cât? Te-ai înşelat în privinţa 
mea. Nu sunt un ingrat. O femeie care reuşeşte să-mi 
placă, n-o va regreta niciodată. în schimb, detest să fiu 
amăgit. Dacă mi-ai fi spus preţul tău, încă de la început, 
poate l-aş fi acceptat. Sau, cel puţin, am fi putut negocia. 
Dar, în definitiv, poate preţul tău este atât de ridicat încât 
nici măcar contul meu din bancă n-ar fi fost de-ajuns? 

Cu ochii măriţi de groază, Danielle îl privea nemişcată, 
ca pe un necunoscut cu un comportament ciudat şi de 
neînțeles. Gândul că, în tot acest timp, avusese o părere 
atât de îngrozitoare despre ea, o adusese în pragul 
dezgustului. Se comporta în ceea ce o privea ca faţă de o 
femeie accesibilă tuturor, care-şi oferea trupul bărbaţilor 
pentru bani. 

- Eşti foarte inteligentă, doamnă Morrow, dar ai fi putut 
obţine mult mai mult de la mine, folosind sinceritatea. 
Acum îţi văd limpede jocul. Am fugit întotdeauna ca de 
ciumă de creaturile de felul tău. Pe viitor, nu vei mai reuşi 
să scoţi de la mine nici cea mai mică sumă de bani. 

Cuvintele o loviră pe tânăra femeie ca o palmă peste 
faţă. Se simţea dezonorată, rănită, plină de o furie 
neputincioasă. O copleşi un sentiment de dezgust, care o 
făcu să se ridice, şi într-un reflex inconştient, să-şi scoată 
rochia şi să o ia la fugă nebuneşte spre mare, împinsă de o 

nevoie imperioasă de a se purifica în contact cu apa. Fără 
să se gândească o clipă, intră în valurile întunecate şi se 
afundă în întregime în ele. Apoi apăru la suprafaţă şi 
începu să înoate cu energie înspre larg, lăsând o urmă 
argintie în spatele ei. 

Treptat, mânia i se calmă, luată de puterea 
regeneratoare a apei. Epuizată, îşi încetini mişcările şi 
începu să-şi dea seama de mediul înconjurător, să-şi 
amintească cine era şi pentru ce n-ar fi trebuit cu orice 
preţ să se afle acolo, singură în mijlocul întunericului, 
înconjurată din toate părţile de apele negre ale oceanului, 
doar cu un mic corn de lună care s-o conducă spre țărm. 

„Marea-l va înghiţi.“ Aceste cuvinte sinistre răsunară ca 
un semnal de alarmă. Panica îi cuprinse sufletul când un 
nor se apropie de lună. Perspectiva de a rămâne în 
întuneric total o umplea de groază. 

Brusc, auzi vocea lui Seth strigându-i numele. O urma 
la o anumită distanţă, deoarece trebuise să scape de 
pantofi şi de haine. Prezenţa sa apropiată o linişti şi-i 
permise să-şi învingă spaima teribilă care o cuprinsese. Se 
strădui să respire calm. Din când în când, Seth înălța capul 
deasupra valurilor şi o striga. Se apropia treptat. Ca un 
ecou, o voce interioară, vocea raţiunii, redusă la tăcere de 
acea parte din ea, care accepta vechile superstiții, îi repeta 
tinerei femei într-un mod obsedant: „ţine-te bine, Danielle, 
ţine-te bine. Trebuie să supravieţuieşti. să supravieţuieşti.“ 

în starea sa de oboseală, trebuia să înoate încet, ştia 
asta, altfel putea fi victima unei crampe. Respingând 
instinctul natural care-i comanda să se grăbească spre 
țărm, adoptă un ritm ponderat, economisindu-şi forţele. 

Curând, Seth o văzu sosind. Se opri şi o aşteptă, apoi, 
făcând cale-ntoarsă, înaintă alături de ea în tăcere, 
potrivindu-şi mişcările cu ale sale. 

Când, în sfârşit puse picioarele pe uscat, Danielle nu 
păru că observă goliciunea lui Seth. Fără să-i arunce măcar 
o privire, înaintă pe nisip, înfiorându-se fără să vrea. Cu o 
demnitate de care nu era conştientă, îşi scoase ciorapii uzi 
şi-i abandonă pe jos. 

Puțin mirat, Seth făcu câţiva paşi în direcţia sa, rostind 
câteva cuvinte. Dar ea nu-l auzi şi nu-i răspunse. Ca şi 
când nu exista, se îndreptă spre locul în care avusese loc 
picnicul. Nu dădu atenţie rochiei şifonate ce zăcea pe jos, 
se aplecă spre geanta de plajă, scoase de acolo un prosop 
gros de baie şi începu să se şteargă cu migală şi încet, fără 
să fie atentă la privirile uluite ale lui Seth. 

Incapabil să schiţeze vreun gest, măcar pentru a-şi 
acoperi propria goliciune, acesta, fascinat, nu reuşea să-şi 
desprindă ochii de pe trupul superb, şiroind de mii de 
picături sidefii, fildeşul pielii sale lucind slab în lumina 
alburie a lunii. Fiecare curbă a acestei siluete perfecte se 
imprima în el, cu urme de foc: rotunjimea unui şold, 
conturul emoţionant al pieptului, talia. 

Printr-un reflex de autoapărare, mintea Daniellei 
rămase într-o stare de semiconştienţă, în care nici un 
sentiment de suferinţă sau umilinţă n-o putea atinge. Nu 
simţea nici o jenă că se afla goală în faţa lui Seth. De fapt, 
de-abia îşi dădea seama de prezenţa sa, doar pentru a-şi 
aminti că nu trebuia să arate nici un semn de slăbiciune în 
faţa lui. Cu un aer trufaş, cu capul sus, cu umerii uşor daţi 
pe spate, continua să şteargă cu grijă apa ce-i curgea din 
păr. 

în faţa acestui spectacol ireal, a acestei viziuni de vis, 
inima lui Seth se strânse. Dacă tânăra femeie plănuise să-l 
seducă, să-i risipească orice rezistenţă, reuşise perfect. 


Capitolul 6 


A doua zi dimineaţă, sensibilitatea amorţită a Daniellei 
îşi regăsise deja complet acurateţea. Recunoştea acum 
sentimentul rece, implacabil ce-o cuprinsese: orgoliul, la 
care se adăuga mânia. Părerea pe care şi-o făcuse despre 
Seth, era de acum puţin măgulitoare şi i-ar fi comunicat-o 
cu plăcere, dacă n-ar fi decis să nu-l mai vadă niciodată. 

Nutrea speranţa că dragostea ce o simţea pentru el, va 
dispărea aşa cum apăruse: brusc. Dacă ar fi continuat, ar fi 
preferat mai degrabă să-şi smulgă inima din piept decât să 
simtă cea mai mică atracţie faţă de un individ atât de 
demn de dispreţ. 

După micul dejun, îndesă toate florile primite în ajun în 
saci mari de gunoi, din plastic. Buchetul de lăcrămioare 
avusese deja aceeaşi soartă cu mai multe ore înainte, când 
intrase, noaptea trecută, în cameră. Apoi, deschise 
ferestrele, dar cum parfumul nu dispăruse destul de 
repede, se dusese să doarmă în camera de oaspeţi, unde 
căzuse imediat într-un somn adânc. 

Se duse în atelier cu scopul de a începe restaurarea 
unei pânze vechi, reprezentând un peisaj câmpenesc, în 
care nişte bovine păşteau liniştite sub copaci. Subiectul, ca 
şi maniera de a-l trata, era complet lipsit de imaginaţie şi 
de fantezie. 

- Această pictură îţi seamănă, domnule Seth Whitlaw, 
murmură ea ştergând furioasă pânza. Când se înlătură 
spoiala de suprafaţă, se descoperi un uşor strat de 
murdărie. 

în acea clipă, un sunet scurt al soneriei o făcu să ridice 
capul. Pândi zgomotul de paşi al surorilor Merriweather pe 
culoar, dar nu se întâmplă nimic. Pentru că folosea un 
produs foarte coroziv, îi era imposibil să-şi lase treaba. 
înainte de a se duce la uşa de intrare, avu grijă să 

oprească acţiunea dizolvantului cu terebentină. Soneria 
răsună din nou. Exasperată, aruncă o privire furioasă în 
direcţia coridorului. Oare, după tot ce se întâmplase în 
ajun, Seth ar avea îndrăzneala să vină la ea? Bătăi 
civilizate, dar insistente zgâlţâiră atunci uşa. Dar ea nu se 
grăbi pentru atâta. Aşteptă să termine totul înainte de a se 
duce spre uşa de intrare, fără să-şi şteargă măcar mâinile, 
sau să-şi scoată bluza ce-i acoperea hainele pentru a le 
proteja. Din ea emana un puternic miros de terebentină. 
Văzând-o în această ţinută, nici un bărbat n-ar fi putut 
crede că încerca să-l seducă. 

Hotărâtă să-l ţintuiască în loc pe obraznic dintr-o 
singură privire, deschise uşa cu bruscheţe. Cel ce stătea în 
prag nu era Seth, ci Jesse Horowitz, cu un zâmbet încurcat 
pe buze. Expresia feţei Daniellei nu se îmblânzi. în definitiv, 
Jesse îl reprezenta pe Seth. Aşa că-i rezervă aceeaşi 
primire. El ţinea sub braţ un pachet plat, de dimensiuni 
mari. Se întrebă dacă era vorba de un cadou trimis de 
Steh, pentru a anunţa o împăcare. 

- Da? îl întrebă cu răceală. 

- Vă aduc tabloul de Watteau, doamnă Morrow, explică 
Jesse. Hm. Apropo, mi-e teamă că nu vă merge soneria. 

Mirată, Danielle îşi aţinti privirea asupra lui, fără să 
răspundă. Uitase complet propunerea lui Seth referitoare la 
tablou. Cum se pregătea să-l trimită pe secretar şi pictura 
sa înapoi la Văduva din est, îşi stăpâni mişcarea ţâfnoasă şi 
se gândi timp de câteva secunde. Aşadar, Seth Whilaw 
persista în a vrea să trateze cu ea? în definitiv, de ce nu? 

- Intraţi, domnule Horowitz. Mai întâi trebuie să ne 
punem de acord asupra preţului, să facem un contract şi să 
reglăm toate formalităţile. Sunt sigură că domnul Whitlow 
nu vrea să-mi încredinţeze această pânză, fără să-mi 
cunoască onorariul. Personal, nu mi-ar plăcea să fiu 

acuzată că cer un tarif exagerat. 

- Bineînţeles, se grăbi să aprobe Jesse. într-adevăr, 
aveam intenţia să vă rog să stabiliţi un deviz. 

După ce închise uşa, Danielle îl urmă în birou. Până 
atunci evitase orice pătrundere a lui Seth, sau a omului său 
de încredere în această încăpere, temându-se de întrebări 
indiscrete referitoare la tabloul lui John Sargent. Dar în 
actualele împrejurări, nu va ezita să taie scurt orice 
curiozitate. 

Datorită intuiţiei ce rareori îi lipsea, Jesse Horowitz 
recunoscu în ea un adversar ale căror calităţi nu trebuia 
subestimate. Ajuns în birou, examină locul cu atenţie, 
întipărindu-şi fiecare detaliu în memorie. în acest timp, 
Danielle scoase ambalajul ce înfăşura pictura, apoi se 
instală confortabil într-un fotoliu, fără să-l invite pe Jesse să 
ia loc. 

Cercetă cu o migală extremă tabloul lui Watteau, din 
toate unghiurile, examinând fiecare detaliu la microscop. 
Reprezenta nişte păstori din secolul XIII, ce formau o horă 
şi se afla în stare jalnică. Simulând o extraordinară 
concentrare, întârzie îndelung asupra fiecărei caracteristici 
a operei, ca şi când era vorba să stabilească un inventar 
exhaustiv. 

Pe furiş, studia comportamentul lui Jesse, simțind o 
mare satisfacţie să-i vadă crescând nerăbdarea. După ce 
rămăsese mult timp în faţa portretului străbunicii Daniellei, 
el se duse la fereastră, iar acum măsura nervos încăperea 
în lung şi-n lat. 

Puțin după aceea, se prefăcu că înşiră nişte cifre pe o 
foaie de hârtie şi consultă în mod ostentativ nişte cărţi. îl 
lăsă să aştepte astfel o oră, ştiind că, dintr-o lovitură, îl 
obliga şi pe Seth Whitlaw să aştepte cu răbdare. Apoi ridică 
ochii şi întrebă pe un ton agreabil: 

- Evident, tabloul este asigurat? 

- Desigur. 

- Foarte bine. Dacă domnul Whitlaw îmi acceptă 
condiţiile, va trebui să semneze un contract care să-i 
notifice acordul. Am formulare standard. în plus, dată fiind 
valoarea acestei opere, semnătura sa va trebui să fie 
certificată drept conformă, de un notar. 

- Cred că. domnul Whitlaw nu se va opune să vă 
procure aceste garanţii, bâigui Jesse, surprins de 
asemenea exigenţă. Apropo, m-a însărcinat să vă informez 
că va avea, cu timpul, numeroase alte piese de colecţie să 
vă încredinţeze, dacă va fi mulţumit de serviciile 
dumneavoastră. Poate veţi ţine cont de acest fapt în 
aprecierea onorariului. 

- îmi pare rău, domnule Horowitz, dar nu fac rabat în 
nici un caz. Pe de altă parte, restaurarea unei asemenea 
pânze va fi o treabă îndelungată şi delicată. Stratul 
superficial este crăpat şi am detectat urme de mucegai. 
Poate a fost depozitat într-un loc aerisit insuficient? în plus, 
culorile au suferit grave degradări. Ansamblul desenului va 
trebui retuşat. Voi avea nevoie de material scump şi foarte 
specializat. Sper că importanţa unei asemenea acţiuni nu 
vă scapă. Această muncă va lua luni bune. Este normal ca 
preţul fixat să fie proporţional cu durata şi dificultatea sa, 
nu-i aşa? 

- Desigur, desigur, doamnă Morrow. îmi puteţi avansa o 
cifră, imediat? 

- Doi franci. 

- Poftim? 

- M-aţi auzit perfect, domnule Horowitz: doi franci. 

Când Jesse Horowitz ajunse la „Văduva din est“, chipul 
îi reflecta o imensă mirare. 

- Doi franci! strigă Seth, cu ochii ieşiţi din orbite. Ce 

înseamnă asta? Un cec certificat de doi franci? Oare 
această creatură caută să mă acopere de ridicol în faţa 
funcţionarilor băncii? 

- Nu fac decât să repet propriile sale cuvinte, se scuză 
Jesse, ridicând din umeri într-un gest de neputinţă. 

Tinea încă sub braţ tabloul de Watteau, învelit din nou 
în ambalajul de la început. Danielle insistase să i-l 
înapoieze. Va accepta să-l păstreze numai când va fi 
încheiat acordul, afirmase ea. 

Fulgere de mânie ţâşneau din ochii lui Seth. De obicei, 
era în stare să-şi păstreze sângele-rece în orice 
împrejurare, dar de data aceasta, era prea mult. îşi 
petrecuse o bună parte din noapte mergând prin cameră, 
în lung şi-n lat, împărţit între dorinţă, frustrare şi mânie. 

De fapt, nu se putea împiedica să n-o admire pe 
Danielle. Oare nu se comportase cu stângăcie faţă de ea? 
se întrebase, străbătut periodic de un vag sentiment de 
vinovăţie. Totuşi, nu reuşea să-şi imagineze ce altă 
conduită ar fi trebuit să adopte faţă de ea. 

- Nu ştiu ce scop urmăreşte cu asemenea stratagemă, 
murmură Jesse, preocupat. 

Seth era acum dominat de o furie neputincioasă şi 
simţea o urgentă nevoie de acţiune. N-avea importanţă ce 
acţiune, oricât de nesăbuită ar fi. 

- Voi lămuri asta, hotărî el cu un aer feroce. 

Nu-i trebuiră decât câteva secunde pentru a parcurge 
distanţa ce-l despărţea de „Văduva din centru“. Cum uşa 
nu i se deschidea în faţă destul de repede pe cât dorea, o 
lovea cu pumnul strâns, în timp ce un deget al celeilalte 
mâini rămase apăsat în permanenţă pe butonul soneriei. 

Auzind acest vacarm, două feţe curioase şi 
dezaprobatoare apărură la fereastra „Văduvei din vest“. 

- Da? întrebă Danielle cu un calm perfect, câteva 

minute mai târziu. 

în ciuda inimii ce-i bătea să-i spargă pieptul şi a 
picioarelor ce-i 
tremurau, părea perfect stăpână pe sine. O înconjurau 
puternice efluvii de terebentină, ca o armură invizibilă şi, 
prevăzând sosirea lui Seth, îşi adăugase câteva pete de 
vopsea pe obraji. 

Fără un cuvânt, Seth o împinse în interior, trânti uşa în 
urma lui şi se postă în faţa Daniellei cu braţele încrucişate 
pe piept, picioarele depărtate şi o mină severă. 

- Unde vrei să ajungi? exclamă el, încruntat, cu o 
expresie de profundă enervare. 

- Consideri preţul prea ridicat, domnule Whitlaw? 
întrebă Danielle, adresându-i un zâmbet angelic. Poate 
sperai să obţii un tarif de favoare? Nu, nu mă las atât de 
uşor înduioşată. Nici măcar de flori şi de şampanie. 

-Crezi că prin această maşinaţie mă supui voinţei tale? 
mormăi el, printre dinţii strânşi. 

- Să te supun? N-am utilizat niciodată viclenia pentru a 
avea un bărbat, care nu voia să mi se dea de bunăvoie, 
domnule Whitlow. Mi-o interzic principiile mele. 

în culmea mâniei, Seth o prinse cu brutalitate de braţ şi 
o scutură. 

- încetează acest joc absurd şi spune preţul! strigă cât îl 
ţinea gura. 

Printr-un teribil efort de voinţă, Danielle reuşi să 
rămână indiferentă, cu ochii aţintiţi asupra lui, cu un 
dispreţ calm. Totuşi, cuvintele sale o răniseră în adâncul 
fiinţei. Preţul la care făcea aluzie nu era nicidecum cel al 
restaurării tabloului de Watteau. 

- Nu ţi l-a comunicat secretarul? Conform legii, am 
stabilit un deviz şi n-am nici un motiv să-mi schimb 
părerea. Dacă termenii contractului nu-ţi convin, cere 


78 ANNABEL DUPONT 


altcuiva să curețe murdăria ce-ţi acoperă operele de artă. 

Furia lui Seth spori şi el păli la insultă. Pe deasupra, 
simţea o puternică umilinţă că-şi pierduse controlul în faţa 
ei, care-şi păstra un calm absolut. 

- îţi înţeleg clar uneltirile, doamnă Morrow, exclamă 
strângându-i mai puternic braţul cu mâna. 

- Adevărat? replică ea cu o admirabilă blândeţe. în 
acest caz, ce cauţi la mine? Nu te-a invitat nimeni şi nimeni 
nu te reţine aici. 

De data aceasta, faţa lui Seth se îmbujoră subit. 
Clocotea în sinea lui. Până acum, nu întâlnise niciodată o 
femeie în stare să-l sfideze cu atâta îndrăzneală. Nici 
măcar propria soţie nu reuşise vreodată să-l aducă în 
asemenea hal de exasperare. 

- Ei bine, ajunge acum, afirmă el, încercând să-şi 
revină. Să ne cuminţim. N-ai fi fixat un preţ atât de lipsit de 
sens, dacă n-ai fi plănuit să ajungi la un scop precis. Vrei 
poate să repari greşelile comise noaptea trecută? Ascultă. 
Nu simt nici o ranchiună faţă de tine. Sunt gata să tratez. 
Să uităm toate astea şi să vorbim despre afaceri. De data 
aceasta, în mod serios. 

- Dar condiţiile mele rămân aceleaşi, domnule Whitlaw: 
un contract semnat şi un cec certificat. 

- Ştii perfect că nu este vorba despre tabloul acesta 
stupid, se înfurie el din nou. 

- Atunci, despre ce este vorba? 

- Vrei să devii iubita mea, da sau nu? exclamă el cu 
asprime. 

- Depinde. 

Imediat, expresia lui Seth se schimbă. Trăsăturile i se 
îmblânziră şi o licărire de triumf îi trecu prin privire. 
Satisfacţia de a fi repurtat victoria îi lumina chipul. 

- Depinde de ce? întrebă, îndemnându-se în sinea sa la 

prudenţă. 

- De preţul tău. Nu-l fixa prea sus, domnule Whitlaw. 
Anumite femei, ar fi poate gata să-şi risipească averea 
pentru a-ţi obţine favorurile, dar eu nu le consider de mare 
valoare. 

Mai întâi sceptic, Seth simţi furia potopindu-l cu o 
violenţă de necontrolat. Hotărât să-i pedepsească 
aroganţa, o lipi de perete şi-i strivi gura sub a sa. Un frison 
străbătu imperceptibil trupul tinerei femei, dar îşi depăşi 
imediat emoția. Mânia o ajuta să nu cedeze. Cu toţi 
muşchii încordaţi, îşi exprimă refuzul rămânând complet 
nemişcată, ca de gheaţă. Obligată să se încline spre spate 
de forţa fizică a lui Seth, desigur superioară faţă de a sa, se 
supuse, dar îi suportă sărutul în mod pasiv, fără să-i 
răspundă la înflăcărare. 

După câteva minute, Seth îi observă răceala. Se 
îndepărtă, furios mai ales împotriva lui însuşi, care 
încercase să smulgă prin forţă, ceea ce nu fusese capabil 
să cucerească prin alte mijloace. 

- Hotărât lucru, eşti prea abilă, doamnă Morrow şi n-am 
nici o încredere în femeile prea abile. Pune cărţile pe masă 
şi să terminăm. 

- Ar fi mai bine să pleci, răspunse ea, fără să ridice 
tonul. Nu cred că ne putem înţelege. 

Cu capul sus, se îndreptă spre uşă, o deschise şi-i arătă 
ieşirea cu o uşoară mişcare a bărbiei. Apoi aşteptă în 
tăcere, fără să-l privească, aţintind cu ochii un punct în 
depărtare. 

- Nu este şi părerea mea. Si sunt sigur că vei deveni 
curând rezonabilă. Când te vei hotărî să renunţi la micile 
intrigi ridicole, anunţă-mă. Si, la mulţi ani, totuşi, murmură 
el, trecându-i prin faţă. 

Câteva ore mai târziu, o a doua camionetă de livrări se 

opri în faţa „Văduvei din centru“. îndată ce Danielle înaintă 
pe verandă, de ea se apropie un tânăr bărbat, cu braţele 
încărcate de mai multe cutii de mari dimensiuni, 
împachetate cu grijă în hârtie luxoasă, colorată. Pe fiecare 
era aplicată o etichetă, ce indica proveniența: era vorba de 
unul dintre cele mai elegante magazine din Boston. Când 
comisionarul îi întinse pachetele, ea strecură capul în semn 
de negaţie. 

- Nu, probabil faceţi o greşeală. Aceste mărfuri nu-mi 
sunt destinate. 

Imediat, zâmbetul tânărului bărbat se şterse şi o privi 
cu vădită nelinişte. 

- „Trei văduve“, Nantucket, nu este aici? întrebă el, 
consternat, citind adresa înscrisă pe bonul de comandă. 

- Da, într-adevăr, îl linişti Danielle. 

- Ah! Cu atât mai bine. Este prima dată când livrez atât 
de departe. Mă temeam că m-am înşelat. Nu mi-ar fi plăcut 
să fi făcut această călătorie lungă degeaba. 

- Aveţi răbdare o clipă, vă rog. Voi verifica. 

Intrând în interiorul casei, despachetă primul pachet şi 
descoperi acolo o încântătoare cămaşă de noapte, scurtă, 
din voal negru, împodobită cu dantelă şi un neglijeu 
asortat. în a treia cutie găsi o carte de vizită. „Bună ziua, 
dragostea mea“, citi ea, cu mânie crescândă. „Mulţumesc 
pentru minunata noapte petrecută în braţele tale. Doresc 
să existe multe altele asemănătoare“. 

O cuprinse un val de furie rece. După toate aparențele, 
acest mic mesaj fusese dictat la telefon cu mai multe zile 
înainte. Dovedea că Seth nu se îndoise nici o clipă de 
victoria sa. O asimila în minte cohortei de femei întreţinute 
cu care se întâlnea de obicei şi o trata în consecinţă. 

Puse în grabă la loc toate articolele de lenjerie intimă 
din mătase şi din satin în ambalajul lor şi-l chemă pe 

comisionar. 

-Le puteţi lua, declară ea, cu o intonaţie de dezgust. 
Nu sunt pentru mine. 

- Morrow, descifră tânărul bărbat. Morrow, în golful 
„Trei văduve“, la Nantucket, repetă el cu deznădejde. 

Cu un deget acuzator aţintit asupra casei vecine, 
Danielle îi indică „Văduva din est“. 

- Persoana pe care o căutaţi locuieşte acolo. Vă voi da 
un sfat: aşezaţi toate acestea în faţa uşii şi alergaţi cât de 
repede puteţi până la vehicul. Celibatarul ce ocupă vila 
aceea este un fetişist. Colecţionează articole de lenjerie 
intimă feminină. | se întâmplă să le şi îmbrace. Uneori 
deschide uşa vizitatorilor în această ţinută curioasă. 

După ce a suflat în lumânări, a mâncat din tortul de 
aniversare şi şi-a primit cadourile, Danielle a pretextat o 
mare oboseală înainte de a-şi lua rămas bun de la surorile 
Merriweather. De fapt, nu era vorba numai de un pretext. 
Se simţea într-adevăr epuizată. Trecând prin minte 
evenimentele din ultimele ore îşi regreta impulsivitatea. 
La urma urmei, poate ar fi fost de preferat să reacționeze 
cu o indiferenţă rece, să taie scurt orice relaţie cu vecinul 
său, fără să încerce să-şi răzbune orgoliul rănit. 

Ridicând din umeri, se îndreptă spre camera sa. O 
clipă, rămase nemişcată în prag. Parfumul de lăcrămioare 
se împrăştiase, dar în încăpere domnea o anumită 
dezordine. Când se întorsese noaptea trecută, îşi aruncase 
rochia şifonată şi murdară de nisip, pe un scaun. Brusc, îşi 
aminti că buchetul mic adus de Seth era încă prins în 
corsaj. Trebuia să scape şi de el. 

Ridicând florile ofilite şi îngălbenite, căută acul care le 
ţinea, pentru a le desprinde de material. Deodată îşi 
întrerupse gestul, cu ochii măriţi de surpriză. Smulgâng 
florile, cu riscul de a rupe materialul, desprinse imediat 

acul pe care-l ascunseseră parţial până atunci. Nu se 
înşelase. Aurul bijuteriei sclipea cu delicateţe sub lumina 
lămpii. în piatra care-l împodobea, ochiul priceput al 
Daniellei recunoscu un smarald veritabil. 

lată de ce refuzase Seth să creadă în dezinteresul său, 
în dimineaţa aceea. Presupusese probabil că, în ajun, 
dezbrăcându-se, îi descoperise cadoul scump. Cum nu 
făcuse nici o aluzie în timpul conversaţiei lor, trăsese 
concluzia că acceptase să-l păstreze şi rezista la avansurile 
sale numai pentru a obţine mai mult. 

Furia îi dădu puteri noi. Danielle îşi uită oboseala şi 
privi în direcţia „Văduvei din est“. înainte de a se culca, îi 
mai rămânea încă o mică formalitate de îndeplinit. 


Capitolul 1 


- Aveai dreptate, Seth. Este într-adevăr Danielle Morrow 
cea care a sunat. Am poftit-o în salon. l-ar plăcea să-ţi 
vorbească. 

-Zău? comentă Seth pe un ton sardonic. Părea într-o 
dispoziţie împăciuitoare? 

Propria sa dispoziţie nu-l incita la optimism, dar îşi 
regăsise cel puţin calmul. De la sosirea de la Danielle, nu-şi 
părăsise fotoliul şi nu se grăbise în camera sa pentru a-şi 
schimba puloverul albastru marin şi pantalonii din pânză 
uzată, cu o ţinută mai elegantă. Bineînţeles, nu va face nici 
un efort să-i placă unei creaturi a cărei principală distracţie 
consta în a-l umili prin orice mijloace. De altfel, bănuia din 
ce în ce mai mult că acţionează cu aceeaşi lipsă de 
scrupule ca fosta sa soţie. 

- Nu ştiu, răspunse Jesse, netezindu-şi mustaţa cu un 
aer perplex. Totuşi, dacă judec după aspectul exterior, s-a 
produs o schimbare, faţă de dimineaţă. S-a fardat, coafat, 
parfumat şi poartă un superb caftan brodat - genul de 
îmbrăcăminte pe care, cu siguranţă, nu şi-o pune pentru a 
răspunde invitaţiilor surorilor Merriweather. în plus, mi s-a 
adresat cu o voce de o blândeţe încântătoare. Mărturisesc, 
această bruscă schimbare de atitudine mă surprinde. 

- Totuşi, explicaţia este simplă: a descoperit smaraldul. 

- într-adevăr, şi-a prins acul de aur pe guler. 

-Ah! Aşadar am ghicit exact. lată în sfârşit o veste 
bună. Acum, se va arăta în adevărata lumină. Prepară-i un 
cocteil, Jesse, spune-i că dormeam şi că voi sosi în câteva 
clipe. 

-Nu este femeia căreia îi place să aştepte, Seth. S-ar 
putea să plece. 

- Nu, va aştepta. Acum, mingea este în terenul nostru. 

- Nu sunt cu adevărat sigur de asta, obiectă Jesse, 

încruntat. Personal, încep să mă întreb dacă nu m-am 
înşelat pe seama ei. în definitiv, poate n-o interesează 
deloc banii tăi. Am uitat să-ţi spun, dar deţine un imens 
portret pictat de John Singer Sargent. După toate 
aparențele, una din străbunicele sale, deoarece îi seamănă 
foarte mult. Poate mai are şi alte opere de artă? Poate la 
moartea tatălui său, a moştenit o colecţie de mare 
valoare? Sau poate a folosit altă metodă, tot atât de 
onorabilă pentru a-şi plăti datoriile? Este foarte inteligentă. 
Pare înzestrată cu un adevărat talent pentru a întoarce 
situaţiile dificile în avantajul său. Dacă vedeai, dimineaţă, 
privirea comisionarului, când i-am deschis uşa. 

Pe punctul de a părăsi încăperea, Seth se opri şi aruncă 
o privire întrebătoare în direcţia omului său de încredere. 

-Acum, eu mă mir de schimbarea atitudinii tale. Ti-ai 
ales foarte prost clipa de a-i pleda cauza: aceea în care se 
pregăteşte să dovedească faptul că este o femeie 
interesată. 

-Până nu voi fi pus în faţa faptului împlinit, mă voi feri 
să emit o părere în ceea ce-o priveşte. Si prin urmare, ai 
face bine să mă imiţi. 

- Oh! Jesse! exclamă Seth, obosit. Nu te gândi să te 
îndrăgosteşti şi tu de ea. 

Jesse rămase stupefiat în mijlocul camerei de zi, 
scărpinându-se în cap, nehotărât. Oare Seth îşi dăduse 


seama de mărturisirea care fusese gata să-i scape? 
XXX 


Ridicându-şi mâna la guler, Danielle atinse absentă 
smaraldul cu un deget. Se gândea, cu un zâmbet mulţumit, 
că deţinea instrumentul răzbunării sale. Bău o înghiţitură 
din cocteilul servit de Jesse, plimbându-şi privirea prin 
încăperea în care fusese introdusă. Trecea prin minte toate 
secvențele planului de bătaie. Acul din aur îi va servi să-i 
dea lui Seth o lecţie aspră, dar meritată. 

Fără să neglijeze nici un amănunt, îmbrăcase caftanul 
luxos pe care-l avea din perioada căsătoriei. Mătasea 
uşoară a veşmântului, acoperit de bogate broderii aurite, 
se unduia în jurul ei, ascunzându-i sau descoperindu-i pe 
rând, formele trupului. în plus, caftanul constituia o pavăză 
eficace. Legat de amintirea soţului său, o va obliga să 
păstreze o atitudine decentă. 

înăbuşindu-şi ostentativ un căscat în dosul mâinii, Seth 
îşi făcu apariţia în salon. îmbrăcase un chimono negru, 
peste nişte pantaloni albi din bumbac satinat. 

- îmi pare rău pentru întârziere, dar a trebuit să 
scotocesc toate dulapurile în căutarea unei pijamale. De 
obicei, nu port niciodată. 

Stăpânindu-şi un zâmbet, Danielle nu se lăsă înşelată. 
încă de la primele minute ale întrevederii, el încerca s-o 
tulbure, evocând imagini ale goliciunii. Dar n-avea intenţia 
să se lase antrenată pe acest teren periculos. 

- Sunt încântat să văd că apreciezi cadoul de 
aniversare, reluă el, cu ochii aţintiţi asupra smaraldului. 

- Da, într-adevăr. Am venit să-ţi mulţumesc, Seth, 
spuse Danielle cu o voce nervoasă. Este un încântător. 
fleac, adăugă ea, după ce pregătise cu dibăcie o scurtă 
pauză între adjectiv şi nume. 

în ciuda bunelor sale decizii - îşi promisese în mod 
solemn să-şi păstreze sângele-rece orice s-ar întâmpla - 
Seth fu gata să protesteze energic. Un fleac? O bijuterie 
cumpărată de la Van Cleef and Arpels? Această denumire 
uşor dispreţuitoare, însemna oare că pe viitor va trebui să 
se arate mai generos? 

- Pariez că n-ai observat nimic, când ţi l-am prins de 
rochie, observă el sarcastic. 

- Aşa este, remarcă Danielle, ducându-şi mâna la piept, 
într-un gest reflex şi totuşi în mod subtil provocator. într- 


86 ANNABEL DUPONT 


adevăr îmi pare rău. Dacă aş fi ştiut. 

Fiecare cuvânt confirma părerea lui Seth şi un zâmbet 
satisfăcut îi lumina chipul. Acum o domina. 

- Nu-ţi cunoşteam preferinţele şi am ales la întâmplare. 
Sper că într-o zi apropiată, îmi vei dezvălui gusturile tale în 
materie de. fleacuri. 

Ce tip arogant şi vanitos! se gândi Danielle, 
îndemnându-se la mânie, pentru a se putea apăra mai bine 
împotriva lui. Credea că putea cumpăra totul, datorită 
banilor. Era convins că o făcuse docilă cu bijuterie. Va afla 
că numite fiinţe nu sunt de vânzare cu nici un preţ. 

- într-o zi apropiată, îţi voi dezvălui toate gusturile mele, 
afirmă ea, râzând pe înfundate, în mod foarte sugestiv. Si 
tu mi le vei dezvălui pe ale tale. 

Cu privirea aţintită în cea a lui Seth, îşi duse paharul la 
gură şi înghiţi conţinutul cu un aer pofticios. 

Mimica, evocatoare a unor plăceri viitoare, îşi atinse 
scopul. Pupilele lui se dilatară sub efectul unei dorinţe 
neaşteptate. Maxilarul i se crispă şi respiraţia i se acceleră. 
Se apropie de fotoliul pe care se aşezase Danielle şi o 
contemplă îndelung, dominând-o cu statura sa. Sigur că 
nu-i mai putea scăpa, o poseda deja în imaginaţie. 
intenţionat, ea mai lăsă câteva minute tensiunea să 
sporească, apoi, ca şi când se trezea dintr-un vis, se 
scutură, îşi puse paharul gol pe o masă situată în apropiere 
şi se ridică graţioasă. Era timpul să risipească iluziile 
acestui fanfaron. 

- Acum trebuie să plec, spuse netezindu-şi materialul 
caftanului. îţi mulţumesc pentru ospitalitate, domnule 
Whitlaw şi. 

- Nici vorbă! murmură Seth cu o voce răguşită. 

Prinzând-o de braţ o trase spre el şi o strânse la pieptul 
cu muşchii puternici. 

- Nu te juca aşa cu mine, Danielle Morrow. Micul număr 
ţi-a reuşit perfect. Totuşi, l-ai încheiat prea devreme. 
Detest femeile care nu-şi respectă promisiunile. 

- Promisiuni, domnule Whitlaw? exclamă ea candid. Nu 
ţi-am făcut nici o promisiune. De altfel, nici tu nu mi-ai 
făcut vreuna. 

Accentuă intenţionat ultimele cuvinte, ca pentru a i se 
imprima mai bine în minte. Seth încerca desperat să-şi 
înfrâneze pasiunea, dar se ştia învins. Zi după zi, noapte 
după noapte, nopţi chinuite de imaginea Daniellei, în 
superba sa goliciune - nevoia de a o strânge lângă el, de a- 
i acoperi corpul cu sărutări, sporise. Acum îi devenise 
imposibil să se controleze. îl subjuga, îi anihila orice 
raţionament, orice rezervă, orice demnitate. Ca o erupție 
vulcanică, ce lua totul în trecere, ultimele ezitări, ultimele 
scrupule fură înlăturate. Prins într-o furtună de sentimente 
contradictorii, o ura şi o dorea în acelaşi timp, cu o violenţă 
uimitoare. 

Renunţând la orice prudenţă, se aplecă asupra ei, 
ameţit de parfumul pielii, devorându-i chipul cu sărutări. 
Mâinile Daniellei rămase între ei, i se rezemară de piept, 
menţinând o mică distanţă, dar ea nu încerca să fugă de 
mângâieri. 

- îţi voi da tot ce-mi vei cere, îi şopti Seth, la capătul 
rezistenţei. Totul, mă auzi? Oh, Dumnezeule! Te doresc 
atât de mult. Bijuterii. Blănuri. Chiar şi un Rolls, dacă 
doreşti. Lasă-mă să te iubesc, Danielle. Lasă-mă să te fac 
fericită, dragostea mea. Nu vei regreta, ţi-o jur. Nu vei mai 
lucra niciodată. îţi voi cumpăra tot ce-mi vei cere. atâta 
timp cât vei fi a mea. 

Un val de fraze incoerente îi izbucni din gură. în mintea 
întunecată de dorinţă, exista o singură obsesie: s-o 
convingă. 

La rândul său, Danielle încerca să păstreze în faţa 
acestei furtuni, un calm nesigur. Contactul buzelor călduţe 
ale lui Seth cu pielea ei, îi provoca valuri de căldură ce 
amenințau fără încetare să-i absoarbă conştiinţa într-un 
vârtej încântător. Dar lupta cu toată voinţa. Cuvintele 
rostite de Seth îi stimulară furia şi-i reînsufleţiră hotărârea. 
Sub pavăza lor, se supuse pasiv sărutărilor, fără să le 
răspundă. 

Cum elanul său nu întâlnea nici un ecou de la ea, 
înflăcărarea lui Seth se domoli treptat. Inspiră profund, se 
îndepărtă uşor şi o privi cu insistenţă, continuând s-o ţină 
în braţe. 

- Ei bine? o întrebă cu o voce obosită. Te ascult. Care-i 
sunt condiţiile? 

Stăpânindu-şi cu mare greutate tremurul membrelor, 
Danielle reuşi să-i prezinte o faţă lipsită de orice urmă de 
emoție. Putu chiar să arboreze un zâmbet seducător şi 
echivoc. Stiind că timpul trece în favoarea sa, nu se grăbea 
să răspundă. 

Cu capul puţin aplecat într-o parte, ridică mâna şi 
urmări uşor cu degetul conturul răscroielii chimonoului, 
atingându-i pielea goală. Seth se înfioră. 

- Cât? insistă el. 

Retrăgându-şi mâna, Danielle şi-o puse pe şold într-o 
atitudine provocatoare şi închise ochii, prefăcându-se că 
reflectează. Apoi, ca şi când în sfârşit fixase un preţ, ridică 
pleoapele şi se apropie de el. Puțin înclinată spre spate, cu 
bustul uşor retras, se ţinea de umerii lui Seth şi-şi apăsă 
coapsele de ale sale, aţâţând în el un foc puternic, 
mistuitor. Pe chip îi putea citi lupta teribilă ce-o dădea 
împotriva lui însuşi. Cu o încetineală insinuantă, îşi înnodă 
braţele în jurul taliei, accentuându-şi posesiunea, până 

când nu mai avu nici o îndoială asupra rezultatului luptei. 

-Mă bizui pe tine, spuse în cele din urmă. Aminteşte-ţi 
doar că nu este uşor să mă convingi. 

Cum schiţă un gest pentru a i se elibera din braţe, el o 
reţinu. 

- Nu, te rog, nu pleca. Nu încă. Nu acum. 

- încă nu m-ai convins, remarcă Danielle, ştrengăreşte. 

- Luni dimineaţă, îndată ce deschide banca, spuse Seth, 
cu un rictus de amărăciune. 

-Este o promisiune. certificată? îl întrebă ea, clipind din 
gene cu cochetărie. 

- Nu te teme. Sunt un bărbat de cuvânt. 

Ridicându-se pe vârful picioarelor, Danielle îl sărută, 
muşcându-i buzele, parcă în joacă. 

-lată primul acont, exclamă cu voioşie. Generozitatea 
mea va fi pe măsură cu a ta. 

- Asta înseamnă că mă condamni să-mi petrec 
weekendul singur, pentru a mă obliga să-mi amintesc că 
favorurile tale se obţin numai cu preţul aurului? 

- Nu se poate spune mai bine. Nu mă însoţi până la 
uşă. Cunosc drumul. 

După o ultimă privire incendiară, se întoarse şi se 
îndreptă spre ieşire. 

- Danielle! 

Răceala intonaţiei o ţintui pe loc. Se întoarse încet spre 
el, cu inima bătând, reproşându-şi că poate se bucurase 
prea repede. 

- înainte de a cumpăra, îmi place să-mi dau seama de 
calitatea achiziţiilor mele, izbucni Seth cu asprime. 
întoarce-te şi sărută-mă, altfel aş putea, luni dimineaţă, să 
uit unul sau două zerouri pe cec. 

Fu rândul tinerei femei să se înfioare. Prinsă în cursă, 

îşi dădu seama că, dacă voia să continue să joace rolul de 
femeie interesată, trebuia să se supună. 

Traversând din nou încăperea, înaintă spre el şi-i 
întinse buzele. Făcând apel la toate resursele interne, se 
pregăti să primească un sărut brutal, sălbatic, posesiv, 
exprimând pasiunea pur fizică a unui bărbat cu simţurile 
exacerbate de aşteptare. 

Atitudinea lui Seth o surprinse. Departe de a se arunca 
asupra gurii oferite, cum crezuse, îi dădu spre spate câteva 
şuviţe de păr căzute pe frunte şi-i atinse tâmplele cu 
blândeţe. Apoi, fără grabă, buzele îi coborâră spre ale sale, 
atingându-le mai întâi cu tandreţe, apoi cercetându-le 
aproape imperceptibil, fără să pretindă sau să impună 
ceva. Derutată, Danielle se relaxă puţin. Acest scurt 
moment o pierdu. Cucerită de propria pasiune, îşi afundă 
mâinile în părul lui Seth, îi atrase capul spre ea, desfăcu 
buzele, gemu, căutând cu aviditate ceea ce nu îndrăznise 
câteva clipe mai înainte. Domolindu-şi elanul, Seth o 
aducea în culmea dorinţei cu o artă ce demonstra o lungă 
experienţă şi o stăpânire perfectă. îndelung, cu pricepere, 
o aduse până la punctul în care conştiinţa i se risipi într-o 
mulţime de senzaţii intense. în pofida hotărârilor îndârjite, 
tânăra femeie dădu din plin măsura firii sale pasionate. 

Când îi dădu drumul, se clătină şi se prinse de umerii 
săi. 

- Plăcerea este de asemenea certificată, comentă Seth, 
pe un ton ironic. 

Tulburată, Danielle bătu în retragere spre „Văduva din 
centru“, cu mult mai puţină graţie şi demnitate decât 
plănuise. 

Acasă, urcă în mare grabă scările până în camera sa, 
îşi scoase furioasă caftanul luxos, îl aruncă pe jos fără 
menajamente şi se ghemui pe cuvertura din satin. Tremura 

toată. 

în acest timp, la câteva sute de metri, Seth măsura 
camera de zi în lung şi-n lat, cu paşi mari, părând un leu în 
cuşcă. Nu se oprea decât din când în când pentru a lovi 
peretele cu pumnul, durerea provocându-i o uşurare 
temporară. Oare de ce nu încerca un sentiment de triumf? 
se întreba cu mânie. La urma urmei, nu era sigur, de 
victorie, acum? N-o făcuse să se descopere? Curând, va fi a 
lui. Va putea în sfârşit să-şi potolească această sete 
arzătoare de a o ţine în braţe, de a o poseda, care-l chinuia 
zi şi noapte. Pentru asta se hotărâse să cedeze în faţa 
tuturor dorințelor sale, chiar dacă aceste pretenţii erau ca 
o pilulă amară. Nu va mai tolera nici un obstacol între ei. 

Jesse intră în încăpere, ducând o tavă pe care se aflau 
o sticlă de whisky şi un pahar. O aşeză pe masă, umplu 
ochi un pahar cu alcool şi-l întinse lui Seth. 

- Mai ai nevoie de serviciile mele? întrebă fără să 
reuşească să-şi ascundă neliniştea. 

- Nu, mulţumesc. Acum, am tot ce-mi trebuie. Noapte 
bună, Jesse. Ar fi de preferat să te duci imediat să te culci, 
fără să mai aştepţi, deoarece eu mă pregătesc să-mi 
serbez succesul, cum se cuvine. 

Jesse rămase nemişcat în mijlocul camerei de zi cu o 
cută pe frunte, privindu-şi patronul cu un aer nehotărât. 

- Nu este cazul să mă priveşti astfel, Jesse. Ştii că nu 
mă îmbăt niciodată. în seara aceasta îmi permit să-mi 
încalc principiile. 

Strângându-şi cordonul chimonoului pentru a-şi arăta 
mai bine hotărârea, bău conţinutul paharului dintr-o 
înghiţitură şi înaintă spre sticlă pentru a-l umple din nou. 

- Jesse! Nu crezi că ajunge cu prisosinţă o Mildred 
Merriweather, pentru a supraveghea moralitatea 
locuitorilor acestui mic golf? Dumnezeule! Nimeni nu este 
mai intransigent faţă de beţivi decât un alcoolic pocăit. 

Poate-mi explici de ce ai rămas acolo şi te uiţi la mine ca şi 
când tocmai mă veci pentru prima dată? 

- Aştept clipa în care te vei aşeza, răspunse Jesse, 
răvăşindu-şi stânjenit barba. Pe chimonoul tău este agăţat 
ceva, Seth. în spate. într-un loc foarte delicat. Hm. Am 
impresia că este vorba de un ac din aur. Cu un smarald. 

Pentru prima dată din ziua în care luase decizia de a 
merge să înoate în fiecare dimineaţă, Danielle nu se duse 
pe plajă. Astăzi, îi părea mai important să-şi pună ordine în 
gânduri şi sentimente, decât să-şi învingă spaima de mare. 

Rămase mult timp în faţa portretului făcut de John 
Sargent, privind chipul străbunicii sale. încă din copilărie, o 
observase atât de des, încât i se părea că-şi vede propriile 
trăsături reflectate în oglindă. Avea impresia că tânăra 
femeie melancolică reprezentată în tablou era o altă ea 
însăşi. 

Desigur, poveştile relatate de Emma, avertismentele lui 
Mildred 
- şi vaga credinţă într-o posibilă reîncarnare a acesteia - 
contribuise la întărirea acestei păreri. Din acest motiv, 
Danielle nu se putuse hotări să se despartă de pânză, cu 
câţiva ani în urmă. 

„Neatinsă, nepătată, las-o.“ 

- Sunt sigură că ai avut un curaj pe care ţi l-ai 
demonstrat din plin, murmură ea, adresându-se străbunicii. 
L-ai iubit pe Jethro şi, când farmecele ce ţi s-au făcut i-au 
provocat moartea, te-ai întors împotriva celor care i-au 
cauzat pierzania. Mândria ta rănită te-a făcut, în acea zi, să 
te dezbraci pe plajă, nu-i aşa? Nu exista în tine nici 
indecenţă, nici provocare, ci mânie şi o suferinţă imensă. 
Nu te interesa atunci ce credeau oamenii despre tine. 
Printr-un gest nebunesc, impulsiv, voiai să declari în faţa 
lumii întregi, că îţi iubiseşi soţul. Cât mi-aş dori să dau 
dovadă de aceeaşi îndrăzneală. Noaptea trecută, m-am 
aflat de asemenea pe o plajă, dar n-am fost în stare să-i 
arăt unui singur bărbat cât îl iubesc. N-am îndrăznit pentru 
că. „marea-l va înghiţi.“ 

Mi-e teamă. şi continui să fiu speriată. în sinea mea, 

ştiu că aceste vechi legende de familie sunt lipsite de orice 
fundament. Totuşi, dacă Seth. Oh, Dumnezeule. Merge 
deseori pe mare. Ah! Dacă Roger n-ar fi dispărut într-un 
mod atât de îngrozitor, n-aş fi crezut niciodată în aceste 
superstiții blestemate, încheie, afundându-şi faţa în mâini. 

încet, cu umerii încovoiaţi, se îndepărtă de tablou. 
După cum arătau cearcănele de sub ochi, nu dormise 
noaptea. La capătul unei lupte violente împotriva atracției 
pentru Seth, încheie prin a se mărturisi învinsă. îl iubea. Nu 
era o aventură, un sentiment trecător şi superficial. 
Izolându-se în văduvie în toţi aceşti ani, atitudinea sa 
dovedise că nu era femeia care să-şi dăruiască inima sau 
trupul oricui. 

Cât timp durase scurta sa căsătorie, devenise treptat 
conştientă de diferenţa ce exista între atracţie fizică şi 
dragoste. Când Danielle, tânără şi complet lipsită de 
experienţă, îşi întâlnise soţul, un bărbat extrem de 
seducător, cu maniere pline de farmec, o fascinase. O 
făcuse foarte repede iubita lui şi se dovedise un amant 
deosebit, priceput şi atent. O grăbise să se căsătorească - 
poate ştia deja că era ruinat şi conta pe averea familiei 
Fielding pentru a redresa situaţia - dar ea ezitase, se 
considerase prea tânără pentru un angajament atât de 
serios. Cu toate acestea, când îşi dăduse seama că era 
însărcinată, cedase insistențelor sale. Treptat, deveni 
conştientă că Roger îi poseda trupul, dar nu şi inima. 

Cât ar fi vrut să i le ofere pe amândouă lui Seth 
Whitlaw! Dar nu putea. 

De altfel, după felul în care se comportase cu el, l-ar fi 
acceptat? Bineînţeles, se asigurase că încuietoarea de 
siguranţă era corect fixată, pentru a evita orice incident 
supărător, dar totuşi. îl rănise în mândria sa şi era convinsă 


că n-o va ierta niciodată. 
XXX 

Se întorcea de la surorile Merriweather pierdută în 
gândurile sale şi era gata să se împiedice de o siluetă 
întunecată întinsă de-a latul uşii. Seth. Aplecându-se 
asupra lui, îşi dădu seama că dormea. Inima-i bătea să-i 
spargă pieptul, făcu apel la tot curajul şi-i puse uşor mâna 
pe umăr. 

- Seth. murmură ea cu blândeţe. 

El deschise încet ochii şi o privi cu uimire. Apoi, părând 
că-şi aminteşte de locul în care se afla, se ridică dintr-o 
săritură uitându-se la ea cu o expresie de gheaţă. Se 
aşezase în faţa uşii şi-i bara trecerea. 

- Te rog, dă-te la o parte, reluă Danielle, străduindu-se 
să-şi păstreze calmul. Dacă vrei să-mi vorbeşti, ar fi mai 
bine să intrăm în casă. 

- N-are rost, răspunse el tăios. Nu te voi reţine mult 
timp. Am să-ţi comunic doar trei lucruri. Mai întâi, îţi cer să- 
mi accepţi scuzele. M-am înşelat în ceea ce te priveşte. Nu 
te-am apreciat la justa ta valoare. 

Se întrerupse câteva secunde, fără s-o slăbească din 
ochi, lăsându-i parcă timpul de a înţelege mai bine 
cuvintele sale. 

- Pe de altă parte, m-am gândit la propunerea privind 
restaurarea tabloului de Watteau. Mi-am pus semnătura pe 
formularul de contract transmis prin Jesse. Aminteşte-ţi că 
tu l-ai semnat mai înainte. Aşadar, târgul este încheiat şi 
nu mai poţi da înapoi. Credeai că te amuzi pe seama mea, 
dar mica maşinaţie se întoarce împotriva ta. Nu mă 
interesează cât timp vei petrece pentru restaurarea acestei 
pânze şi nici câţi bani vei pierde în această operaţiune. 
Vom vedea dacă eşti atât de dezinteresată cum pretinzi. 

Datorită orgoliului, Danielle reuşi să rămână impasibilă, 
în ciuda sentimentelor violente ce o agitau. 

- în sfârşit, continuă Seth, implacabil, ţin să-ţi atrag 
atenţia. Nu spera să mă ademeneşti prin uneltiri. Desigur, 
poate părea extrem de abil să aţâţi dorinţa unui bărbat 
până a-l face să-şi piardă capul şi, în acelaşi timp, să dai 
dovadă de indiferenţă faţă de bunurile materiale, 
înapoindu-i un dar de preţ - într-o manieră atât de plină de 
umor, atât de originală, comentă el, cu un râs amar. Totuşi, 
n-ai reuşit, doamnă Morrow. Această regie strălucită, mi-a 
deschis ochii. Ar fi trebuit să bănuiesc încă de la început că 
vizezi un scop mai înalt. Dar ai luat-o pe un drum greşit. Nu 
te voi lua de soţie. Prefer să mor singur şi fără urmaşi care 
să-mi poarte numele, mai degrabă decât să-mi asum riscul 
de a mă căsători cu o femeie care prezintă atâta 
asemănare cu soţia mea. Cu o femeie ca tine, Danielle 
Morrow. 

Acum, tot trupul lui Seth tremura de furie şi ură. 
îngheţată, pietrificată, incapabilă să protesteze sau măcar 
să scoată un sunet, Danielle îşi folosi toate puterile pentru 
a-şi stăpâni hohotele de plâns. 

Când el plecă, urmări în mod reflex cu privirea umbra 
siluetei ce se îndepărta în întuneric. Apoi scotoci în poşetă 
în căutarea cheii, deschise uşa cu gesturi automate, o 
trânti în urma sa şi se grăbi în birou unde izbucni în plâns, 
la picioarele portretului străbunicii. 

Câteva zile mai târziu, Jesse Horowitz suna la uşa 
„Văduvei din centru“, ducând sub braţ tabloul de Watteau, 
ambalat cu grijă. Palidă, dar hotărâtă, Danielle acceptă 
tabloul, un al doilea exemplar al contractului semnat de 
Steh şi un cec certificat, de doi franci. Nevrând să facă 
gesturi spectaculoase în faţa omului de încredere al lui 
Seth, se abţinu să-l rupă imediat pe acesta din urmă. O va 
face mai târziu, în singurătatea biroului, fără mânie, fără 
ură, dar regretând toate greşelile comise în viaţă, în urma 
unui impuls nefericit. 

- Nu-mi va fi posibil să încep restaurarea acestei pânze 
înainte de a termina cu celelalte comenzi pe care le am, îl 
avertiză cu o voce obosită. Va trebui probabil să-l iau cu 
mine la New York la sfârşitul verii. 

Tânăra femeie era trasă la faţă şi ochii erau roşii de 
nopţile nedormite, petrecute muncind cu îndârjire. 

- Foarte bine, foarte bine, aprobă grăbit Jesse, 
muşcându-şi stânjenit buza inferioară. Pot să intru? 

- Nu este nevoie, domnule Horowitz. Acum, totul pare 
reglat. 

- De fapt, mi-ar plăcea să vă vorbesc, doamnă Morrow. 
Să vă cer scuze. 

- Scuze? exclamă ea, mirată. Nu înţeleg. Eu însămi am 
fixat condiţiile contractului. L-am redactat şi semnat. 
Nimeni nu este vinovat, în afară de mine. 

- Nu este vorba numai despre acest incident penibil, 
preciză el. Nu sunteţi femeia care să refuze să-l asculte pe 
un bărbat, gata să-şi recunoască greşelile, nu-i aşa? Eu 
sunt gata să mi le recunosc.. 

Şovăind, Danielle îl privi cu atenţie câteva secunde, ca 
pentru a-i ghici adevăratele intenţii. Apoi se dădu într-o 
parte, pentru a-l lăsa să pătrundă pe culoar. 

- Vă voi acorda doar câteva clipe, deoarece sunt 
extrem de ocupată, acum. Doriţi o cafea? Luaţi loc în 
camera de zi. Mă duc să vă aduc o ceaşcă. 

-Dacă permiteţi, aş prefera să ne instalăm în birou. 
Ultima dată am apreciat foarte mult admirabilul portret de 
Sargent care se găseşte acolo. Mi-ar plăcea enorm să mă 
mai uit din nou la el. 

- îmi pare rău, domnule Horowitz. încăperea aceea este 
locul meu de lucru. Acum este impregnată de miros de 
dizolvant şi este în dezordine, incapabilă să primească un 
vizitator. 

Când se întoarse în camera de zi, cu o tavă pe care se 
aflau două cești cu cafea fierbinte, îl surprinse pe Jesse 
tocmai examinând cu mare concentrare, obiectele vechi ce 
împodobeau încăperea. Păru că admiră în mod deosebit o 
mică lădiţă din lemn, cu geam deasupra, conţinând 
instrumente marine: un sextant din aramă, un astrolab şi 
nişte compasuri. 

- Presupun că aceste antichităţi aparţin familiei 
dumneavoastră de foarte mult timp, comentă Jesse, 
întorcându-se spre ea. Tabloul agăţat în birou este de 
asemenea o piesă splendidă, de o foarte mare valoare. 
Poate aţi vândut colecţia de opere de artă moştenită de 
tatăl dumneavoastră şi aţi păstrat numai câteva obiecte de 
care sunteţi în mod deosebit legată? 

- Nu. Singura operă de artă, demnă de acest nume, 
deţinută de familia mea, este pictura lui John Sargent. N-au 
existat niciodată altele. Dar nu doreaţi să-mi vorbiţi? 
adăugă, puţin dornică să discute despre lucrurile familiei 
Fielding cu Jesse Horowitz. 

- într-adevăr. Hm. Nu este un subiect uşor de abordat, 
doamnă Morrow. Câteva informaţii asupra propriei mele 
vieţi vă vor ajuta, poate, să înţelegeţi mai bine. Sunt în 

serviciul familiei Whitlaw de foarte mulţi ani. Am fost 
angajat de tatăl lui Seth, când acesta era încă un băieţel. 
Am avut mai întâi funcţia de valet, dar, treptat, rolul meu 
pe lângă Seth s-a transformat. l-am devenit asistent, 
secretar, consilier, confident. prieten. Sub acest titlu v-am 
cerut să-mi acordaţi această întrevedere. îmi este neplăcut 
să mă gândesc că v-aţi făcut o părere defavorabilă despre 
patronul meu. 

- Defavorabilă? Vă înşelaţi. Eu am făcut o greşeală. Nu- 
I condamn că a profitat. Credeţi-mă, domnule Horowitz, nu 
dau vina decât pe mine însămi. 

- Nu făceam aluzie numai la târgul pe care l-aţi încheiat 
într-o manieră atât de. ciudată, ci la relaţiile dintre 
dumneavoastră, în general. Să fiţi sigură, doamnă Morrow 
că, dacă-mi permit să aduc în discuţie probleme de ordin 
particular, în faţa dumneavoastră, este numai în speranţa 
de a servi mai bine interesele lui Seth. De fapt, mă simt 
răspunzător de un anumit număr de. neînţelegeri dintre 
dumneavoastră şi mi-ar plăcea să le îndepărtez. 

- îmi este teamă că nu pricep exact unde vreţi să 
ajungeţi. 

- Sunt un simplu angajat, doamnă Morrow. Totuşi ceea 
ce mă leagă de Seth este de alt ordin. Când era copil, 
simţeam o puternică afecţiune pentru el şi acum, îl admir 
pe bărbatul care a devenit. Vedeţi, îi port o recunoştinţă 
nemărginită, deoarece, atunci când am fost alungat de 
tatăl său, în mod ruşinos, m-a luat în serviciul lui. Eram. 
alcoolic, doamnă Morrow, reluă Jesse, după o ezitare. Seth 
m-a ajutat să mă eliberez de acest viciu teribil şi s-o iau pe 
drumul cel drept. Apoi mi-a încredinţat cheia de la pivniţa 
personală. Poate nu puteţi estima importanţa unui 
asemenea gest, pentru mine. Nu-l voi uita niciodată. Din 
acea clipă, n-am mai pus nici o picătură de alcool pe buze. 

Am rămas în toţi aceşti ani de o exemplară sobrietate. 

- Apreciez curajul dumneavoastră, domnule Horowitz, 
dar continuu să mă întreb care este motivul acestui 
demers. 

- Vă rog, aveţi răbdare. Veţi înţelege curând. Consider 
de datoria mea să-l protejez pe Seth de necazurile 
determinate de impulsivitatea sa. Aşa că, atunci când 
întâlneşte o femeie, fac întotdeauna o mică anchetă despre 
acea persoană. De data aceasta, cum era vorba de 
asemenea să iau informaţii referitoare la capacităţile 
dumneavoastră profesionale, m-am dus la New York. Am 
însărcinat o agenţie de detectivi particulari să adune toate 
informaţiile referitoare la viaţa dumneavoastră în acel oraş. 
Bineînţeles, la întoarcere i-am făcut un raport patronului. 
Mărturisesc, am insistat asupra elementelor ce nu vă erau 
favorabile. Pe scurt, am contribuit oarecum la crearea 
părerii puţin măgulitoare a lui Seth, în ceea ce vă priveşte. 

în ciuda surprizei, Danielle nu făcu nici un comentariu. 
Cu câteva zile mai înainte, această descoperire probabil ar 
fi tulburat-o, i-ar fi provocat mânia. Dar acum, puţin îi păsa. 
La New York dusese o viaţă absolut banală şi n-avea nimic 
de ascuns. 

- Desigur, aveţi dreptate de a protesta împotriva unui 
asemenea amestec în viaţa personală. Dar, poate că vă 
veţi arăta mai indulgentă când veţi cunoaşte mai bine 
trecutul lui Seth. N-am intenţia să vă dezvălui nişte 
secrete. Aţi putea afla toate aceste fapte întrebând 
anumite persoane ce se aflau în apropierea familiei 
Whitlaw în acea perioadă. Mama lui Seth a murit când el nu 
era decât un băieţel, începu Jesse, trăgând de dunga - 
totuşi impecabilă - a pantalonilor. Tatăl său nu s-a 
recăsătorit niciodată. Numeroase femei - toate 
încântătoare, toate pline de farmec, dar nu întotdeauna de 

o cinste solidă - s-au succedat alături de el. Bineînţeles, au 
existat şi excepţii, dar pentru cea mai mare parte, banii 
domnului Whitlaw erau mai interesanţi decât calităţile sale 
personale. în general, le instala în propria casă. Seth 
suporta destul de rău această situaţie. La nouăsprezece 
ani, a renunţat la acoperişul patern, pentru a-şi urma 
studiile. în timpul verii lucra la firma Whitlaw. Poate nu 
ştiţi, doamnă Morrow, dar această firmă aparţinea atunci 
unui holding ce îngloba activităţi foarte diversificate: 
fabricarea de panouri destinate caselor prefabricate, 
cherestea şi diverse utilaje. Fiecare companie avea un 
nume diferit. Whitcraft, care construia vapoare de 
agrement, reprezenta un sector puţin important, al cărui 
declin se accentua an de an. Seth se hotări să-l repună pe 
linia de plutire. Deborda de energie şi de entuziasm şi 
desenase planurile unui vapor de o concepţie complet 
nouă. A trebuit să se bată, pentru a-şi impune ideile, dar 
până la urmă, a reuşit. Nava a fost realizată şi lansată pe 
piaţă, unde a repurtat imediat un succes enorm. 

Făcând o pauză în povestire, Jesse Horowitz luă ceaşca 
de cafea şi-i bău conţinutul dintr-o înghiţitură. 

- în acea perioadă, continuă el cu o voce egală, tatăl lui 
Seth îşi luă o nouă amantă. Avea cu un an sau doi mai 
puţin decât Seth şi era de o mare frumuseţe. Prin 
comportament şi maniere, părea destul de diferită de cele 
ce o precedaseră. Puțin după aceea, domnul Whitlaw muri 
în urma unei crize cardiace. Imediat, această tânără 
femeie imploră ajutorul lui Seth. Plânse puţin, amintind 
promisiunile făcute de tatăl său. Nu voia nici bijuterii, nici 
blănuri, preciză ea, ci numai un loc unde să locuiască şi o 
mică sumă lunară, care să-i permită să-şi continue până la 
sfârşit, studiile. După verificări, se dovedi că era într- 
adevăr înscrisă la universitate şi urma cu regularitate 

cursurile. Pe de altă parte, situaţia financiară a familiei sale 
era realmente precară, împiedicând-o să întrezărească 
vreun ajutor de la ea. Poate n-ar trebui să fac cunoscute 
aceste calităţi în faţa dumneavoastră, doamnă Morrow, dar 
Seth este un om de suflet, binevoitor şi extrem de generos. 
Anne - aşa se numea această tânără femeie - părea 
ambițioasă, inteligentă şi plină de talente. Se hotărî să-i 
acorde susţinere. N-aş vrea să vă rețin prea mult timp, aşa 
că-mi voi scurta povestea. Puțin după aceea, se căsătoriră. 
Ca de obicei, Seth acţionase în urma unui impuls. Tânăra 
soţie nu întârzie să-şi arate adevărata faţă. Seth moştenise 
de la tatăl său cincizeci şi unu de procente din acţiunile 
holdingului. Doi veri ce trăiau în Bahamas, deţineau 
celelalte părţi. încă de la început, Anne se interesa de 
afacerile firmei, punând întrebări, consultând dosare, citind 
cărţi referitoare la administrarea întreprinderilor. N-am 
descoperit niciodată mijloacele pe care le-a folosit, dar a 
reuşit să-l convingă pe Seth să pună o parte din acţiuni pe 
numele ei. în acel moment se asocie cu ceilalţi doi 
acţionari. Reunindu-şi părţile, toţi trei deţineau majoritatea 
în holding. Cu siguranţă, nu sunteţi familiarizată cu 
problemele juridice şi comerciale, aşa că vă voi scuti de 
detaliile acestei escrocherii, doamnă Morrow, dar Seth era 
a doua zi ruinat, iar soţia sa dispăruse cu o mare parte din 
avere. După cum s-a aflat ulterior, complicitatea cu verii 
din Bahamas şi conceperea planului de a acapara averea 
familiei Whitlaw, datau din perioada precedentă morţii 
tatălui lui Seth. Cu o tenacitate şi un curaj remarcabile, 
Seth se angajă şi reuşi să răscumpere întreprinderea 
Whitcraft, asta însemnând sectorul ce fabrica vapoare de 
agrement. Restul moştenirii paterne fu pierdut pentru 
totdeauna. Timp de mai mulţi ani, lucră fără întrerupere, zi 
şi noapte, fără să-şi acorde măcar o zi de odihnă. 

întrerupându-se din nou, Jesse se aplecă în faţă, ca 
pentru a atrage mai bine atenţia interlocutoarei. 

- Cred. că a iubit-o pe Anne din toate puterile. Vă las să 
ghiciţi chinurile pe care le-a îndurat. Acum, poate veţi 
înţelege mai bine de ce dă dovadă de o asemenea 
neîncredere faţă de intenţiile femeilor pe care le 
întâlneşte? 

Aşezată pe fotoliul din faţa lui, Danielle rămase perfect 
nemişcată. Pe chip nu i se citea nici o emoție. Aşadar, era 
adevărat, se gândea. Seth nu fusese niciodată iubit pentru 
el însuşi. în prima parte a vieţii nu avusese de-a face decât 
cu femei interesate. Cu siguranţă trăsese concluzia că 
toate acționau în acelaşi fel şi urmăreau aceleaşi scopuri. 

- Din acea perioadă, mi-am luat obiceiul de a face o 
mică anchetă, îndată ce Seth părea interesat în mod 
special de o femeie, continuă Jesse, trăgându-se nervos de 
barbă. De fapt, n-am deloc încredere în el, în acest 
domeniu. Generozitatea şi impulsivitatea l-ar putea 
antrena din nou într-o aventură dezastruoasă, dacă s-ar 
decide să se recăsătorească. Dacă s-ar îndrăgosti de o 
nouă Anne. 

Lăsându-şi fraza neterminată, îşi adânci privirea în cea 
a Daniellei, ca pentru a ghici-o. 

- Vă mulţumesc pentru lămuriri, domnule Horowitz, 
spuse aceasta cu voce calmă. Pe viitor, voi ţine seama de 
aceste informaţii. 

Timp de câteva minute, în încăpere domni tăcerea. 
Jesse lăsase ochii în jos şi părea absorbit de contemplarea 
ceştii de cafea. După toate aparențele, aştepta întrebările 
Daniellei, dar aceasta nu i le puse. 

- Nu v-ar plăcea să aflaţi informaţiile pe care i le-am 
comunicat lui Seth despre dumneavoastră, când m-am 
întors de la New York? o întrebă timid. 

- Nu. Cred că le-am ghicit singură. 

- îmi pare rău, dar importanţa datoriilor 
dumneavoastră, după moartea soţului şi rapiditatea cu 
care le-aţi restituit, constituie o enigmă ce incită la 
neîncredere. 

Fără să răspundă, Danielle se ridică, hotărâtă să pună 
capăt discuţiei. Imediat, Jesse se ridică şi el grăbit. 

- Trebuie să vă fac încă o mărturisie, doamnă Morrow, 
declară el cu un zâmbet forţat, ce-i demonstra jena. Nu 
sunt încă absolut convins de dezinteresul dumneavoastră 
total. Am ezitat foarte mult înainte de a mă hotări să vin să 
vă vorbesc. Dar, la urma urmei, din demersul meu nu 
decurge nici o consecinţă nefastă. Dacă intenţiile vă sunt 
curate, aveaţi dreptul la anumite explicaţii referitoare la 
motivele comportării lui Seth. Dacă nu sunt, este de 
preferat să ştiţi cum staţi. 

Impasibilă, Danielle îl conduse la uşă. Jesse Horowitz se 
opri în prag şi se întoarse spre ea. 

- îmi dau seama că sunt extrem de indiscret punându- 
vă întrebări despre acest subiect, doamnă Morrow, totuşi. 
Cum aţi reuşit să restituiţi datoriile soţului dumneavoastră 
într-un timp atât de scurt? 

- Nu vă voi dezvălui secretul, domnule Horowitz, i-o 
tăie Danielle cu fermitate. Cunoaşteţi mai bine decât 
oricine importanţa de a fi crezut pe cuvânt. 

Când Jesse Horowitz ajunse la „Văduva din est“ avea 
impresia că era un băieţel care tocmai primise o lecţie 
meritată. Nu obținuse nimic de la Danielle şi, în ciuda 
înfăţişării epuizate, a ochilor roşii de nesomn şi a 
trăsăturilor trase, părea că ţine bine situaţia în mână. 

La rândul său, Danielle simţea o profundă indispoziţie, 
deoarece bănuia că Seth fusese instigatorul acestei 
conversații, cu scopul de a afla proveniența sumelor de 

bani care-i permiseseră tinerei femei să regleze o situaţie 
financiară extrem de dificilă. 

Două săptămâni mai târziu, oboseala Daniellei atinsese 
un punct alarmant, dar cuprinsese o mare cantitate de 
lucru. Fugind de orice distracţie - îşi suprimase scăldatul de 
dimineaţă, băile de soare şi chiar vizitele la surorile 
Merriweather cu riscul de a părea nepoliticoasă - rămăsese 
închisă în atelier, acceptând să-l părăsească dar cu regret, 
numai pentru a dormi câteva ore, a mânca în grabă şi a-şi 
face toaleta. 

Totuşi, această muncă înverşunată produsese trei 
rezultate pozitive. Evitase să se lase pradă durerii. O 
împiedicase să-şi roadă coatele pe fereastră, în speranţa 
de a-l zări pe Seth. în sfârşit, îi permisese restaurarea 
tuturor tablourilor planificate pentru vară - cu excepţia 
celui de Watteau, bineînţeles. 

înainte de a începe restaurarea acestuia din urmă, se 
hotări să facă o scurtă călătorie la New York, pentru a 
înapoia pânzele curățate proprietarilor şi în consecinţă să- 
şi primească onorariile. Pe de altă parte, plănuia să ceară 
sfatul unuia dintre foştii profesori, un expert celebru. 
Fiecare pictor avea propria tehnică şi i-ar fi fost 
indispensabil să deţină informaţii cât mai complete posibile 
despre cea a lui Watteau. în sfârşit, trebuia să-şi procure 
un echipament specializat de care nu dispunea la 
Nantucket. 

Patru zile mai târziu, se întoarse, înarmată cu o solidă 
provizie de solvenţi, cu un număr mare de aparate 
sofisticate, cu sfaturi înțelepte, cu manuale tratând 
compoziţia pigmenţilor vechi şi cărţi referitoare la opera 
marelui pictor francez. 

Sosind acasă, în ciuda eforturilor de a nu întoarce capul 
spre „Văduva din est“, observă că în afară de Rolls şi de 

Chevroletul folosit de Jesse, în faţa casei vecine era 
parcată o mică maşină de marcă japoneză. 

Câteva minute mai târziu, soneria anunţa inevitabila 
vizită a surorilor Merriweather. Danielle ar fi preferat să 
înceapă imediat lucrul, dar se îndemnă la răbdare şi oferi 
celor două bătrâne câte o ceaşcă de ceai. De altfel, un alt 
motiv, nemărturisit, o făcea să le primească amabil, 
speranţa de a obţine de la ele nişte informaţii despre Seth. 
Aşteptarea îi fu răsplătită. 

- Ei bine! exclamă Mildred cu profundă satisfacţie. în 
sfârşit, cel puţin acest individ va înceta să te hărţuiască, să 
caute să te ducă în bârlogul său de desfrâu... Creaturile 
acelea uşuratice îl ocupă probabil suficient. 

- Ah? rosti Danielle, aparent indiferentă. 

- De fapt, nu este decât una, corectă Emma, mereu 
gata să se înduioşeze în faţa unei aventuri romantice. Este 
o actriţă, Danny. A venit în timpul ultimului sejur al 
domnului Whitlaw pe insulă. 

- Ah! repetă Danielle, incapabilă să articuleze un alt 
sunet. 

- Da. Face turnee vara şi trupa sa va da o serie de 
reprezentații la Nantucket. Nu este minunat? 

- Nu văd nimic minunat în asta, bombăni Mildred, 
încruntată. 

După plecarea celor două surori, Danielle străbătu în 
lung şi-n 
lat camera de zi, adresându-şi vii reproşuri. Oare de ce 
simţea o asemenea tulburare? Seth primise o veche 
prietenă. N-avea nici un motiv să se emoţioneze. Dar inima 
refuza să accepte această logică rezonabilă. Părea apăsată 
de o greutate enormă, ce-i făcea respiraţia dificilă. Pe 
obraji i se rostogoleau lacrimi şi-şi stăpâni cu mare 
greutate un strigăt de ură din piept, un strigăt de 

deznădejde, de protest împotriva destinului crud. 

Apoi, ridicând din umeri, se pregăti să se închidă din 
nou în atelier. Totuşi, o rază de soare ce pătrundea în 
încăpere, o atrase la fereastră. Era un timp minunat. O 
mare liniştită i se întindea în faţa ochilor, invitând-o la 
scăldat. Brusc, îşi dădu seama cu stupoare că simţea o 
dorinţă reală de a plonja în valurile transparente, nu pentru 
a face un exerciţiu menit să-i învingă teama, ci de plăcere. 

Uimită, era gata să cedeze dorinţei, când zări brusc 
două siluete care alergau spre țărm. Una era cea a unei 
blonde splendide, îmbrăcată într-un costum de baie negru, 
minuscul, ce nu-i ascundea formele excepţionale ale 
trupului. Şi cealaltă, cea a lui Seth, care o urma la o 
anumită distanţă. 

Timp de câteva clipe le observă jocul, îşi imagină 
râsetele lor. Apoi se smulse din această contemplare 
masochistă şi, oftând, se îndreptă spre birou. 

După ce aranjă cu grijă materialul adus din New York, 
fotografie tabloul înconjurat încă de ramă. Apoi, cu infinite 
precauţii, îndepărtă hârtia brună ce acoperea dosul 
acesteia din urmă. Dedesubt, descoperi o altă hârtie de 
aceeaşi culoare, dar arătând mai veche, pe care fusese 
aplicată ştampila unei vechi galerii de pictură. Deduse că 
pânza nu-şi mai părăsise rama cel puţin de la începutul 
secolului. Apoi, scoase, una după alta, micile bucăţi de 
lemn ce mențineau pânza fixată pe ramă şi le desprinse 
una de alta. în spatele tabloului, petele de umezeală erau 
vizibile. întorcându-l pe cealaltă faţă, se încruntă. în zilele 
precedente, petrecuse numeroase ore studiind reproduceri 
ale operelor lui Watteau şi, brusc, acesta îi părea în mod 
ciudat, lipsit de obişnuitele calităţi lirice ale pictorului. Puțin 
uluită, îşi continuă totuşi investigaţiile. 

La fiecare etapă a lucrului, nu uita să fotografieze din 

diverse unghiuri, detaliile ce i se păreau specifice, 
luminându-le cu un proiector foarte puternic. Datorită 
acestui procedeu, cele mai infime neregularități, 
dantelurile aproape imperceptibile, cele mai mici striuri 
lăsate de penel, apăreau cu claritate. în sfârşit, puse pânza 
sub lentila microscopului şi o examină cu o extremă 
minuţiozitate. 

Două ore mai târziu, când înălţă capul, pe chip avea o 
expresie preocupată. O frapa mai ales un fapt: fisurile 
picturii se găseau în principal acolo unde albul fusese 
folosit ca substrat. Desigur, ştia că pigmenţii albului de 
plumb aveau tendinţa de a se transforma în praf, cu anii, în 
timp ce albul de zinc devenea friabil, provocând fisuri ale 
picturii. lar albul de zinc fusese într-adevăr inventat în 
Franţa, dar la sfârşitul secolului al optsprezecelea, la mulţi 
ani după moartea lui Watteau. 

Bineînţeles, era greu de avansat o ipoteză cu o 
certitudine absolută. Un strat gros de lac acoperea culorile 
şi pigmenţii erau întinşi unii pe deasupra celorlalţi, ceea ce 
făcea cercetările mai anevoioase. 

Oare, într-un moment al istoriei sale, tabloul fusese 
retuşat? Asta ar fi fost suficient să explice uşoarele 
anomalii. Cercetându-l cu atenţie sub lumina ultravioletă, 
nu putu deosebi totuşi nici o dovadă în sprijinul acestei 
supoziţii. 

în cele două zile ce urmară, îşi continuă observaţiile, 
efectuând teste minuscule în colţurile ascunse şi 
întunecate ale pânzei, încercând diferiţi solvenţi şi făcând 
fotografii în fiecare stadiu al lucrului. Treptat, bănuielile i 
se confirmară, iar un apel telefonic la New York i le întări şi 
mai mult. Cu regret, Danielle ajunse la concluzia că o 
întrevedere cu Seth devenise necesară. Dacă tabloul era 
un fals, trebuia să-l anunţe. 

Deşi fusese extrem de concentrată asupra lucrului, nu 
ratase să noteze venirile şi plecările micii maşini de marcă 
japoneză. Constatase cu uşurare că sosea în fiecare zi spre 
prânz şi pleca puţin înainte de ora reprezentaţiei teatrale. 
Aşadar, prietena lui Seth nu locuia la „Văduva din est“... 
Presupunerile lui Mildred se dovediseră inexacte. 

Ridicând receptorul, formă numărul cu un deget puţin 
tremurător. 

- Da? răspunse vocea lui Seth. 

- Aici Danielle Morrow, îl informă. Aş vrea să-ţi vorbesc 
în legătură cu tabloul lui Watteau. 

- Ah! Mă întrebam cât timp vei aştepta înainte de a 
înclina steagul, o ironiză el, pe un ton îngheţat. Unde ai 
ajuns cu restaurarea? 

- N-am început-o. 

- Adevărat? Aşadar, incoruptibila doamnă Morrow 
înclină în sfârşit capul şi catadicseşte să cerşească bani. Ai 
pregătit un nou deviz? 

-Pot să vin la tine imediat? îl întrebă ea, ignorându-i 
sarcasmul. 

- Nu. Mă voi deplasa eu însumi. Terasa ta reprezintă un 
teren de negocieri lipsit de pericol, pentru că este 
supravegheată în permanenţă prin binoclu de Mildred 
Merriweather. 

- Foarte bine, aprobă Danielle calmă. 

îi observa apropierea, de la fereastră. îi recunoscu 
puterea şi supleţea felină a mersului, dar pasul îi părea 
îngreunat şi umerii erau uşor încovoiaţi. 

Refuză să se aşeze, cum îl invită ea, şi se rezemă de 
perete cu aparentă nonşalanţă. Totuşi, această atitudine 
relaxată părea silită, puţin naturală. 

Renunţând la orice preambul, Danielle intră imediat în 

miezul problemei, enumerându-i unul după altul motivele 
bănuielilor sale. 

- Mai întâi m-a alertat intuiţia. Simţeam o ciudată 
indispoziţie în faţa acestei opere. O găseam diferită de 
maniera obişnuită a pictorului. Pe de altă parte, prezenţa 
albului de zinc este absolut anormală, pentru că acest 
pigment a fost inventat după moartea lui Watteau. în 
sfârşit, chiar dacă un examen superficial permite fixarea 
datei de fabricaţie a pânzei, adică a materialului folosit ca 
suport, într-o perioadă ce corespunde efectiv perioadei în 
care se presupune că a fost creată pictura, totuşi ceva - 
ceva subtil, nedeterminat - mă face să cred că este mai 
recentă. Pentru siguranţă, ar trebui, evident, să se 
procedeze la teste aprofundate de laborator. Si alte 
elemente mă frământă. Lipsesc detalii minuscule ale 
compoziţiei: o anumită manieră de a îmbina culorile care, 
de obicei, autentifică o operă aproape la fel ca semnătura, 
de exemplu. Din nefericire, nu dispun de materialul 
adecvat pentru a-mi transforma bănuielile în certitudini. 

O clipă, făcu o pauză. Evitând privirea lui Seth, se uita 
atent la un punct în depărtare, spre orizont, unde trecea un 
vas alb cu pânze, înconjurat de pescăruşi. 

- Dacă este vorba despre un fals, avem de-a face cu o 
imitație extrem de iscusită. Singura greşeală constă în 
folosirea albului de zinc. Aşadar, îmi este imposibil să afirm 
cu certitudine. Pentru a judeca un caz atât de delicat, 
experienţa mea este insuficientă. Pe de altă parte, am 
descoperit o ştampilă în spatele ramei. După ce am 
telefonat la New York, am aflat că negustorul care a vândut 
tabloul strămoşului tău, desfăcuse un anumit număr de 
excelente imitații, făcându-le să treacă drept autentice, 
desigur. 

Neavând nimic de adăugat, se întoarse spre el şi 

tresări. O cerceta cu o intensitate dureroasă, iar chipul îi 
reflecta o suferinţă profundă. înţelese că nu încetase 
niciodată s-o dorească. Părea că nu auzise nici un cuvânt 
din explicaţia sa, ca şi când nu-l putea atinge decât sunetul 
vocii, nu şi semnificaţia vorbelor. Brusc, păru că revine la 
realitate. 

- Ce mă sfătuieşti? 

- Să consulţi un expert excelent. Cu siguranţă, muzeul 
de arte frumoase din Boston îţi va indica cel mai bun 
specialist în Watteau. 

- Foarte bine, aprobă Seth, pe un ton posac. 

în realitate, dădea impresia că această afacere n-avea 
nici o importanţă. 

-Am scos pânza din ramă, pentru a o studia, dar o voi 
pune îndată la loc, preciză ea. Ţi-o voi aduce mâine. 

- Nu te deranja. Va veni Jesse s-o ia în timpul 
weekendului. Tocmai trebuie să se întoarcă, luni, la Boston, 
pentru a supraveghea lucrările de renovare ale casei mele. 
în acelaşi timp, se va ocupa şi de Watteau. 

- îmi. pare rău, Seth. 

Acesta deschise gura pentru a începe o frază, apoi o 
închise fără să spună nimic, se întoarse şi se îndepărtă 
rapid. Plecarea semăna cu o retragere grăbită. 

Când rămase singură, Danielle schiţă câţiva paşi în 
direcţia atelierului, apoi îşi aminti că n-o aştepta nimic de 
lucrat. Pentru prima dată, după mult timp, dispunea de 
câteva ore pentru a se odihni. în mod curios, această 
constatare n-o bucură. Golul acestei zile lungi, fără nici o 
sarcină de îndeplinit, îi amintea golul existenţei sale. 

Totuşi, supunându-se acestei trândăveli forţate, se 
întinse pe un şezlong şi încercă să nu se mai gândească 
decât la soarele ce-i mângâia pielea. Treptat, învinsă de 
oboseală, aţipi, apoi căzu într-un somn adânc. 

- Danny! Danny! 

Deschizând ochii cu precauţie, zări aplecat asupra ei 
chipul ridat, aureolat de părul alb, al Emmei Merriweather. 
- Danny! Oh, Dumnezeule! Trezeşte-te, Danny! S-a 

întâmplat o catastrofă. 

Emma părea profund tulburată. Neliniştită, Danielle se 
ridică dintr-o săritură. 

- O catastrofă? Ce se întâmplă, Emma? Este bolnavă 
Mildred? 

-Nu, nu, ea este foarte bine, o asigură bătrâna 
doamnă. Nu, nu, eu. Oh, Dumnezeule! Este teribil. 

- Haide, Emma! Calmează-te! 

- Am făcut ceva groaznic, Danny, mărturisi Emma, 
tremurând toată. Groaznic. Venisem să-ţi vorbesc. Te-am 
văzut dormind. Păreai atât de epuizată. Am vrut să-ţi aduc 
o ceaşcă de ceai. Pentru a intra pe terasă, am trecut prin 
birou. Dar acolo, m-am lovit de un obstacol şi am răsturnat 
tava. Dumnezeule! Este teribil, Danielle. Cum ştergeam pe 
jos, mi-au căzut ochelarii. Am auzit un trosnet. Cu 
siguranţă i-am strivit. Dumnezeule! Zău, am încercat să 
curăţ tot, dar fără ochelari. Oh, Danny, ai să mă ierţi? 

Printre potopul de fraze întretăiate de suspine, de 
exclamaţii mâhnite şi invocări ale cerului, Danielle reuşi să 
înţeleagă până la urmă că dezastrul avusese loc în atelier. 
De altfel, un miros puternic de solvent îi ajunse la nări. Cu 
inima strânsă de o spaimă puternică, se ridică grăbită şi se 
îndreptă spre birou. 

- Totul a început de dimineaţă, continuă Emma 
mergând cu paşi mici şi grăbiţi în spatele ei. N-am reuşit să 
pun mâna pe talismanul meu. Oh, Dumnezeule! Stiam că 
fără talisman, totul va merge rău. Aş fi putut să-i cer lui 
Mildred să mă ajute să repar stricăciunile, dar este atât de 
mânioasă pe mine. Mi-a interzis să-ţi dezvălui povestea 

asta. De altfel, adineoari am spart solniţa. Este un semn 
foarte rău. Ce zi, Dumnezeule! îmi vezi ochelarii, Danny? 

în birou, Danielle descoperi o scenă de coşmar. Pe 
masa de lucru se îngrămădeau în dezordine cioburi de la 
ceaşca spartă, plicuri de ceai, sticle de solvenţi răsturnate, 
prosoape murdare şi mototolite, ce fuseseră folosite la 
ştergerea lichidelor vărsate din recipiente. Cârpele ude de 
pe jos demonstrau eforturile Emmei de a şterge 
consecinţele stângăciei sale. 

Curând, zări ochelarii Emmei. Erau intacţi. Se aplecă, îi 
ridică şi îi întinse bătrânei doamne. Făcu gestul în mod 
reflex, dar, în acest timp, mintea încerca să evalueze 
gravitatea situaţiei. Ridicând cârpa ce acoperea parţial 
tabloul de Watteau, aşezat orizontal pe masă, măsura 
amploarea catastrofei. în zelul său, Emma frecase energic 
suprafaţa pânzei, pentru a o usca, folosind o cârpă 
îmbibată de ceai, dar vai, şi de solvent. 

Tânăra femeie îngheţă. Totuşi, reuşi să-şi păstreze 
sângele-rece. Pentru moment, cel mai urgent era s-o 
trimită pe Emma la „Văduva din vest“. 

- Tabloul este foarte deteriorat? o întrebă bătrâna 
doamnă cu teamă. 

- Nu, nu. Nu este nimic ireparabil. Acum, întoarce-te 
acasă, Emma. Voi curăța eu restul. încearcă să-ţi găseşti 
talismanul. Asta va comporta un risc mai mic. 

- Ah! Cu atât mai bine! oftă Emma, vizibil uşurată. Mi-a 
fost teamă. Sunt mulţumită că nu este vorba de o operă 
importantă, ca un Sargent. Cel puţin, nu vei avea necazuri 
din cauza mea. 

- Nu, fii liniştită, afirmă Danielle împingând-o uşor pe 
Emma spre uşă. 

- Lasă-mă să te ajut, Danny, protestă aceasta. De altfel 
trebuie să-ţi vorbesc, este extrem de urgent. Eu. 

- Mâine, o întrerupse tânăra femeie cu fermitate. Du-te 
repede acasă. Altfel, în mijlocul acestei dezordini, s-ar 
putea să apară Mildred. întoarce-te mâine. Când vei fi din 
nou în posesia talismanului. 

Rămasă singură, Danielle se întoarse imediat lângă 
tabloul lui Watteau. Scoasă din ramă, pânza absorbise 
toate lichidele vărsate pe ea, iar tratamentul aplicat de 
Emma agravase dezastrul. Centrul picturii nu mai era 
decât un terci uniform de culori. Desenul dispăruse. 
Pagubele erau ireversibile. 

Acum, nu mai era decât o scăpare: să demonstreze că 
tabloul era într-adevăr fals. Ridică receptorul şi sună la 
New York. Dar, ca pe Emma, lipsită de talisman, o urmări 
ghinionul. Expertul care o sfătuia de obicei era plecat în 
vacanţă. După numeroase tentative fără rezultat, reuşi să-l 
găsească pe proprietarul unei mici galerii celebre, 
specializată în artişti europeni din secolele optsprezece şi 
nouăsprezece. îl informă rapid despre împrejurările 
accidentului şi-i smulse promisiunea de a analiza 
compoziţia suportului şi a pigmenţilor în cele mai mici 
amănunte. Pe rarele părţi rămase intacte ale pânzei, stilul 
şi modul de a mânui penelul puteau fi încă observate, iar 
Danielle avea hârtia brună ce acoperea dosul ramei, cu 
ştampila şi fotografiile făcute la fiecare etapă a 
investigaţiilor. Probabil, aceste elemente vor ajunge pentru 
a dobândi o certitudine. 

Din nefericire, galeria închidea pe timpul weekendului 
şi Danielle trebuia să aştepte până lunea viitoare. închise, 
blestemând săptămâna de lucru de cinci zile. 

Pasul următor consta în a-l anunţa pe Seth. Danielle nu 
se gândea la întrevedere fără să se înfioare, dar îi era 
imposibil să o evite. 

Aruncând o privire la ceas, observă cu mirare că siesta 
pe terasă, durase mai multe ore. îndreptându-se spre 

fereastră, văzu mica maşină ce aparţinea prietenei lui 
Seth. Momentul era prost ales pentru o confruntare cu 
acesta. Era de preferat să aştepte plecarea actriţei. 

întins pe spate, în întuneric, cu degetele încrucişate în 
spatele cefei, Seth tresări când răsună soneria. De mai 
bine de o oră, contempla visător jocurile de umbre şi lumini 
ce se desfăşurau pe tavan. Acum se înnoptase. După 
plecarea însoţitoarei de după- amiază, cum nu mai era 
nimeni să-l scoată din tristeţea apăsătoare, se închisese în 
cameră. 

Bombăni, nemulţumit, căci stridenţa soneriei îl irita, ca 
de fiecare dată când cineva se prezenta la uşa sa, de câtva 
timp. Maxilarul i se încordă şi ciuli urechile, pentru a 
încerca să ghicească persoana căreia îi aparţineau 
murmurele ce ajungeau la el, din exterior. 

- Ea este, anunţă Jesse, câteva secunde mai târziu, cu o 
voce ce-i trăda agitația. 

Desigur, nu considera necesar să precizeze de cine era 
vorba, ştiind că un al şaselea simţ îl avertizase deja pe 
Seth. 

- Ce doreşte? 

- Să-ţi vorbească. O problemă extrem de importantă, a 
adăugat. 

- Părea veselă, tristă, mâniosă, calmă? 

- Impenetrabilă, ca întotdeauna. 

- Cum este îmbrăcată? 

- Foarte simplu. Cu o jupă şi un corsaj din bumbac. 
Deloc comparabilă cu ţinuta din acea seară. Pare foarte 
obosită. 

- Primeşte-o în locul meu, Jesse. Aceste întrevederi, mă 
obosesc peste măsură. Si Anne avea obiceiul să mă 
hărţuiască astfel. Dacă această doamnă Morrow persistă să 
mă urmărească astfel cu insistenţele sale, aş putea ca într- 
una din aceste zile. 

Nu. Nu, nu trebuie să o ceară în căsătorie. Cu nici un 

preţ. Trebuie să tacă, aşa cum făcuse chiar de dimineaţă, 
muşcându-şi limba până la sânge, pentru a nu lăsa să-i 
scape cuvintele ce-i năpădeau sufletul. 

- .O s-o scutur, până când îşi va mărturisi duplicitatea. 

- Am încercat să aflu ce vrea, dar refuză să-mi 
dezvăluie scopul vizitei. Pretinde să te vadă personal, îl 
asigură Jesse. 

Bombănind pe înfundate nişte înjurături, Seth îşi lăsă 
picioarele lungi pe marginea patului şi-şi încălţă vechile 
espadrile. 

-Jesse, te rog, adu-mi o sticlă de whisky lângă pat. Este 
posibil să am nevoie de ea peste câteva minute. 

- Seth! Eu. 

- Destul, Jesse! Nu-mi preda o lecţie de morală în timp 
ce accept supliciul. De fapt, nu, nu whisky. Şampanie. Da, 
este de preferat şampania. 

- Seth. 

- Nu, nu mă privi astfel. Pentru ce să nu-i fie sărbătorite 
înfrângerile? 

Renunţând la comentarii, Jesse îşi ascunse un zâmbet 
în spatele mustaţei groase. Conversaţia cu Danielle, din 
urmă cu două săptămâni, îl convinsese de onestitatea 
tinerei femei. îi apreciase refuzul plin de demnitate de a da 
explicaţii asupra comportamentului său. Dacă intenţiile nu- 
i erau curate, i-ar fi dat unele excelente şi. de neverificat. 
La rândul său, îi raportase cu fidelitate, patronului, 
întrevederea cu Danielle, dar acesta nu-i împărtăşise 
părerea. 

- Aşadar, nu-ţi aminteşti trucurile folosite de soţia mea? 
se înfuriase el, gesticulând şi măsurând în lung şi-n lat, cu 
paşi mari, camera de zi. Ai uitat expresiile de sfântă, 
privirile ce-l fulgerau pe insolentul care ar fi îndrăznit să-i 
pună la îndoială integritatea desăvârşită, admirabila 
nevinovăție? Maniera în care Danielle mi-a înapoiat 


118 ANNABEL DUPONT 


smaraldul, i-a semnat condamnarea. Anne ar fi acţionat 
exact la fel. Mi-a ajuns cu prisosinţă să fiu o dată căsătorit 
cu o intrigantă. O a doua oară, nu va exista. 

în uşa camerei de zi, se opri. Danielle îl aştepta în 
picioare, lângă şemineu. Lumina unei lămpi aşezată pe o 
masă foarte apropiată, aprindea reflexe arămii în părul 
bogat. Purta un costum gri-verde, proaspătă ca vegetaţia 
de sub pădure, vara. Frapat de frumuseţea tinerei femei, 
Seth lupta împotriva impulsului ce-l împingea să înainteze 
spre ea şi s-o strângă în braţe. 

Danielle îşi încrucişă braţele cu mândrie şi îl măsură din 
cap până în picioare, cu bărbia înălţată, într-o încercare de 
a compensa inegalitatea dintre staturile lor. Apoi, cu o 
voce clară, începu să-i povestească incidentul survenit 
câteva ore mai înainte. Omise de bunăvoie anumite detalii, 
de exemplu responsabilitatea Emmei în această catastrofă. 
Era inutil să acuze o femeie bătrână, de optzeci şi cinci de 
ani, care nu cunoştea în totalitate gravitatea consecinţelor 
stângăciei sale. De altfel, Danielle se simţea la fel de 
vinovată de neglijenţă, pentru că lăsase tabloul pe masă, 
fără să-l acopere şi părăsise biroul fără să încuie uşa cu 
cheia. 

Apoi, îi împărtăşi lui Seth intenţia de a se duce la New 
York pentru a-i încredința tabloul de Watteau - adevărat 
sau presupus - unui expert celebru. 

- Foarte ingenios, într-adevăr. Când mi-ai înlocuit 
tabloul printr-un fals? în timpul ultimelor trei săptămâni, ai 
avut tot timpul să-ţi făureşti planul şi presupun că nu are 
nici o greşeală. Dat fiind profesiunea ta, cu siguranţă n-a 
fost greu să cumperi o pânză de dimensiunile şi 
aproximativ din aceeaşi perioadă cu a mea. Probabil, în 
acest scop ai făcut scurta călătorie la New York, nu-i aşa? 

- Seth. murmură ea, consternată. 

Cu un gest brusc, acesta îşi vâri mâinile în buzunarele 
pantalonilor, ca pentru a-şi stăpâni o puternică dorinţă de a 
lovi. 

- Felicitări, doamnă Morrow. Acum îţi înţeleg planul în 
toată minunata sa simplitate. într-adevăr, admirabil. Mai 
întâi mă anunţi că tabloul ar putea fi un fals, pentru cazul 
în care, mai târziu, analizele de laborator vor aduce dovada 
că pânza substituită n-a fost niciodată un Watteau. Apoi o 
distrugi parţial pe aceasta din urmă, într-o manieră ce o 
face de nerecunoscut. Sau poate ai sperat că nu voi face 
nici o cercetare, preferând mai degrabă să încasez suma 
totală a asigurării, decât să cunosc adevărul? Ai găsit deja 
un cumpărător pentru adevăratul Watteau? Cât socoteşti 
să obţii pe el? O sumă rotunjoară, presupun. Am încredere 
în talentele tale de negociatoare. 

Complet încremenită, asemenea unei statui de 
marmură rămasă într-o poză rigidă pentru eternitate, 
Danielle avea impresia că fusese bătută, ceea ce-i 
provocase o durere intensă. Mintea amorţită nu încerca 
nici măcar să descopere puncte slabe în raţionamentul lui 
Seth, nici să-l combată cu argumente logice. Părea lipsită 
de viaţă. 

- Ce imaginaţie! Ce precizie diabolică! Ce inteligenţă! 
Bravo! într-adevăr, o asemenea escrocherie prezintă mult 
mai puţine riscuri decât un furt pur şi simplu. în acest mod 
ai dobândit banii pe care i-ai folosit la plata datoriilor? 
Evident, nu poţi repeta o asemenea operaţie foarte des. 
Trebuie să aştepţi ocazia favorabilă: o operă de o mare 
valoare, un proprietar puţin credul, uşor de înşelat. Ei bine, 
de data aceasta te-ai înşelat asupra victimei, doamnă 
Morrow. Sunt mai puţin naiv decât crezi. Renunţă la 
deplasarea până la New York. Pretinsele tale dovezi nu mă 
vor convinge. 

Treptat, Danielle percepu o schimbare în trupul lipsit 
de senzaţii. Un tremur uşor îi puse stăpânire pe picioare, 
întinzându-se apoi în toate membrele. Stomacul i se 
contractă, provocându-i o greață insuportabilă. în mijlocul 
dezordinii din gândurile sale, se impunea tot mai mult o 
evidenţă: trebuia să părăsească această încăpere cât mai 
repede. Cu mişcări automate, schiţă câţiva paşi în direcţia 
uşii. 

Când trecu prin apropierea lui Seth, acesta o prinse cu 
brutalitate de braţ, afundându-şi fără menajamente 
degetele în carnea sa. 

-îți dau exact o săptămână, nici o zi în plus, pentru a- 
mi aduce chiar aici, fie tabloul lui Watteau - pictura 
autentică, în starea sa de la început - fie banii pe care ţi i-a 
adus vânzarea, bombăni el, pe un ton ameninţător. 

Pradă unui dezgust tot mai puternic, îi scăpă din 
strânsoare şi alergă până-şi pierdu respiraţia, înnebunită, 
drept înainte, fără măcar să ştie unde o duceau paşii. 

De fapt, instinctul o conduse spre mare. Ajunsă pe 
țărm, intră în apă şi căzu în genunchi, lăsând valurile să-i 
izbească pieptul şi umerii, iar şi iar, până când o impresie 
de calm o cuprinse în sfârşit. 

Mai liniştită, se ridică şi privi spre „Văduva din est“. 
Pentru prima dată, în ochi îi sclipea o licărire neobişnuită: 
ura. Ridicând capul spre cerul încărcat cu nori grei, jură că 
Seth Whitlaw nu va mai avea niciodată ocazia s-o 
rănească. 

- Oare ce-ai face în locul meu, Danielle? murmură ea 
cu deznădejde. 

Mută, tânăra femeie reprezentată de portret continua 
să se uite fix spre un orizont veşnic gol. Ochii în care se 
adâncise privirea celeilalte Danielle, reflectau doar 
obişnuita sa tristeţe profundă. 

Dar şi un alt sentiment se întipărise de asemenea în 
atitudinea sa, observându-se o anumită manieră de a-şi 
ţine capul sus: orgoliul. Orgoliul familiei Fielding. 

Acea mândrie de neînfrânt, Danielle o simţea în ea. în 
ajun, Seth o insultase şi acum, căuta un mijloc spectaculos 
de a-i dovedi că greşise s-o insulte astfel. 

Orbită de umilinţă, nu observă nici măcar că acuzaţiile 
lui Seth ar fi putut fi uşor nimicite prin simple raționamente 
logice. 

Bineînţeles, ar fi putut de asemenea - pur şi simplu - să 
dezvăluie proveniența banilor ce-i serviseră la reabilitarea 
situaţiei sale financiare. îi câştigase în mod absolut 
onorabil. Onorabil, dar riscant. Când se gândi din nou la 
asta, se înfioră. jucase la bursă singurii bani pe care-i avea, 
adică cei din vânzarea „Văduvei din est“, ceea ce 
reprezenta un pariu extrem de hazardant, mai ales după 
pierderile enorme suferite de Roger în acest mod. Păstrând 
proporţiile, acel act îi ceruse acelaşi curaj care-i trebuise să 
se arunce în valuri şi să înoate drept înainte, pentru a-şi 
învinge spaima. 

Desigur, negocierile se purtaseră sub alt nume, 
deoarece cel de Morrow nu mai putea fi rostit la bursă fără 
să provoace vii reacţii. Pentru acest motiv, ancheta lui 
Jesse Horowitz se întoarse brusc. Clive Hamilton, un asociat 
al soţului Daniellei, acceptase să trateze afacerile în locul 
ei, urmându-i conştiincios instrucţiunile. Dacă Danielle i-ar 

fi cerut, cu siguranţă i-ar fi confirmat mărturiile. 

în toată această perioadă, norocul îi zâmbise tinerei 
femei. Capitalul de pornire se înmulţise foarte repede şi îşi 
lichidase chiar toate datoriile contractate de soţul său. 
Imediat, cu un sânge-rece şi o luciditate remarcabile, în 
ciuda tentaţiei de a continua să acumuleze beneficii 
considerabile, Danielle oprise orice speculație, ştiind că, 
într-o zi sau alta, soarta i-ar putea retrage ceea ce-i 
acordase cu atâta generozitate. 

Mai avea şi altă soluţie. l-ar fi putut cere Emmei să 
povestească împrejurările exacte ale accidentului. Dar asta 
ar fi tulburat-o pe bătrâna doamnă, iar Danielle avea 
oroare să folosească un asemenea procedeu. 

La urma urmei, de ce nu i-ar înapoia, pur şi simplu, 
pânza distrusă, la sfârşitul răgazului de o săptămână? 
Orice expert consultat în această problemă, ar fi confirmat 
afirmaţiile Daniellei şi ar fi pus capăt oricărei posibilităţi de 
a fi urmărită în justiţie. Dar acest mijloc era lipsit de 
eleganţă, de strălucire. Nu-i dădea lui Seth lecţia pe care o 
merita. 

- Voi prefera să mă aşez în mijlocul străzii principale 
din Nantucket şi să mă dezbrac complet. Dacă acest gest 
ar trebui să-mi dovedească sinceritatea, n-aş ezita să-l fac, 
murmură ea, adresându-se străbunicii, impasibilă în rama 
ei. 

Datorită intensității cu care o privea pe aceasta din 
urmă, căutând o inspiraţie pe chipul enigmatic, prin mintea 
Daniellei trecu brusc o idee. De ce n-ar vinde pânza de 
Sargent? Nu se gândea cu bucurie să se despartă de 
pictură, dar acesta era singurul obiect de valoare pe care-l 
deţinea. 

Totuşi, imediat se ivi o altă problemă. Ar fi trebuit să 
încheie târgul în timp foarte scurt. Ori, o galerie nu accepta 

niciodată să cumpere o operă de o asemenea importanţă 
fără verificări, estimări şi expertize probabile. în acest gen 
de afaceri, negocierile luau săptămâni, uneori luni. 

De fapt, avea nevoie de un cumpărător care s-o creadă 
pe cuvânt, să se încreadă în ea şi să fie gata să-i înmâneze 
o mare sumă de bani în cel mai scurt timp. 

Cineva cum ar fi Clive Hamilton. 

Clive. Desigur. Numai el o cunoştea destul de bine 
pentru a consimţi să trateze cu ea fără garanţii. Clive nu 
era un colecţionar de opere de artă, ci un speculant. Dacă 
ştia să facă să sclipească în faţa lui speranţa de a realiza 
foarte repede un mare beneficiu, se va lăsa probabil 
convins. 

Imediat după a doua sonerie, Clive răspunse. 

- Alo? 

- Clive? Aici Danielle Morrow. 

- Danielle! Ce surpriză plăcută. în ziua aceasta cenuşie 
şi mohorâtă, chiar îmi doream să aud o voce proaspătă şi 
plăcută. îmi permiţi să te invit în seara aceasta la cină? 

-Te sun din Nantucket, Clive. Aş vrea să-ţi propun o 
afacere. 

- Ah? Credeam că ai renunţat la speculaţiile bursiere. 
Aşadar, te-ai hotărât să-ţi încerci din nou norocul? 

- Nu. Nu despre asta este vorba. 

Atent, îi ascultă explicaţiile în tăcere, apoi puse câteva 
întrebări scurte. Când închise, Danielle avea cumpărătorul. 

- Mai întâi a vrut să-mi obţină trupul pentru bani, 
declară tânăra femeie, adresându-se portretului cu un ton 
plin de tristeţe. Acum, mă obligă să mă vând, pentru că tu 
şi cu mine suntem indisociabile. Oh, Danielle! îmi pare rău. 

Toate aceste preocupări îi îndepărtaseră gândurile de 
la Emma. Totuşi, aceasta se prezentă la uşă puţin mai 
târziu. Pentru prima dată, nu intră imediat după ce sunase. 
Ezitând, cu faţa încordată de teamă, rămase în uşă, ca şi 

când jumătate din casă se pregătea să se prăbuşească 
peste ea, îndată ce ar fi îndrăznit să pună piciorul în 
interiorul culoarului. 

- N-am reuşit să-mi găsesc talismanul, o anunţă ea, 
fără nici o introducere. Totul merge rău, Danielle. Am 
descoperit păduchi de frunze pe trandafiri. Mi-am rupt 
ciorapii. Dimineaţă, poştaşul nu mi-a adus decât facturi. Si 
nenorocirile nu se opresc aici. M-am certat iar cu Mildred. 
în plus, s-ar spune că se pregăteşte să plouă. 

Nedorind s-o necăjească pe bătrâna doamnă, Danielle 
se stăpâni să nu zâmbească. Aceste teribile catastrofe îi 
păreau totuşi nişte evenimente obişnuite, dintr-o zi banală. 

- Calmează-te, Emma. Ti-am găsit talismanul curăţând 
biroul. A căzut probabil în timp ce erai aplecată să-ţi cauţi 
ochelarii. Ai uitat că l-ai pus în buzunar. Ti l-aş fi adus mai 
devreme, dacă n-aş fi fost foarte ocupată în ultimele ore. 

Manifestând o puternică uşurare, Emma îşi vâri din nou 
talismanul într-un loc ascuns al şorţului şi se aşeză liniştită 
în bucătărie. 

- Am nişte dezvăluiri importante să-ţi fac, Danny, 
începu ea, când fu gata ceaiul. leri m-am dus în pod să 
aranjez nişte haine vechi. Am zărit din întâmplare o cutie 
înghesuită într-o ladă. Conţinea scrisori vechi ce aparţineau 
familiei Fielding. Mă pregăteam să vin să ţi le înmânez, dar 
Mildred mi-a barat drumul, interzicându-mi să-ţi vorbesc 
despre această corespondenţă. Ne-am certat straşnic. Eu 
afirmam că aceste scrisori erau ale tale, iar ea pretindea că 
nu trebuia să afli despre ele. Mi-a smuls cutia şi a încuiat-o 
cu cheia într-un dulap. 

în spatele ochelarilor cu lentile groase, ochii Emmei 
erau plini de lacrimi, la evocarea acestei scene penibile. 

- Eram tulburată, Danielle. Am încercat s-o fac să 
asculte de rațiune, dar a refuzat să mă asculte. în furia sa, 

a dezvăluit fără să vrea, numeroase secrete pe care mi le-a 
ascuns mereu şi ţie de asemenea. A afirmat că vei avea 
dreptul să afli adevărul numai când un bărbat onorabil, de 
o moralitate ireproşabilă, te va conduce la biserică. A 
susţinut că te comporţi prea modern, că ai putea din nou, 
cum ai făcut cu Roger Morrow, să renunţi la orice decenţă, 
să. Oh, Danielle, de-abia îndrăznesc să repet. să te dedai la 
dezmăţ, dacă. 

- Ce adevăr? o întrebă Danielle, cu inima bătând să-i 
spargă pieptul. 

- Adevărata poveste a Daniellei Fielding. Mildred o 
cunoaşte de foarte mult timp, dar a tăcut până acum. Dar 
eu am citit unele dintre scrisori, în pod. Este vorba despre 
acel poem de pe tablou. Totul a fost în întregime inventat. 
Corespondenţa o dovedeşte. 

- inventat? murmură Danielle, abătută. 

Aşadar, pierduse toţi aceşti ani, suferise toate acele 
spaime paralizante. pentru nimic? 

Străduindu-se să-şi păstreze calmul, încercă să-şi pună 
ordine în gânduri. Dacă Emma, protectoarea superstiţiilor 
familiei ajunsese la această concluzie, nu mai exista nici o 
îndoială. Versurile înscrise sub portret şi legenda ce se 
referea la ele, erau lipsite de orice fundament. O grăbi pe 
Emma să-i dezvăluie toate detaliile. 

- Nu mă hărţui cu întrebări, altfel s-ar putea să mă 
încurc, o avertiză bătrâna doamnă, cu o expresie de 
extremă concentrare. Mai întâi, Jethro Fielding n-a pierit pe 
mare, ci în Tahiti, unde nava sa făcea escală, întorcându-se 
din China. Aproape toţi oamenii coborâseră pe uscat, 
pentru a dansa şi a se distra cu acele fete ciudate, pe 
jumătate goale. Atunci începu să bea. Probabil se simţea 
foarte singur, departe de soţia pe care n-o văzuse de mai 
multe luni. Şi refuza s-o înşele cu acele. creaturi, îmbrăcate 

cu fuste confecţionate din frunze. înghiţi tot conţinutul unei 
sticle, apoi. pierdu măsura. Destupă o a doua şi, cum dorea 
să-şi înece tristeţea, o bău dintr-o înghiţitură. Apoi, beat 
mort, se clătină până la bastingaj şi dezechilibrându-se, 
căzu în ocean. Se duse la fund şi toate cercetările pentru a- 
i găsi trupul, fură zadarnice. Bineînţeles, acest sfârşit fu 
considerat puţin respectabil, pentru un căpitan de cursă 
lungă. Aşa că, i s-au ascuns cu grijă împrejurările. Numai 
doi oameni cunoşteau adevărul: secundul şi medicul de la 
bord. Acesta din urmă fu cel care anunţă vestea Daniellei 
Fielding. 

Aranjându-şi ochelarii, Emma inspiră profund, înainte 
de a continua. 

- Cât despre cei doi cumnaţi ai Daniellei, cei care voiau. 
în sfârşit. O ameninţară pe tânăra văduvă cu defăimarea 
faţă de toţi locuitorii insulei, dacă nu acceptă să. să. 

- „să cedeze şantajului lor? completă Danielle, venind 
în ajutorul bătrânei doamne. în consecinţă, provocă ea 
însăşi un scandal, pentru a le demonstra că nu-i păsa de 
ceea ce se va spune, nu-i aşa? 

- Da. Si de asemenea pentru a atrage atenţia 
cumnatelor sale asupra comportării soţilor lor. Dar nu ţi-am 
spus încă ce-i mai important: Danielle Fileding n-a dispărut 
în cursul unui naufragiu. A ajuns în Franţa, bine, sănătoasă 
şi a trăit până la o vârstă foarte înaintată. Am citit o 
scrisoare scrisă de ea în 1919. Atunci avea şaptezeci de 
ani. Acela a fost anul în care a murit fiica sa şi în 
consecinţă, corespondenţa lor s-a întrerupt. Se pare că, în 
tot acest timp, Danielle s-a ocupat de administrarea 
domeniilor tatălui său. Fiica sa nu s-a căsătorit niciodată, 
dar a luptat cu înflăcărare pentru emanciparea femeii. în 
acea perioadă, în Statele Unite exista o mişcare puternică 
ce lupta pentru dreptul la vot. Participa la ea în mod activ. 

în scrisori, mama sa o încuraja să-şi exprime speranţa de a 
putea vota cel puţin o dată înainte de a muri. 

- Dar poemul de pe tablou? întrebă Danielle cu 
nerăbdare. 

- John Sargent n-a pictat niciodată cuvintele acelea. Au 
fost adăugate mult mai târziu. de însăşi Danielle Fielding. 
Pentru a-şi proteja fiica. 

- Sufrageta? 

- Da. Dar atunci încă nu era. Era o adolescentă de 
aproximativ şaptesprezece ani. Obligată să se întoarcă în 
Franţa, la căpătâiul tatălui său bolnav, Danielle simţea o 
puternică nelinişte la gândul de a se depărta de fiica sa. 
Numeroşi admiratori se învârteau în jurul casei. Ori, tatăl 
tinerei fete era mort, iar fratele mai mare, plecat pe mare, 
deci nimeni nu putea veghea asupra ei. De fapt, această 
tânără persoană dădea dovadă de destulă hotărâre de a 
ţine departe pe cei mai îndrăzneţi dintre ei. Cu excepţia 
unuia. Unchiul său. Da, unul dintre acei doi indivizi 
dezgustători ce încercaseră să seducă mama şi care acum, 
urmărea fiica. Celălalt fusese într-adevăr luat de un val, 
câţiva ani mai înainte, în timp ce se afla pe puntea 
vaporului său. lar supravieţuitorul, era tutorele legal al 
nepoatei şi avea aşadar posibilitatea de a se învârti în jurul 
ei, cât îi plăcea. Atunci, având o bruscă inspiraţie, Danielle 
scrise cuvintele în josul portretului şi începu să 
răspândească zvonuri referitoare la împrejurările ciudate 
ale morţii soţului său şi a celorlalţi bărbaţi ce avuseseră 
îndrăzneala să se uite la ea. Flecărelile servitorilor 
amplificară faptele şi sugerară că blestemul se întindea de 
asemenea şi asupra fiicei Daniellei, care-i semăna uimitor. 
în sfârşit, Danielle îi ordonă fiicei sale să răspândească 
zvonul că, după plecarea sa, s-a înecat în cursul unui 

naufragiu, pentru a semăna groaza în inima acelui 
mizerabil. Acest şiretlic funcţionă de minune. Unchiul era 
un laş şi nu mai îndrăzni să se apropie prea mult de 
nepoată. 

- Toate aceste amănunte nu erau conţinute în 
corespondenţa descoperită în pod, nu-i aşa? 

- Nu, bineînţeles. Dar Mildred mi-a permis să reconstitui 
toată povestea, deoarece deţine informaţii de primă mână. 
Informaţii provenind de la propria fiică a Daniellei, pe care 
am cunoscut-o când eram tinere, adăugă Emma, pe un ton 
triumfător. Mildred o admira mult şi hotărâse să lupte 
alături de ea. M-am întrebat deseori de ce şi-a schimbat 
brusc părerea, în legătură cu acest lucru. Mi-a dezvăluit 
motivul, ieri: aflase dintr-un articol din ziar, că sufrageta 
trăia cu un bărbat, fără să fie căsătorită. Scandalizată, 
începând din clipa aceea n-a mai vrut să aibă de-a face cu 
creaturi atât de neruşinate. 

Brusc, faţa bătrânei doamne se lumină. 

- Vezi, aşadar, Danielle, blestemul acela nu se bazează 
pe nici o realitate. N-a provocat niciodată moartea 
nimănui. 

Imediat, se posomori din nou şi adoptă o expresie 
dezolată. 

- îmi pare rău că ţi-am legănat copilăria cu toate 
superstiţiile astea absurde. Deseori, Mildred mi-a atras 
atenţia asupra acesui obicei. Dar nici ea nu mi-a spus că 
mă înşelam. Să nu-i porţi ranchiună pentru asta, Danielle, 
credea c-o face în interesul tău, că te protejează împotriva 
răului. Tinerele fete din zilele noastre sunt atât de 
imprudente. Spera să te îndepărteze de păcat. 

- A reuşit, timp de mulţi ani, comentă Danielle cu 
profundă melancolie, gândindu-se la perioada care tocmai 
trecuse. 

Imediat după plecarea bătrânei doamne, Danielle se 
duse în birou. Acolo, consultă opere ce descriau lupta 
femeilor la începutul secolului. în Franţa, dreptul la vot 
fusese dobândit în 1945. Un calcul rapid îi permise tinerei 
femei să estimeze vârsta bunicii sale, în acel moment, la 
nouăzeci şi şase de ani. Oare mai trăia încă? Cunoscuse cel 
de-al doilea război mondial? Oare adăpostise aviatori 
englezi, luptase împotriva nemților? Atâtea întrebări care 
vor rămâne probabil fără răspuns. 

- Sunt sigură că ai fost o femeie minunată, îi declară 
Danielle străbunicii, cu emoție. 

Apoi aprinse proiectorul puternic pe care-l folosea la 
lucru şi-l îndreptă spre colţul întunecat al portretului, unde 
erau scrise cele patru versuri ce-o costaseră atâtea 
spaime. Literele fuseseră trasate cu dibăcie, în mod de- 
abia perceptibil. Aşa încât, cei care văzuseră tabloul 
înainte, puteau crede că micul poem le scăpase atenţiei. 

Cu un aer hotărât, Danielle puse mâna pe o cârpă, o 
îmbibă cu un solvent ce nu ataca lacurile şi începu să 
şteargă uşor suprafaţa pânzei, cu infinite precauţii. 

Spaimele copilăriei, interdicțiile ce-i marcaseră viaţa de 
adult, dispărură în neant. 

Bineînţeles, dacă ameninţarea blestemului n-ar fi 
apăsat asupra ei, nu s-ar fi purtat astfel cu Seth. Cu 
siguranţă, ar fi cedat pasiunii sale în seara în care o dusese 
pe plajă. Apoi, probabil, el ar fi acoperit-o cu daruri 
scumpe, crezând că avea de-a face cu una din acele fiinţe 
interesate de care fusese înconjurat încă din tinereţe. în 
definitiv, n-avea de regretat nimic. 

Brusc, ca şi când Danielle Fielding i-ar fi şoptit o idee 
amuzantă, izbucni în râs. 

- Da, asta este. îi voi juca un renghi în felul meu. îi voi 
da o lecţie pe care n-o va uita atât de curând. 


Capitolul 12 


înainte de sfârşitul răgazului fixat de Seth, o întâlnire 
neprevăzută avu loc între Danielle şi vecinul său. Danielle 
se dusese la bancă la Nantucket, pentru a-l anunţa pe 
director că aşteaptă un cec important şi a-l ruga să 
accelereze formalităţile. Când ieşi din biroul în care fusese 
primită, se afla faţă în faţă cu Seth Whitlaw. 

Amândoi tresăriră, dar îşi reveniră imediat, arătându-i 
directorului băncii o faţă indiferentă. 

- Bună ziua, domnule Whitlaw, rosti Danielle cu un 
zâmbet politicos. 

- Oh! doamnă Morrow! exclamă Seth, prefăcându-se 
mirat. Ce mai faceţi? 

- Ah! Vă cunoaşteţi, desigur, remarcă directorul pe un 
ton binevoitor. N-am nevoie să fac prezentările. Vreţi să 
mă scuzaţi câteva clipe, domnule Whitlaw? Mai trebuie să 
reglez câteva probleme ce-o privesc pe doamna Morrow. 
Mă voi ocupa de dumneavoastră imediat după aceea. Vă 
las într-o companie plăcută, adăugă el, râzând cu 
subînţeles. 

Rămaşi singuri, Seth şi Danielle se măsurară din cap 
până-n picioare, fără amabilitate. 

- Acum câteva seri, mi-ai dat de ales între a-ţi înapoia 
tabloul iniţial, sau a-ţi aduce banii obţinuţi din vânzare, 
spuse Danielle cu răceală. Dar n-ai precizat ce se va 
întâmpla dacă nu voi asculta de aceste ordine. Ce mijloace 
ai de gând să foloseşti împotriva mea? Poliţia? 

- Sperai oare că voi răspunde nu? Să nu crezi că sunt 
atât de naiv încât să-ţi dezvălui intenţiile. 

- Nu, nu cred că mă vei da pe mâna justiţiei, domnule 
Whitlaw. Cu siguranţă, preferi o soluţie mai. directă. De 
exemplu, să iei prin forţă ceea ce n-ai reuşit niciodată să 
obţii cu voie. 

Cu o mină dispreţuitoare, se întoarse şi se duse la 
ghişeul unde o aştepta un funcţionar. O privire aruncată pe 
furiş în urmă îi permise să constate cu satisfacţie că Seth 
pălise. 

Câteva clipe mai târziu, se îndrepta spre cheiul de unde 
plecau feriboturile. Ştiind că Jesse Horowitz trebuia să se 
ducă la Boston la începutul săptămânii şi cunoscând orarul 
vapoarelor, era convinsă că-l putea găsi în acel loc. Zări, 
într-adevăr, Chevroletul în mijlocul şirului de maşini. Alergă 
spre el şi-i întinse o cutie care conţinea pânza distrusă, 
fotografiile şi alte dovezi ale bunei sale credinţe. 

- Am fixat o întâlnire cu un expert din Boston, îi explică 
ea grăbită. Am alăturat o scrisoare care dă toate 
explicaţiile absolut necesare. Prezintă-te din partea mea la 
acest specialist şi înmânează-i pachetul şi scrisoarea. 

- Nu este nevoie de această intervenţie, doamnă 
Morrow. Patronul nu vede necesitatea de a încredința acest 
tablou unui expert. 

- Te rog, Jesse. Joi dimineaţă. Am notat adresa pe hârtia 
care însoţeşte coletul. 

- Dovediţi că sunteţi foarte sigură de dumneavoastră, 
doamnă Marrow, oftă Jesse, învins deja. Trebuie oare să 
trag concluzia că Seth a comis o greşeală? 

- Da. O greşeală grosolană. Vei observa asta singur, 
privind pictura cu atenţie. Desigur, este foarte stricată, dar 
nimeni nu poate pretinde că nu este vorba despre pânza 
iniţială. Nu ştiu încă dacă avem de-a face sau nu cu un fals, 
dar n-a avut loc nici o substituire. Dacă nu iei dumneata 
legătura cu expertul, s-ar putea ca Seth să mă acuze că l- 
am influenţat, sau cumpărat. îţi voi cere o mare favoare, 
Jesse: nu vorbi la telefon cu Seth despre această întâlnire, 
până nu vom fi în posesia rezultatelor. 

în spatele Chevroletului, şoferii începură să se 

impacienteze şi claxoanele făceau zgomot. 

- Nu ştiu, doamnă Morrow. Eu. 

- Mulţumesc, Jesse, spuse Danielle îndepărtându-se. 

în ziua următoare, Clive Hamilton sosi la Nantucket. 
Danielle se duse să-l ia de la aeroport şi fu impresionată de 
căldura zâmbetului său când o văzu. îi lega o sinceră 
prietenie, chiar dacă odinioară, un sentiment mai tandru se 
amestecase în afecțiunea lui pentru tânăra femeie. 

Clive era un bărbat înalt şi subţire, cu mâini fine şi 
îngrijite, frunte înaltă şi privire vie. Tâmplele argintii îi 
dădeau şi mai multă distincţie. Ca întotdeauna, era 
îmbrăcat cu o eleganţă studiată şi pentru această ocazie 
luase cu el o servietă diplomat şi o geantă de călătorie 
care conţinea lucrurile de toaletă. 

în timpul drumului până la „Trei văduve“, flecăriră cu 
voioşie, evocând amintiri din trecut. în clipa în care brecul 
ajunse în golf, Seth se pregătea să suie în propria maşină. 
Rămase nemişcat, îl privi pe necunoscutul care o însoțea 
pe Danielle cu o expresie de nedescifrat, apoi dispăru în 
Rolls şi demară în trombă. 

- Fermecător vecin, comentă scurt Clive. | se întâmplă 
oare să zâmbească? 

- Nu foarte des, răspunse Danielle, dându-şi brusc 
seama că, în ultimul timp, într-adevăr Seth nu zâmbea 
foarte mult. 

Ştiind că Mildred Merriweather n-ar fi tolerat scandalul 
produs de prezenţa unui bărbat la „Văduva din centru“, 
Danielle îi aşteptă vizita cu resemnare. Nu întârzie deloc. 
La câteva minute după ce-l introduse pe Clive în casă, îi 
auzi pasul grăbit. Chipul dezaprobator al lui Mildred apăru 
în uşă. 

- Am venit să caut puţin zahăr, minţi bătrâna doamnă. 

Docilă, Danielle o urmă în bucătărie. Imediat, Mildred 

se lansă 
într-o predică înflăcărată. 

- Am remarcat că ai închis cu grijă uşa în urma ta, o 
acuză, cu severitate. Fără îndoială, crezi că ceea ce se 
întâmplă în spatele uşilor închise nu priveşte pe nimeni în 
afară de tine? De-abia ai aflat adevărul, acum trei zile şi 
muşti deja din fructul oprit. Pofteşti şarpele în grădina 
Edenului. 

- Ai dreptate, Mildred. Cred, într-adevăr, că ceea ce se 
întâmplă în spatele uşilor închise nu priveşte pe nimeni, în 
afară de mine. Reproşurile tale nu folosesc la nimic. Prefer 
să te informez că, în această noapte, invitatul meu se va 
culca aici. Nici o mustrare nu mă va putea facesă revin 
asupra acestei hotărâri. 

Oroarea zugrăvită pe chipul bătrânei doamne, potoli 
enervarea Daniellei. îşi regretă mânia. 

- Haide, Mildred! Chiar dacă un bărbat şi o femeie dorm 
sub acelaşi acoperiş, nu împart inevitabil acelaşi pat, îi 
explică ea, cu o voce domolită. Clive este un prieten vechi. 
A venit pentru a cumpăra tabloul lui Sargent. Pe de altă 
parte, te asigur că nu are nimic diabolic. Este un 
gentleman şi un tată extraordinar pentru copiii săi. 

- Soţia de ce nu l-a însoţit? 

- Este văduv de mai mulţi ani. 

-Văduv? repetă Mildred, neîncrezătoare. 

- Da. îl cunosc de mult timp. A lucrat cu Roger. După 
moartea soţului meu, ne-am văzut deseori şi, în toată 
perioada aceea, n-a schiţat un singur gest deplasat faţă de 
mine. 

- Există un început în toate, replică Mildred, 
implacabilă. 

- Clive este un om de onoare si nu se va gândi să 
profite de o asemenea situaţie, mai pledă Danielle. Vrei să- 


134 ANNABEL DUPONT 


| cunoşti? 

Cu regret, Mildred o urmă pe Danielle în camera de zi. 
Cu politeţea sa rafinată, manierele curtenitoare şi 
cordialitatea rezervată, Clive Hamilton avea calitatea de a 
domoli cel mai aspru cenzor. Avea obiceiul să trateze 
femeile cu foarte mare respect, iar vârsta lui Mildred îl făcu 
să-şi sporească politeţea. Suferi fără să crâcnească 
examenul său critic şi arătă o extraordinară diplomaţie. 

Când Mildred plecă, nu ducea cu sine imaginea unui 
demon gata să compromită virtutea tinerelor femei 
nevinovate abandonate impudorii sale, ci pe cea a unui 
bărbat plin de farmec şi de distincţie. Cu toate acestea 
continua să dezaprobe prezenţa sa sub acoperişul Daniellei 
şi-i propuse să-i servească de doamnă de companie. 
Danielle refuză cu fermitate şi bătrâna doamnă îşi reînnoi 
avertismentele şi rosti câteva vorbe bine simţite despre 
slăbirea moravurilor. 

- Fii atentă, exclamă ea, îndepărtându-se. 

- Să n-ai nici o teamă, răspunse Danielle. Dacă 
hotărârea mea va slăbi, mi te voi imagina întinsă între noi, 
ca o spadă. 

Din fericire, Mildred nu auzi ultima frază. Probabil, n-ar 
fi apreciat gluma. 

Douăzeci şi patru de ore mai târziu, toate problemele 
materiale legate de vânzarea tabloului Sargent, erau 
reglate. Datorită lui Clive, care depusese un cec certificat, 
negocierile cu banca se desfăşuraseră rapid şi uşor. 

Cu acordul lui Clive, portretul mai rămânea un timp la 
„Văduva din centru“. Acesta făcuse nişte demersuri pe 
lângă o galerie importantă, dar îi mai luau cu siguranţă 
câteva săptămâni. în acest interval, prefera tabloul agăţat 
la locul său, în loc să rişte provocarea vreunei stricăciuni în 

timpul unui transport inutil. 

După plecarea invitatului, eliberată de orice obligaţie, 
Danielle îşi acordă o lungă după-amiază de relaxare. Se 
scăldă cu desfătare, redescoperind bucuria de a se 
abandona valurilor fără nici o teamă. 

Apoi întârzie sub duş, pentru a elimina sarea ce-i 
făcuse pielea aspră. Se învălui într-un parfum uşor şi subtil 
şi-şi perie părul până când masa arămie străluci ca o 
suprafaţă de cupru care scânteia în soare. Contemplându- 
se în oglindă, constată cu satisfacţie că odihna din acele 
ultime zile ştersese urmele oboselii de pe chipul său şi că 
bronzul căpătase o nuanţă aurie ce-i stătea bine. 

După ce cinase cu puţină brânză şi câteva fructe, 
îmbrăcă un veşmânt lung, vaporos, cumpărat în ajun 
pentru situaţia de moment. Apoi, ca întotdeauna când se 
pregătea să înfrunte o situaţie dificilă, se aşeză câteva 
clipe la picioarele portretului străbunicii pentru a lua de 
acolo forţă şi curaj. Mâine, răgazul fixat de Seth expira. 
Jesse se va duce la expertul din Boston care va examina 
tablou. Mâine. Dar mâine va fi o altă zi, o zi complet 
diferită. 

Mai înainte, va fi noaptea. Noaptea care-şi întinsese 
deja umbrele peste orizontul înroşit. 

- Jur că Seth nu va uita toată viaţa noaptea aceasta, ca 
pe o amintire marcată adânc, cu fierul roşu în carnea sa, 
declară Danielle cu solemnitate în faţa străbunicii. 

Când soarele dispăru, scufundându-se în valurile 
presărate cu lumini roşii, când păsărelele încetară să salute 
apusul cu cântecele lor puternice şi voioase, puse mâna pe 
telefon şi formă numărul cu o mână fermă. 

- Seth? Pot să-ţi vorbesc? 

- Vorbeşte, admise el cu răceală. 

- Nu. Mi-ar plăcea mai mult să vin la tine. 

- Telefonul este de preferat. 

- Seth. Te rog. Am să-ţi fac nişte dezvăluiri importante. 

- Bănuiesc despre ce este vorba. Mă aşteptam să mă 
suni de când te-am văzut la bancă. Cu siguranţă, te-ai lovit 
de greutăţi de netrecut pentru a aduna suma necesară şi 
doreşti să negociezi prelungirea răgazului, nu-i aşa? 

- Trebuie să am o întrevedere cu tine. în această seară, 
Seth, insistă ea. Mâine nu voi mai avea timp. M-am hotărât 
să mă întorc la New York foarte repede şi trebuie să-mi 
pregătesc plecarea. 

- Nu, refuz să te primesc la mine, i-o tăie Seth, 
categoric. Ştiu care-ţi sunt intenţiile. Vrei, încă o dată, să 
mă convingi de nevinovăția şi de buna ta credinţă. 
Scuteşte-mă de această încercare. Minciunile tale nu mă 
vor mai amăgi. 

- Mă condamni fără să mă asculţi, Seth? Am să-ţi 
relatez o poveste referitoare la familia mea. Cu siguranţă, 
te va interesa. 

- Nu sunt atât de sigur ca tine. 

-De ce te temi? Că vei ceda în faţa mea? în acest caz, 
să mergem pe plajă. Noaptea este foarte senină. Mildred 
ne va supraveghea cel mai mic gest prin binoclu. Nu se va 
putea întâmpla nimic. 

Timp de câteva secunde, Seth tăcu, părând că se 
gândeşte. 

-Foarte bine, ai câştigat. Te voi întâlni pe țărm în zece 
minute. 

Danielle închise cu un oftat de uşurare. Câştigase 
prima fază a 
bătăliei. înainte de a ieşi, se înfăşură într-un şal din caşmir, 
ale cărui culori aminteau destul de exact pe cele ale şalului 
pictat în portret. în seara aceasta, nu va fi Danielle Morrow, 
ci Danielle Fielding. 

Rochia pe care o cumpărase după multe căutări, părea 
de asemenea foarte asemănătoare cu cea purtată de 
străbunica sa. Croită dintr-un voal de un alb feciorelnic, 
uşor transparent, era împodobită cu dantelă la guler şi la 

încheieturile mâinilor. Jupa, amplă şi diafană, flutura în 
jurul picioarelor lungi ale tinerei femei şi se ridica în 
adierea brizei. îşi dădea seama că, în această ţinută, 
prezenta o imagine dintr-o altă epocă, romantică şi 
demodată, dar potrivită perfect cu liniştea aproape ireală a 
acelei nopţi în afara timpului, scăldată de lumina albă a 
lunii. 

Când Seth sosi la întâlnire, se opri brusc, la o anumită 
distanţă, pentru a o admira cu răsuflarea tăiată. Ea privea 
în direcţia mării. 

Auzindu-i paşii,, Danielle se întoarse şi-l privi cu atenţie 
o clipă, fără să vorbească. îşi strânse cu înfrigurare şalul în 
jurul umerilor, ca pentru a se apăra de puternica atracţie 
pe care o simţea faţă de el. Mai întâi, trebuia să-i dezvăluie 
motivele care o obligaseră să i se refuze, în acea seară, pe 
plajă. 

- Seth, eu. 

- Aşteaptă, o întrerupse el. Si eu am ceva să-ţi spun. 
Nu-ţi da osteneala să mă convingi prin minciuni noi. Am 
hotărât să trag linie peste această afacere. Nu te voi 
urmări în justiţie. Nu-ţi voi cere să-mi plăteşti pierderea pe 
care am suferit-o. Prefer să îngrop toate astea în amintire, 
cu alte experienţe, la fel de neplăcute. Orice ai putea 
adăuga, nu va şterge dezgustul pe care-l simt faţă de 
comportarea ta. 

- Soţia ta te-a făcut să suferi foarte mult, nu-i aşa? 
murmură încet Danielle. Acum urăşti toate femeile. 

- Nu, nu pe toate. 

- Doar pe unele? 

- Da. Pe cele care au o inteligenţă prea sclipitoare, o 
prea mare siguranţă şi o mare putere de a se preface. 

-N-ai avut niciodată încredere în mine, nu-i aşa? încă 
de la început? 

- într-adevăr. Am început să-mi pun întrebări despre 
tine încă de la prima întâlnire, chiar din clipa în care mi-ai 
oferit banii. Este vorba despre un mijloc elementar pentru 

a atrage atenţia şi simpatia cuiva. Acum, cunosc toate 
şiretlicurile pe dinafară. Le-am învăţat la şcoala dură a 
vieţii. Stii cum m-a făcut soţia mea să mă căsătoresc? Unul 
dintre primele gesturi pe care le-a făcut după moartea 
tatălui meu, a fost să-mi înapoieze o mică sumă pe care el 
i-o împrumutase puţin mai înainte. Apoi se arătă 
prietenoasă faţă de mine, dar distantă. Mai târziu, prin 
suspine şi priviri de-abia schiţate, ca şi când încerca să le 
ascundă, fără să reuşească în întregime, începu să-mi 
arate toate semnele unei puternice pasiuni. Uneori, părea 
că cedează, exact timpul de a mă lăsa să-i gust farmecele, 
apoi fugea şi se ferea de mângâierile mele. M-a manipulat 
astfel până am devenit nebun de dorinţă. Tactica aceasta 
nu-ţi aminteşte nimic? 

Treptat, expresia de pe chipul lui Seth se înăspri, iar 
cuta de amărăciune din colţul buzelor i se accentuă. 

- Dacă am simţit nişte îndoieli în legătură cu cinstea ta, 
aceste îndoieli au devenit certitudini când mi-ai înapoiat 
smaraldul, continuă el, aparent indiferent. într-un caz 
asemănător, şi Anne a imaginat un scenariu de acelaşi 
gen. îi oferisem o maşină foarte scumpă şi, la restaurant, a 
strecurat cheia de contact în mâncarea mea. Când am 
descoperit acel obiect neaşteptat în furculiţă, m-a privit 
drept în ochi şi a declarat că dorise să-mi rup dinţii în 
cheie, pentru a mă pedepsi pentru că o tratasem cu atâta 
lipsă de respect. Dar un asemenea comportament ţi se 
pare, cu siguranţă, foarte cunoscut, nu-i aşa? 

- Cu toate acestea, ai iubit-o, comentă Danielle calmă. 
Fără îndoială, ai trăit clipe grele. 

Se întoarse încet de la el, pentru a contempla marea. în 
acel moment, toate dorinţele de răzbunare dispăruseră. 
Seth suferise deja prea mult. în definitiv, nu-l putea 
condamna că se arăta neîncrezător şi cinic. în locul său, 
Danielle ar fi acţionat probabil în acelaşi mod. 

- Acum, dacă totuşi doreşti să-mi vorbeşti, te ascult, 
adăugă el. Să ştii numai că, în împrejurările actuale, ţi-ai 
servi mai bine interesele tăcând. 

-N-am intenţia să-mi pledez cauza, Seth. Mâine este 
ziua în care expiră răgazul pe care mi l-ai dat şi tabloul îţi 
va fi înapoiat, exact acelaşi tablou pe care mi l-ai 
încredinţat. 

- Ai reuşit aşadar să-l răscumperi? 

- Acum, se află la Boston. Mâine vei primi un telefon. 
Dar nu voi mai adăuga nimic despre acest subiect. în seara 
aceasta, vreau să-ţi relatez o poveste, o poveste care s-a 
desfăşurat acum mult timp. mai mult de un secol. în biroul 
meu, este agăţat un portret. Este vorba de o străbunică de- 
a mea. îmi seamănă foarte mult. Sau, mai degrabă, eu îi 
semăn foarte mult. 

- Da. într-adevăr, Jesse a remarcat această pictură la 
tine. 

-Ţi-a menţionat versurile înscrise deasupra? 

- Nu. A afirmat numai că i-ar plăcea mult să examineze 
din nou această operă. 

- Nu este de mirare. Deseori, poemul pictat pe tablou 
scapă atenţiei celor ce-l privesc. Versurile acelea mi-au 
chinuit tinereţea, Seth. De fapt, toată viaţa. Si deseori, 
foarte des, am auzit povestite peripeţiile penibile ale vieţii 
străbunicii mele, Danielle Fielding. 

Alegând episoadele cele mai reprezentative şi omiţând 
amănuntele inutile, îi povesti legenda familiei. 

- Moartea soţului, a tatălui meu şi a copilului ce-l 
purtam, în aceeaşi noapte, au dat, desigur, o nouă forţă 
vechilor superstiții. Eu însămi era gata să pier înecată şi 
am rămas mai multe ore complet în întuneric, înconjurată 
din toată părţile de valuri amenințătoare. De atunci, marea 
m-a îngrozit. Dar am hotărât s-o înving şi am reuşit în 
parte. Apoi, Emma mi-a dezvăluit adevărul. 

îşi continuă relatarea cu o voce egală, fără a-şi 
desprinde privirea din a sa, pândindu-i reacţiile pe chip. 

- Acum, în fine, m-am eliberat de greutatea ce mă 
apăsa. Astăzi, am fost să înot şi mi-a făcut foarte multă 
plăcere. 

- Sunt încântat, comentă el, pe un ton indiferent. 

încăpățânat în hotărârea sa, lupta împotriva înduioşării 
care 
punea stăpânire pe el. Reuşi să rămână indiferent. 

- De ce mi-ai relatat această poveste? o întrebă pe un 
ton rece ca gheaţa. 

- Nu ghiceşti? „Marea-l va înghiţi.“ Voiam să-ţi fac 
cunoscute motivele refuzului de a mă dărui ţie, în seara 
aceea, pe plajă. Acum, asupra mea nu mai apasă nici o 
constrângere. 

în picioare, nemişcaţi unul în faţa celuilalt, rămaseră 
acolo mult timp, în tăcere, conştienţi de dorinţa lor 
reciprocă. Luna îi învăluia cu lumina sa, formând în jurul lor 
un fel de cerc magic, legându-i indisolubil. 

- lubeşte-mă, Seth, murmură Danielle cu simplitate. 

El tresări imperceptibil. O privea cu o intensitate 
aproape insuportabilă şi simţea în sinea sa un elan 
puternic, ce-l atrăgea spre ea cu forţa unui fenomen 
natural, forţa mareelor, a furtunilor, a mişcărilor aştrilor. 

Cu toate acestea, neîncrederea îl împiedica să-i 
cedeze. Oare ce spera să obţină oferindu-i-se astfel? Nu-l 
va anunţa peste câteva săptămâni că aştepta un copil de 
la el? Ce mijloc minunat de pasiune. Si Anne folosise 
această armă. Când îl informase că este însărcinată - de 
fapt, nu era - nebun de bucurie, el îi oferise o parte din 
acţiuni, dorind să-i dovedească încredere acelei soţii 
inteligente, cinstite, dezinteresate. 

închizându-şi inima oricărei încercări de slăbiciune, îşi 
aminti durerea sa la dispariţia Annei şi folosi acest gând ca 
o armă împotriva pasiunii pentru Danielle. 

- Nu, exclamă, fără a se putea îndepărta de ea. 

încet, şalul care înconjura umerii tinerei femei alunecă 
pe jos. De acum, doar o țesătură fină din bumbac îi 
acoperea pieptul. Transparenţa voalului lăsa să se 
ghicească rotunjimile armonioase ale bustului, înconjurate 
de o umbră mai întunecată. Sub jupă, picioarele se înălţau 
ca nişte coloane graţioase susţinând un templu secret, 
emoţionante prin fineţea şi perfecțiunea lor. 

- lubeşte-mă, repetă Danielle cu o voce joasă şi 
răguşită. 

încremenit, parcă hipnotizat, el nu răspunse şi nu se 
mişcă. 

Atunci, cu mişcări sigure, Danielle începu să-şi 
descheie nasturii 
mici care-i închideau rochia la guler şi la încheieturile 
mâinilor. Apoi îndepărtă cele două părţi ale materialului şi- 
şi eliberă braţele. 

- lubeşte-mă, şopti, a treia oară. 

- Nu, strigă Seth cu desperare. 

Rochia se alătură şalului pe nisip. 

în acea clipă, Seth scoase un mârâit asemănător 
geamătului unui animal rănit. Focul ce mocnea de 
săptămâni în el, izbucni cu impetuozitatea de nestăpânit a 
unei erupții vulcanice. Totul fu uitat, alungat: suferinţa de 
odinioară, neîncrederea, amintirea unei alte femei care se 
jucase cu el, umilinţa, hotărârea fermă de a nu mai cădea 
în aceeaşi capcană şi chiar privirile atente ale celor două 
bătrâne doamne, care le spionau cele mai mici gesturi. 

Ridicând-o în braţe pe tânăra femeie, complet goală, o 
luă cu sine în noapte, ca o fiară împovărată cu prada sa. 


Capitolul 13 


Cuprinsă în îmbrăţişarea puternică a lui Seth, Danielle 
se lăsă mai întâi pradă senzaţiei încântătoare de plutire. 
Uitase complet de rochia care zăcea pe nisip. 

Brusc, noţiunea de timp dispăru în imensitatea cerului: 
nu mai exista nici trecut, nici viitor, ci numai un prezent 
etern, vibrând de emoţii încântătoare. Când Seth o întinse 
pe pat şi-i acoperi trupul cu sărutări pasionate, gemu încet. 
Pe pielea înfierbântată, gura lui era răcoroasă. 

Nu se mai gândea la răzbunare. Dimpotrivă, ardea să-i 
poată dovedi din plin dragostea ei. Va avea toată noaptea 
pentru a o face. Nu mai exista nimic altceva. 

Gâfâind, Seth înălţă capul. Lumina difuză a unei lămpi 
lumina slab încăperea. Ochii i se opriră îndelung asupra 
liniilor graţioase ale trupului însoţitoarei sale, ca şi când 
voia să-i cerceteze în amănunt nuanțele schimbătoare ale 
pielii bronzate. Deja, privirea îi era o mângâiere. Părea 
pierdut în visare, departe de lume, dezvăluind puternica sa 
obsesie. 

- Este ca şi când luna a intrat în cameră cu tine, 
murmură el cu o voce tremurând!. Eşti atât de frumoasă. 
Dumnezeule. Cât eşti de frumoasă.! 

închizând pleoapele, îşi afundă mâinile în părul său. 

- Sărută-mă, îl rugă ea, cu toată fiinţa încordată spre 
Seth. 

El se supuse imediat, punând stăpânire pe buzele 
Daniellei într-un amestec de tandreţe şi sălbăticie. 
Antrenată de un vârtej fără sfârşit, tânăra femeie căzu într- 
o prăpastie adâncă, în care mai subzistau doar câteva 
licăriri ale conştiinţei. Mâinile lui Seth alergau peste trupul 
ei, peste tot în acelaşi timp, apoi se opreau pentru a tinge 
curbele bustului, sporind tensiunea până la un punct 
aproape insuportabil, apoi porneau din nou, abile, 
diabolice. 

Buzele îi coborâră de-a lungul liniei maxilarului, pe gât 
şi în cele din urmă îi prinseră cu aviditate pieptul, ca 
pentru a-şi potoli o sete de nestins. Curând, gura, dinţii şi 
degetele făcură un schimb pentru a aduce la exasperare 
simţurile însoţitoarei sale. 

înnebunită Danielle îl implora, dar el continua s-o 
chinuie în mod încântător, cu o încetineală calculată. 

- Am visat această clipă în tot acest timp atât de lung, îi 
şopti Seth. Am dorit cu atâta putere să te ţin goală lângă 
mine, să te iubesc, să te ameţesc, să te fac să strigi sub 
degetele şi gura mea. 

Dar ea nu-l auzea. îl chema în adâncul fiinţei sale, 
arzând într-un foc mistuitor. El se ridică brusc şi îşi scoase 
hainele în câteva secunde. Ameţită încă, Danielle se ridică 
totuşi într-un cot pentru a-l admira. Gol, părea şi mai 
impresionant. Umerii largi constratau cu şoldurile înguste, 
desenând un triunghi perfect. Fiecare muşchi îi apărea sub 
pielea bronzată, părând tare şi puternic. Nu reuşea să-şi 
mai amintească pentru ce-l urâse, când, acum, îl iubea atât 
de mult. Simţi un nod în gât şi inima i se strânse la gândul 
tuturor acestor săptămâni în care-i refuzase îmbrăţişarea. 

Se aplecă peste ea cu precauţie, atent, cu privirea 
gravă. în ochi nu mai era nici o urmă de cinism sau de 
dispreţ. îşi acceptase înfrângerea şi era gata s-o urmeze 
vertiginos până la capătul drumului, unde îl ducea dorinţa. 
Se apropie mai mult, venindu-i în întâmpinare, iar ea 
încadră cu picioarele trupul bărbătesc pentru a-l primi mai 
bine. 

Era, din nou, numai aşteptare. 

Treptat, tânăra femeie nu mai ştiu unde se afla. Trupul 
îi deveni un ocean, animat de mişcarea de du-te-vino a 
mareelor. Un torent de lumină şi căldură rupse digurile şi-i 
pătrunse fiecare fibră a fiinţei. în braţele sale, Seth 
tremura, învins la rândul lui. 

Păru că trecuse o eternitate. Danielle plutea între vis şi 
realitate, cuibărită lângă muşchii tari ai pieptului lui Seth. 
Avea impresia că era o bucată de ceară modelată, care 
topindu-se la căldura pasiunii lui Seth, se modelase pe 
formele bărbăteşti ca o pastă pe un mulaj. Cu gura pe 
gâtul său, gusta savoarea sărată a pielii, se îmbiba de 
parfumul aromat. Nu va mai putea uita niciodată această 
clipă de fericire perfectă. 

Totuşi, o notă de tristeţe se strecură în bucuria sa. Nu 
trebuia să nutrească nici o speranţă. Trebuia să accepte 
noaptea aceasta minunată ca pe un dar al destinului, care 
compensa toţi anii pierduţi, apoi să plece departe de Seth, 
după cum prevăzuse. Dacă o ruga să se întoarcă, după 
aflarea adevărului în legătură cu tabloul lui Watteau, cu 
atât mai bine. Dacă nu. Oricum, îi va fi imposibil să-l 
umilească, să-l insulte, cum avusese intenţia. După 
înflăcărarea şi tandreţea pe care le manifestase faţă de ea, 
orice gând de răzbunare dispăruse cu desăvârşire. 

La rândul său, Seth părea că devine conştient de 
realitate. îşi strânse mai mult îmbrăţişarea în jurul ei, 
şoptindu-i la ureche mulţumiri. Pe neaşteptate, Danielle 
izbucni în hohote de râs. 

El se îndreptă brusc, se aşeză pe marginea patului şi o 
privi cu atenţie. Ochii îi reflectau din nou neîncrederea. 
Danielle se întinse alene şi-i zâmbi. 

- Ce ai? o întrebă el direct. 

- Mă gândeam la comportamentul meu, de adineaori, 
pe plajă. şi la ochii care ne observau. Sărmanele femei! 
Socul le-a lăsat probabil fără glas timp de. cel puţin câteva 
minute. Dar apoi. Poate comentează încă isprava mea 
scandaloasă. 

Seth zâmbi la rândul său, cu plăcere şi cu o 

spontanietate neaşteptată. Apoi, cu supleţe, se rostogoli 
pe spate, obligând-o printr-o apăsare fermă, dar lipsită de 
orice brutalitate, să se întindă peste el. Se jucă o clipă cu 
părul său, care-i ajungea până la piept. 

- Dragă doamnă Morrow, am aşteptat prea mult timp 
această clipă, pentru a mă preocupa de flecărelile a două 
bătrâne doamne puritane. Pentru că eşti, în sfârşit, a mea, 
nu mă gândesc să-mi opresc cercetarea asupra gusturilor 
tale secrete, înainte de a fi descoperit totul. Avem toată 
noaptea în faţa noastră, Danielle. Nu sunt grăbit. îmi 
propun să încerc nişte experienţe. Experienţe lente, 
complet indecente, având toate o delicioasă savoare de 
păcat. 

Când Daniele se trezi, braţele lui Seth o înconjurau 
încă. îşi ridică instinctiv cearşaful pe faţă pentru a-şi apăra 
ochii de lumina soarelui care intra în valuri prin fereastra 
deschisă. închizând din nou ochii, se ghemui şi mai mult 
lângă el, fericită să-i simtă căldura. Era copleşită de o 
bucurie intensă. l-ar fi plăcut să rămână acolo, lângă el, 
atentă la respiraţia sa regulată, nemişcată până la sfârşitul 
vieţii. 

Respectându-i somnul, se strădui să nu se mişte. Ştia 
că se culcase doar cu puţin înaintea zorilor. Pe la ora două 
dimineaţa, la cererea ei, se dusese pe plajă pentru a-i 
strânge rochia şi şalul uitate pe nisip. învinsă de oboseală, 
adormise înainte de întoarcerea lui. Mai târziu, se trezise 
brusc. Seth nu era alături. O privire aruncată spre 
deşteptătorul aşezat pe noptieră îi arăta că era ora cinci. 

Apoi îl zări, în picioare, în faţa ferestrei, o siluetă vagă, 
înconjurată de întuneric. înainte de a adormi din nou, îl 
privi mult timp, copleşită de dragoste. Excesul de pasiune 
la care se dedaseră o bună parte din noapte, îl epuizase. îi 
declarase glumind - pe jumătate - că spera să-şi 

dovedească superioritatea asupra ei, măcar în acest 
domeniu. Şi i-o demonstrase în mod strălucit. 

La un moment dat, nu ştia exact când, Seth i se 
alăturase în pat. Uşoara nelinişte a tinerei femei se 
potolise. Dacă gânduri neplăcute îl chinuiseră pe Seth, 
împiedicându-l să se abandoneze plăcerii somnului ce 
urmează dragostei, sfârşise prin a le învinge, deoarece se 
întinsese lângă ea şi o luase în braţe. Regreta, oare? Dar 
cum ar fi putut simţi un asemenea sentiment, în timp ce o 
asigurase pe Danielle, în şoaptă, că niciodată o altă femeie 
nu-i oferise atâta plăcere? Chiar în cazul în care continua 
să se întrebe despre intenţiile însoţitoarei sale, trebuia să 
admită că ea i se dăruise în mod liber şi în totalitate, fără 
să aştepte nimic în schimbul pasiunii sale. 

Brusc, nemairezistând, Danielle îşi apropie gura de 
gâtul lui şi-l muşcă uşor. Seth mormăi şi, pentru că ea 
insista, aruncă cearşaful departe, cu o mişcare bruscă. 

- Mi-e foame, şopti Danielle, râzând uşor. Am mâncat 
ce-mi era la îndemână. 

Treptat, zâmbetul i se şterse şi licărirea amuzată ce-i 
sclipea în ochi lăsă locul unei emoţii tandre. 

- Oh! Seth! oftă ea, exprimând prin această exclamaţie 
toată profunzimea sentimentelor. 

Tremurul din voce îi trăda intensitatea iubirii. întâlnind 
privirea lui Seth, simţi brusc sângele îngheţându-i în vine. 
Era rece, indiferentă, chiar ostilă. 

- Mă duc să pregătesc micul dejun, declară el pe un ton 
fără inflexiuni. 

- Nu, prefer să mă întorc acasă, îl asigură Danielle cu 
calm. 

Deşteptătorul arăta miezul zilei. Era de preferat să 
plece. Jesse 
Horowitz va suna dintr-un moment în altul. în plus, intuiţia 

o avertiza că se înşelase cel puţin asupra unui punct: Seth 
avea încă puterea de a o face să sufere. După ceea ce se 
petrecuse între ei în această noapte, cu siguranţă mai mult 
ca niciodată. 

- Unde-mi sunt hainele? întrebă, evitând să-l privească. 

Seth îi arătă cu degetul, în tăcere, locul în care i le 
pusese şi o contempla în timp ce-şi îmbrăca rochia. 

Desigur, o asemenea ţinută nu era potrivită pentru 
miezul zilei, dar n-avea altă alegere. De altfel, avea de 
parcurs doar câţiva zeci de metri, iar şalul îi garanta 
decenţa. Spera numai ca Liga virtuţii locale - în persoana 
lui Mildred Merriweather - să n-o întâmpine în uşă. 

Brusc, în timp ce se lupta cu nasturii mici care-i 
alunecau sub degete, răsună vocea lui Seth. 

- Dacă după un timp oarecare, vei descoperi că aştepţi 
un copil, sunt gata să-mi asum responsabilitatea, 
bineînţeles dacă se dovedeşte că este într-adevăr al meu. 
Voi pretinde mai întâi teste sangvine. 

Consternată, Danielle rămase nemişcată, privindu-l. 

- Bănuielile îmi sunt întemeiate, îi explică Seth, în timp 
ce se îmbrăca la rândul său. Un bărbat şi-a petrecut ieri 
noaptea la tine. Eu. Există oare posibilitatea să fii 
însărcinată? Ţi-ai luat măsuri de prevedere? 

Timp de câteva secunde, Danielle fu incapabilă să 
vorbească. Cum, pentru a-şi face de lucru, îşi aranja 
cordonul, o hârtie îi fâşâi sub degete. O uitase. Această 
descoperire îi redă hotărârea. Mânia izbucni în ea, 
insuflându-i puterea de a răspunde. 

- Dacă ideea de a fi tată îţi inspiră atâta repulsie, 
trebuia să te gândeşti mai înainte, exclamă, rece ca 
gheaţa. într-adevăr, n-am luat măsuri de prevedere nici în 
această noapte. nici în precedenta. Ai dreptate. Se va pune 
problema paternităţii acestui copil - dacă se dovedeşte că 

sunt însărcinată. în acest caz, îmi voi asuma 
responsabilitatea. Singură. 

- Te înşeli. Nu mă opun acestei eventualităţi. 
Dimpotrivă. Am luat-o în considerare înainte de a merge pe 
plajă, aseară. Şi am hotărât să-mi asum riscul. 

- M-ai crezut în stare să mă folosesc de acest mijloc 
pentru a exercita un şantaj asupra ta? 

- Este un şiretlic folosit în mod curent de anumite 
femei, răspunse el cu duritate. Insistenţa ta la telefon, m-a 
frapat. Doreai să ne întâlnim chiar în această noapte. 

- Da, ai ghicit. Era vorba despre un moment deosebit 
de favorabil. Am calculat totul cu grijă, evident. 

- Nu mă îndoiesc de asta. Ei bine, măcar o dată, 
scumpă intrigantă, nu voi încerca să-ţi contracarez planul. 
Doresc acest copil, indiferent de preţ. Bineînţeles, pretind 
să mi-l încredinţezi la naştere. Stiu că nu te vei mulţumi cu 
câteva cadouri. Ai face mai bine, aşadar, să-mi spui 
condiţiile tale imediat. Astfel, voi putea lua măsuri. 

Danielle tremura toată de indignare, cu un nod în gât. 
Degetele strânseră convulsiv bucata de hârtie găsită în 
cordon. Palidă, se înfăşură în şal şi se îndreptă spre uşă. 
După câteva clipe de ezitare, ca şi când atitudinea plină de 
demnitate a tinerei femei îi impunea, Seth o urmă. 

în uşă, Danielle se întoarse spre el. 

- Mulţumesc pentru încântătoarea ospitalitate, 
domnule Whitlaw, îl ironiză. Apropo, cecul acesta îţi este 
destinat. Să n-ai nici o teamă, este certificat. 

- N-am cerut nimic, protestă el surprins. Ai afirmat că 
tabloul îmi va fi înapoiat şi. 

- Tabloul deteriorat, îl întrerupse Danielle cu 
promptitudine. Mă consider vinovată de stricăciuni. îmi 
plătesc întotdeauna datoriile, adăugă ea cu superioritate, 
depunând cecul în mâinile lui Seth. 


DESCÂNTECUL MĂRII 149 


în mod reflex, acesta îl desfăcu şi-l citi. La vederea 
cifrei, tresări. Acoperea exact suma totală a asigurării 
tabloului de Watteau. încruntându-se, păru că reflectează. 
Oare de unde proveneau aceşti bani? Din vânzarea 
picturii? în acest caz, pânza care se găsea în clipa aceasta 
la Boston, nu era originalul. Danielle Morrow încerca oare o 
ultimă manevră pentru a-l ţine mai bine la discreţia sa? 

- Adio, domnule Whitlaw, exclamă Danielle cu dispreţ. 

Cu un mers mândru, cobori scările şi porni pe aleea 
centrală. Pietrişul fin de pe cărare îi pătrundea adânc în 
tălpile picioarelor goale, provocându-i o durere ascuţită, 
dar continua să înainteze cu capul sus. 

- Danielle! 

Auzi zgomotul unor paşi grăbiţi în urma ei. O mână o 
prinse de braţ, obligând-o să se oprească. Se răsuci şi, din 
toate puterile - înzecite de furie - îl pălmui cu putere. 

- Asta constituie plata ultimilor datorii faţă de tine, 
domnule Whitlaw. Doresc să nu te mai văd niciodată. Şi 
dacă voi avea un copil de la tine, nu spera să-l cunoşti. Voi 
fugi atât de departe, încât nu mă vei putea găsi niciodată. 

Seth îi dădu drumul, stupefiat. Părea complet 
descumpănit. 

- Să ne întoarcem, Danielle. Trebuie să avem o 
discuţie serioasă. Nu ameninţa cu despărţirea. Te rog. Cu 
copilul meu. Te conjur. Foarte bine. Ai câştigat. Te voi lua 
de soţie! 

Fără să răspundă, Danielle se întoarse cu dispreţ. 
Persista să creadă că juca un rol, că încerca să-l supună 
planurilor sale. Se îndepărtă, cu inima strânsă de o mână 
de gheaţă. Treptat, acceleră pasul, apoi începu să alerge 
până la pierderea respirației, în direcţia „Văduvei din 
centru“, fără să audă soneria telefonului răsunând în 
interiorul casei pe care o lăsase în urma ei. 


Capitolul 14 


Strecurând mâna sub ghiveciul de flori ştiut, nu găsi 
nimic. Cheia nu se afla acolo. Totuşi, îşi amintea că o 
pusese la loc, în ajun, înainte de a se duce pe plajă. Mintea 
încă amorţită refuza s-o ajute, dar brusc, se simţi perfect 
calmă. Aruncând o privire în urmă, observă că Seth n-o 
urmărea. în definitiv, n-avea nici un motiv să se sperie. 

în afară de ea, două persoane cunoşteau 
ascunzătoarea cheii. Cel puţin una dintre ele o folosise, 
probabil, pentru a intra în casă. Căută cu desperare un 
mijloc de a scăpa de ceea ce o aştepta în interior: o 
predică despre păcatul originar. însă nu-l găsi. Brusc, o 
greutate enormă i se lăsă pe umeri. Oboseala îi paralizase 
membrele. Nu va suporta acuzaţii noi. 

Imediat, uşa se deschise în faţa ei. Afişându-şi 
dezaprobarea, Mildred Merriweather îi bară trecerea. în 
spatele ei apăru chipul temător al Emmei. 

- Ţi-am pândit întoarcerea toată noaptea, exclamă 
Mildred, cu aerul unui judecător ce pretindea explicaţii de 
la un suspect. 

- Oh! Am avut când să dormim chiar, puţin, o corectă 
Emma în şoaptă. Am ocupat camera de oaspeţi. Sper că nu 
vei vedea nici un inconvenient în faptul că am petrecut 
noaptea aici, fără permisiunea ta, Danny. Eu. 

- Taci, Emma, o întrerupse sora sa fără menajamente. 
O singură persoană de aici trebuie să-şi justifice 
comportarea şi, deocamdată, aceea nu eşti tu. Să te plimbi 
la prânz într-un neglijeu transparent! Ti-ai pierdut orice 
decenţă? 

Mustrările lui Mildred se izbiră de totala indiferenţă a 
Daniellei. Aceasta de-abia le auzea. Emoţiile trăite în 
timpul ultimelor ore, o tulburaseră până în adâncul fiinţei 
sale. Simţea nevoia presantă de a se apăra împotriva unor 

noi atacuri. 

Printr-un reflex de autoapărare, se baricadă împotriva 
agresiunilor exterioare înconjurându-se de o pâclă prin 
care nimic n-o mai putea atinge. Devenise insensibilă la tot 
ce venea din afară. Cu privirea aţintită drept în faţă, înaintă 
pe culoar, ca şi când Mildred şi Emma nu existau. Apoi urcă 
scara şi se încuie de două ori în baie. Umplu cada cu apă 
foarte caldă şi se adânci în ea, pentru a combate frigul 
care-i îngheţa membrele şi inima. 

De departe, de foarte departe, ajunse până la ea 
zgomote de voci. Nu-nţelegea ce strigau. S-ar fi spus că 
nişte voci ciudate îi bâzâiau în urechi. Mai târziu, alte 
sunete reuşiră să pătrundă prin ceața groasă care o 
înconjura ca o platoşă: zgomote imperioase de sonerie, 
chemări, murmure şi alte voci, mereu în spatele uşii, 
obsedante. l-ar fi plăcut să fie în stare să le oprească, 
apăsând pe un buton, ca la un radio. 

Treptat, apa din baie se răci şi trebui să se smulgă din 
acea carapace liniştitoare. Se şterse cu multă grijă, şi privi 
nehotărâtă rochia albă, întinsă pe pardoseală. Nu, cu 
siguranţă, nu dorea s-o îmbrace din nou. Se îndreptă cu 
demnitate spre uşă, deschise şi merse spre camera sa, 
complet goală. Nu le văzu nici pe Mildred, nici pe Emma, 
dar în mod vag, fu conştientă de o linişte bruscă ce se lăsă 
peste casă, în clipa apariţiei sale. 

Se îmbrăcă încet, luând hainele întinse de Emma, fără 
să ştie originea lor. Soapte înăbuşite urcau până la ea, dar 
în mintea sa nu aveau nici o semnificaţie. îi era încă frig. 
Adăugă un pulover pe deasupra corsajului şi se înfăşură 
într-o pătură groasă, fără să remarce privirile îngrijorate 
schimbate în spatele ei. Afară domnea o căldură toridă, 
făcând aceste precauţii inutile şi ciudate. 

Ca o somnanbulă, complet insensibilă la ceea ce o 

înconjura, se duse în birou şi închise uşa cu cheia în urma 
sa. Apoi se aşeză pe jos, cu picioarele îndoite la piept şi 
fruntea pe genunchi şi căzu într-o semiinconştienţă. 
Amorţeala forma o barieră între ea şi lume, între ea şi 
suferinţă. 

Din nou, nişte voci răsunară foarte aproape, chiar dacă 
păreau atenuate de letargie. O voce de bărbat se 
amesteca vocilor feminine. Ghici că era Seth, dar nu dorea 
să-i vorbească. Apoi telefonul sună cu insistenţă. Mai întâi, 
îşi aţinti privirea asupra lui, fără să înţeleagă, ca şi când 
era vorba despre un obicei bizar, pe care nu ştia să-l 
folosească, dar mânată de un fel de reflex, ridică 
receptorul. Frazele rostite de Seth îi păreau lipsite de sens, 
formulate parcă într-o limbă străină. Aşeză receptorul pe 
jos şi n-o mai interesă. Brusc, el începu să emită un sunet 
strident, extrem de neplăcut, ca o sirenă de ceaţă, carei 
se insinua în minte şi-i perturba starea de pace. Fără 
mânie, dar cu forţă, trase de fir şi-l smulse din priză. 

Pierzând complet noţiunea timpului, tremurând din 
când în când din cauza teribilei senzaţii de frig, care nu-i 
părăsea trupul. Treptat, întunericul cuprinse încăperea, dar 
nu se gândi să aprindă 
o lampă. Curând, pleoapele i se îngreunară. Se întinse pe 
jos, se înfăşură în pătură şi adormi. Puțin mai târziu, se 
trezi, se întrebă de ce se afla acolo, regretă confortul 
patului său şi căzu din nou într-un somn în care continuau 
să ajungă zgomote din exterior, unde visul şi realitatea se 
amestecau în mod nelămurit. 

Brusc, un vacarm uimitor o scoase din toropeală. 
Odihna îi limpezise mintea şi înţelese imediat ce se 
întâmpla. Cineva încerca să forţeze uşa şi declanşase 
sistemul de alarmă împotriva hoţilor. 

Urletul sirenei îi spărgea tâmplele. Lovituri puternice 
zgâlţâiau panoul greu din stejar şi strigătele de încurajare 
ale surorilor Merriweather le însoțeau. 

Timp de câteva minute, încercă să găsească o lampă, 
în întuneric. Deşteptătorul pus pe unul din rafturile 
bibliotecii o informă că era încă seara devreme. De fapt, 
probabil nu dormise mai mult de o oră. 

Cu calm, întoarse cheia în broască şi deschise uşa. 
Seth, care se pregătea să dea o nouă lovitură puternică de 
umăr, rămase încremenit. Când sistemul de alarmă încetă 
să funcţioneze, liniştea păru brusc asurzitoare. 

Emma şi Mildred aveau nişte feţe răvăşite. Se năpustiră 
asupra tinerei femei şi stăruiră cu întrebări. Fără să arate 
vreo iritare, Danielle răspunse simplu, încercând să-şi 
concentreze atenţia asupra celor două surori, în speranţa 
de a uita prezenţa lui Seth. Acesta rămase de-o parte, 
nehotărât, cu un aer de profundă tristeţe zugrăvit pe chip. 

Câteva clipe mai târziu, sirenele maşinilor poliţiei 
înlocuiră vacarmul sistemului de alarmă. 

Pe coridor se iviră poliţişti şi confuzia ajunse la culme. 
în mijlocul acestei îmbulzeli, Danielle manevra cu abilitate, 
pentru a nu se afla niciodată în contact cu Seth. 

în sfârşit, mare parte a poliţiştilor plecară, în afară de 
doi, care adunau informaţii pentru a întocmi un raport. 

- Cum vă simţiţi acum, doamnă Morrow? întrebă 
primul, un uriaş cu faţa de păpuşă, în loc de concluzie. 

- Foarte bine. De fapt, sufeream de surmenaj, doar 
câteva ore de odihnă au fost suficiente pentru a-mi reveni. 

Bărbatul se încruntă, sceptic. 

- Dată fiind starea dumneavoastră de oboseală, ar fi de 
preferat să nu rămâneţi singură. Adineaori, aţi fi putut să 
adormiţi în cadă şi să vă înecaţi. 

Imediat Mildred şi Emma îşi propuseră serviciile, 
liniştindu-i astfel pe poliţiştii care se pregăteau să-şi ia 

rămas-bun. Danielle îi opri cu un gest. 

- Vreţi să fiţi amabil să-l însoţiţi pe acest domn până la 
uşa sa? spuse ea, indicându-l pe Seth cu o mişcare din 
bărbie. Noaptea este foarte întunecată şi aş prefera să nu-i 
împrumut o lanternă. Ar fi în stare să nu mi-o înapoieze 
niciodată. 

Impasibil, Seth nu se alătură râsetelor celor doi poliţişti. 
Chipul 
i se întunecă şi ochii îi sclipiră de o hotărâre îndârjită. Fără 
o vorbă, se întoarse şi ajunse la uşă. 

De data aceasta, Mildred nu mai rosti nici o dojană. în 
timpul ultimei părţi a zilei, îşi cheltuise toată energia în 
chemări inutile şi indignarea şi severitatea fuseseră 
înlocuite de bunăvoință. Asprimea obişnuită părea că se 
îmblânzise şi, în mod ciudat, se accentuase asemănarea ei 
cu Emma. 

în timp ce Mildred dispăruse în bucătărie, Emma o 
întindea cu grijă pe Danielle pe pat. 

- îl iubesc, Emma, murmură tânăra femeie, dorind să-i 
dea bătrânei doamne o explicaţie acceptabilă a 
comportării sale scandaloase. 

Emoţionată până la lacrimi, Emma o sărută cu 
afecţiune şi-şi vâri nasul în batistă. 

Puțin după aceea, Mildred se întoarse, ducând o ceaşcă 
plină cu un ceai de plante, de o compoziţie specială, arma 
sa secretă împotriva bolilor de orice fel. 

- îl iubesc, repetă Danielle în şoaptă, înghițind fără să 
crâcnească poţiunea amară. 

întorcându-se brusc, Mildred pretinse că-i intrase o 
musculiţă în ochi. 

- Dar asta nu mă va împiedica să mă duc să pregătesc 
nişte ochiuri, adăugă cu fermitate, pentru cazul în care 
cineva i-ar fi confundat înduioşarea cu slăbiciunea. 

Danielle protestă, declarându-se incapabilă să 
mănânce ceva. Astfel că, cele două surori se retraseră, 
lăsând-o singură în liniştea calmă a camerei sale. 

Danielle rămase mult timp întinsă în întuneric, cu ochii 

mari deschişi, aşteptând momentul propice. Mai târziu, 
murmurele încetară şi raza de lumină de sub uşă dispăru. 
Puțin după aceea, se auzi un sforăit sonor, indicând că 
Mildred adormise. Apoi, pe culoar se auziră paşi mici şi 
mărunți. Danielle o identifică pe Emma. Imediat ce Mildred 
adormea, se ducea în fiecare seară în bucătărie, pentru a 
bea o ceaşcă de ciocolată caldă, excelent remediu 
împotriva insomniei, după cum afirma. în sfârşit, ritualul 
fiind îndeplinit, în casă domnea o linişte totală. 

Totuşi, tânăra femeie lăsă să mai treacă încă o oră. 
Atunci, se ridică fără zgomot, aprinse o lampă mică şi se 
îmbrăcă. Imediat la primele ore ale dimineţii, Seth va veni 
probabil să-i bată la uşă, dar în acea clipă va trebui să fie 
departe. 

înghesui în dezordine, în geanta de călătorie, puţinele 
obiecte pe care avea intenţia să le ia cu ea, abandonându- 
şi cu regret hainele de vară, costumele de baie, şorturile, 
tunicile uşoare, toate toaletele ce nu puteau fi purtate în 
oraş. Noii proprietari le vor arunca sau vor face după bunul 
lor plac. Nu-i păsa. 

într-adevăr, luase această decizie în timpul ultimelor 
ore: va vinde „Văduva din centru“. 

Desculţă, cu pantofii în mână, cobori scările şi intră în 
birou. îi era imposibil să ia cu ea materialul de lucru, prea 
stânjenitor. Va pune să fie transportat, mai târziu, la New 
York, de o companie pentru mutări, care se va ocupa de 
asemenea de mobilier şi de bibelourile pe care voia să le 
păstreze. 

Aranjă într-o cutie mică fotografiile de familie, câteva 
statuete din fildeş, aduse din ţări îndepărtate de strămoşii 
săi, un sextant, un astrolab, un compas, o veche hartă 
marină care-i aparținuse lui Jethro Fielding şi nişte cărţi. 
Una dintre ele era un volum subţire, în limba franceză, 
intitulat: „Poeme saturniene“. Pe muchia, roasă de ani, 
numele autorului, aproape şters, era scris cu litere aurite: 
Verlaine. în interior, cerneala pălise, dar notaţiile scrise în 
grabă pe margini, erau încă lizibile. Această operă 


156 ANNABEL DUPONT 


călătorise împreună cu Danielle Fielding pe vaporul ce o 
dusese departe de Franţa şi rămăsese mult timp cartea sa 
de căpătâi. 

Se aşeză apoi în faţa biroului şi începu o scrisoare 
lungă destinată surorilor Merriweather. Le mulţumi pentru 
grija şi bunătatea lor, le rugă să golească frigiderul şi le 
informă că, imediat ce va ajunge la New York, va pune 
casa în vânzare. Le ceru să-i lase să intre pe cei de la 
compania de mutări şi pe expertul care va veni să 
estimeze portretul lui Sargent. Apoi, ezită. Dar curând, 
mâna îi alerga din nou pe hârtie. 

„Vă iubesc din toată inima. Ştiţi?“ adăugă ea 
emoţionată. „Vă voi telefona din când în când, ca de 
obicei. Ar fi trebuit să-ţi ascult mai des sfaturile, Mildred. 
Poate aş fi evitat necazurile. Emma, dacă îţi cauţi 
talismanul, se găseşte în camera mea, pe noptieră. Vă 
sărut cu dragoste“. 

Ţinu stiloul în aer, nedecisă, apoi semnă: „Danny“. 
Folosirea acestui diminutiv îi permitea să se deosebească 
de străbunica Danielle Fielding. Se miră că se identificase 
atât de des cu ea şi că aseară jucase rolul său, până la a se 
dezbrăca pe plajă, în faţa ochilor surorilor Merriweather. 

Acum, cu scrisoarea aşezată la vedere pe birou şi 
comorile familiei împachetate, era gata de plecare. Mai 
avea doar o datorie: să-şi ia adio de la Danielle Fielding. 

- Fără tine, viaţa va fi lipsită de savoare, murmură ea, 
cu ochii ridicaţi spre portret. 

Pentru a-şi alunga tristeţea, enumeră pentru ea însăşi 
motivele de a spera şi a crede în frumuseţea vieţii: la New 
York o aşteptau prietenii, îşi iubea munca şi mai ales. 
Poate sămânţa semănată în timpul nopţii de dragoste se 
va dezvolta în taină în trupul său, ca o promisiune de 
bucurie. 

Tulburată, se apropie de tablou şi atinse uşor degetele 
tinerei femei încremenite pentru vecie într-o operă de artă. 
Fu atentă să nu apese, deoarece grăsimea prezentă pe 
suprafaţa pielii omeneşti, deteriora vopselele, ştia asta. 

Avea impresia că se desparte de o persoană reală. 

- Adio, Danielle Fielding, şopti ea, conştientă că-şi lăsa 
în urmă tot trecutul. 

Când ieşi pe uşă, observă că apăreau deja zorile. 


Capitolul 15 


Nu se făcuse complet ziuă. Umbrele nopţii întârziau 
printre dune. încruntată, Danielle îşi dădu seama că 
maşina era parcată în faţa casei, cu spatele la drum. Va 
trebui să facă o manevră pentru a o pune în sensul bun. 
Dar dorea să evite orice zgomot inutil, pentru a nu trezi pe 
nimeni. îşi aminti că folosise brecul pentru ultima dată 
când îl condusese pe Clive Hamilton la aeroport. Grijile din 
acea zi o împiedicaseră să se oprească la asemenea 
amănunte. 

Deschise portiera cu multă precauţie şi aşeză cutia şi 
geanta de călătorie pe scaunul pasagerului. Uşa rabatabilă 
din spate trebuia să fie trântită pentru a se închide şi acest 
gest ar fi provocat un adevărat vacarm. într-un oraş mare, 
acest gen de zgomot trecea în general neobservat, dar în 
liniştea golfului Trei văduve, ar fi răsunat ca o explozie şi ar 
fi alertat toţi locuitorii. 

Când se aplecă în faţă, auzi un uşor zăngănit. Privind la 
picioarele sale, văzu cheia de contact căzută pe jos. Se 
aplecă pentru a o ridica şi, în acea clipă, un obiect 
neobişnuit intră în câmpul său vizual. Privi cu mai multă 
atenţie şi recunoscu picioarele unui bărbat. 

Inima îi tresări în piept. Uitând de orice prudenţă, se 
grăbi spre silueta întinsă pe pământ. 

Era Seth. Dormea adânc, purtând aceleaşi haine ca în 
ajun şi neras. Corpul întins pe pământ forma un baraj viu, 
care-i oprea plecarea. L-ar fi putut strivi. Gândul acesta 
declanşă în ea un tremur nervos care dură mai multe 
minute. 

Somnul lui Seth părea foarte profund, deoarece 
zgomotul paşilor tinerei femei pe pietriş, nu-l trezise. în 
linişte, se duse la maşină şi se aşeză pe scaunul şoferului, 
cu un picior atârnând în gol şi vârful piciorului sprijinit pe 


DESCÂNTECUL MĂRII 159 


sol, pentru a reflecta. 

Timp de câteva minute, îi fu imposibil să găsească o 
soluţie. Se gândi la bicicletă, dar locul pe care-şi putea 
pune bagajele era prea mic. în plus, uşa adăpostului unde 
era aşezată scârţâia îngrozitor. 

Va merge pe jos, se hotărî în cele din urmă. Va trebui 
să renunţe la brec şi la cutia care închidea comorile 
familiei. Cu atât mai rău. Mai târziu, va angaja un şofer 
pentru a-i conduce maşina până la New York. Cea mai 
mare dificultate va fi să treacă de Seth. întărindu-şi 
hotărârea, îşi luă cu energie geanta de călătorie şi înaintă 
cu precauţie, atentă să nu provoace rostogolirea pietrelor 
sub paşii săi. Fiecare scârţâit îi părea că răsună cu o 
teribilă intensitate în liniştea dimineţii. Când trecu peste 
Seth, îşi ţinu respiraţia. El nu schiţă nici un gest. 

Câteva clipe mai târziu, Danielle părăsea aleea casei şi 
pornea pe drum. Acceleră mersul, deoarece asfaltul 
amortiza zgomotul paşilor. Treptat, grăbindu-se să iasă din 
raza vizuală, începu să alerge, urmând panglica 
şerpuitoare ce ducea în vârful colinei. Ajunse pe culme cu 
răsuflarea tăiată şi făcu o scurtă oprire, pentru a arunca o 
privire în urmă. 

De-abia avu timp să recunoască bolidul care se 
rostogolea spre ea cu o viteză nebună: Seth. Incapabil să 
se oprească la timp, el o izbi direct şi căzură împreună pe 
iarba care acoperea marginea drumului. Prinsă sub corpul 
său masiv, Danielle nu putu să schiţeze nici măcar un gest 
pentru a fugi. Greutatea lui o strivea. Scoase un geamăt 
slab. 

- îmi pare rău, declară el gâfâind, ridicându-se uşor 
deasupra ei. Te-ai oprit atât de brusc. 

-Lasă-mă să plec! strigă Danielle, lovindu-l cu pumnii în 
piept. 

O potoli într-o clipă, prinzându-i ambele încheieturi cu o 
singură mână. 

- Nu. Atâta timp cât nu vei rosti cuvântul pe care-l 
aştept, voi rămâne aici. Trage-ţi sufletul pentru a spune da. 
Vrei să fii soţia mea? 

- Nu, exclamă ea cu ochii scânteind de furie. Acum, ai 
obţinut un răspuns. Dă-mi drumul. 

- Nu este răspunsul bun. Repet: nu mă voi mişca înainte 
de a spune da. Vrei să fii soţia mea? 

- Nu. 

- Foarte bine, oftă Seth, cu un aer obosit. Nu sunt 
grăbit. Te iubesc, Danielle. Vrei să fii soţia mea? 

-N. 

Gura lui Seth puse stăpânire pe cea a tinerei femei, 
înăbuşind orice strigăt de protest. Barba sa îi irita pielea 
fină a bărbiei, dar buzele îi erau calde, tremurătoare, 
pricepute în a-i trezi senzaţii tulburătoare. Mâna liberă 
începu să-i mângâie pieptul cu încetineală şi voluptate. 

Când înălţă capul, ea uită să termine cuvântul 
întrerupt. Valuri de dorinţă îi treceau prin trup. Se străduia 
din toată fiinţa sa să lupte împotriva acestei moleşeli. Seth 
avea, în mod incontestabil, o imensă putere asupra 
simţurilor sale. 

De altfel, nu numai asupra simţurilor. în faţa tandreţei 
sărutului său, şi inima îşi pierdu din puteri. Pentru a-şi 
reînsufleţi mânia, îşi aminti clipele în care o rănise, o 
insultase, o umilise. 

- Cum ai îndrăznit să te întinzi sub roţile maşinii? îl 
acuză Danielle, cu o voce tremurătoare. Te-aş fi putut 
omori. 

- Oh! Nu se scapă de mine atât de uşor, o corectă Seth, 
cu un zâmbet foarte blând. Aş fi auzit zgomotul motorului. 
De altfel, n-aveam intenţia să adorm, dar oboseala mi-a 

venit de hac. Am trecut pe nesimţite din poziţia verticală în 
cea orizontală. Cum te simţi în această dimineaţă, 
dragostea mea? adăugă el, cu o voioşie, o uşurinţă şi o 
naturaleţe deconcertante. 

- Mă simţeam foarte bine până când te-ai prăvălit 
asupra mea. Ridică-te, te rog. 

- Te iubesc, Danielle, murmură el, atingându-i gâtul cu 
buzele tremurătoare. 

Danielle se zbătu, încercând fără să reuşească, să-şi 
elibereze încheieturile mâinilor. 

- Nu. Nu mă iubeşti. Mă doreşti doar. încă de la început 
îmi vrei trupul. Nimic altceva nu te interesează la mine. Ai 
obţinut ceea ce căutai în timpul unei nopţi întregi. Nu este 
de-ajuns? 

- Oh, nu? într-adevăr, mărturisesc, te doresc. încă de la 
început, ţi-am dorit trupul. Dar ceea ce-am obţinut nu este 
de-ajuns. Deloc. Vreau nenumărate nopţi, o viaţă întreagă 
de nopţi înflăcărate şi pasionante. Vreau o viaţă întreagă 
de dragoste. 

- Nu este vorba despre dragoste, ci de dorinţă. Acum 
pleacă, eşti prea greu. 

- Nici nu se pune problema. în plus, ar fi de preferat să 
încetezi să te răsuceşti în acest fel sub mine. Asta-mi 
înflăcărează imaginaţia plină de dorinţă. Da, te doresc. 
Sunt de acord. Este oare un păcat atât de mare? Dragostea 
începe deseori astfel. Este adevărat. Mai întâi mi-am dorit 
să te aduc să împarţi patul cu mine. Acum, ceea ce doresc 
să împart cu tine, este toată viaţa mea. 

Brusc, cu ardoare şi delicateţe, îi lăsă una din mâini, 
pentru a îndepărta o şuviţă de păr ce-i căzuse pe frunte. 
Emoţionată, Danielle nu se gândi să folosească mâna 
eliberată pentru a-l respinge. 

- Mai am şi alte păcate de mărturisit, continuă Seth, 

calm. Sunt o pradă uşoară pentru o femeie ca tine, atât de 
frumoasă, atât de captivantă. Aşa că mi-am petrecut o 
mare parte a verii luptând împotriva propriei mele 
slăbiciuni, împotriva atracției puternice pe care o simţeam 
faţă de tine. Această luptă mi-a mobilizat toată energia. în 
consecinţă, n-am ştiut să văd imediat adevărata ta 
frumuseţe, cea care se ascunde în adâncul fiinţei tale. 
Orbit de neîncredere, am fost deseori nedrept şi crud în 
ceea ce te priveşte. Pentru a mă apăra, aş putea, 
bineînţeles, să încerc experienţa mea trecută. Dar nu 
explică totul. De fapt, îmi era teamă să iubesc. îmi era 
teamă să mă leg. îmi era teamă să nu sufăr. Aşa că, am 
încercat să te rănesc, cum am fost eu rănit odinioară. 
Poate eram animat şi de o dorinţă de răzbunare. 

- De ce eu? protestă Danielle. De ce nu ţi-ai îndreptat 
răzbunarea asupra altor femei? 

Seth tăcu timp de câteva secunde, lăsând cu umilinţă 
privirea în jos. Soarele apăruse deasupra orizontului şi 
părul auriu i se lumină ca un foc aprins. Când o privi din 
nou, chipul îi era copleşit de o neaşteptate seriozitate. 
Danielle nu mai căuta să scape. Dimpotrivă, îl asculta cu 
extremă atenţie. 

- Pentru că te iubeam. Te-am iubit încă din primul 
minut în care te-am văzut. Asta îţi atribuia o teribilă putere 
asupra mea. Când ai început să te foloseşti de ea pentru. 

Consternată, Danielle închise cu putere pleoapele şi 
tresări. Aşadar, continua s-o acuze. O expresie dureroasă i 
se întipări pe faţă, făcându-l pe Seth să se întrerupă. 

- Nu, spuse el cu fermitate, ca şi când îi citise 
gândurile. Te înşeli asupra sensului amintirilor mele. 

- în acest caz, ce vrei să spui? se înfurie ea. Ai auzit 
dimineaţă că-ţi lipsea vreo linguriţă de argint, dintr-un 
sertar? Da, mărturisesc, eu am furat-o. 


DESCÂNTECUL MĂRII 163 


- în definitiv, întreaga responsabilitate a acestei situaţii 
absurde, nu apasă numai asupra mea, exclamă Seth, 
exasperat. Pentru a ajunge aici trebuie să fie doi, doamnă 
Morrow. Trebuie de asemenea să fie doi, pentru a găsi o 
soluţie. în consecinţă, nu vei renunţa pentru câteva clipe la 
orgoliu şi încăpățânare? Ne-ai fi putut scuti de multă 
suferinţă, povestindu-mi pur şi simplu adevărul. Dacă-mi 
relatai povestea străbunicii şi blestemul care apăsa asupra 
ta, în seara în care te-am dus pe plajă, probabil aş fi înţeles 
motivele atitudinii tale. N-aş fi crezut că te jucai cu mine, 
pentru a-mi aţâţa dorinţa. Dacă-mi înapoiai smaraldul într- 
un mod banal, în loc să-ţi imaginezi un scenariu complicat, 
nu te-aş fi bănuit că nutreai planuri interesate. Dacă 
dezvăluiai maniera în care reuşiseşi să plăteşti datoriile 
soţului tău. 

- Ti-ai trimis secretarul la mine, pentru a-mi smulge 
secretul prin viclenie, se indignă Danielle. 

- . în acest moment, n-am fi fost culcaţi în iarba udă, în 
zori, gata să luptăm unul împotriva celuilalt, cu toate că 
amândoi dorim acelaşi lucru., continuă Seth imperturbabil. 
De ce ai refuzat să-i vorbeşti lui Jesse? 

- De ce i-aş fi vorbit? Pentru ce şi-a arogat dreptul de a- 
mi cerceta viaţa? în ce măsură îl privea situaţia mea 
financiară? în ce măsură te privea? Dacă speri încă să 
descoperi originea acestor bani, nu te bizui pe mine. 

- Oh! Acum este inutil. Am obţinut toate informaţiile 
necesare. Stiu totul despre tine, absolut totul. Mai ales un 
lucru: când te simţi atacată, nu te aperi. Ataci la rândul 
tău. Aş fi putut accepta cea mai mare parte a reacţiilor din 
amor propriu. Cu excepţia uneia. N-ar fi trebuit să pretinzi 
că ai avut o relaţie fizică, în acea noapte, cu invitatul tău. 
De ce n-ai recunoscut că venise la Nantucket pentru a 
cumpăra un tablou? 

- Nu ştii adevăratele motive ale prezenţei sale la mine, 
afirmă ea, rece. De fapt, Clive este amantul meu de mulţi 
ani. 

- Eşti o mincinoasă. 

- Cum îndrăzneşti să-mi pui cuvântul la îndoială? N-am 
obiceiul să-mi etalez intimitatea în văzul lumii, eu. sunt 
puţin mai discretă decât tine. 

- Foarte bine, oftă Seth, resemnat. în acest caz, vom 
face dragoste numai în intimitatea camerei noastre, dacă 
aşa pretinzi. Vara, îmi vei da voie să deschid ferestrele? 

- încetează această comedie, Seth. N-am intenţia să 
mă căsătoresc cu tine. 

- Bun! Vom lăsa aşadar fereastra închisă. în schimb, 
vom trage draperiile. Vreau să te văd goală, aureolată de 
lumina zorilor care te mângâie, înainte de a te mângâia eu 
însumi, în fiecare dimineaţă, în fiecare zi, în fiecare noapte. 

- Destul! strigă ea, înspăimântată de tulburarea pe 
care i-o trezea numai prin sunetul vocii. 

Cu un zâmbet amuzat pe buze, ca în joacă, Seth îi 
strecură mâna sub pulover şi-i prinse vârful unui sân, între 
degetul mare şi arătător. Corpul tinerei femei se încordă 
imediat şi se înflăcără. Zâmbetul lui Seth se accentuă. 

- Este greu de crezut că o tânără persoană atât de 
promptă în a minţi, a fost crescută de o femeie atât de 
sinceră şi de directă ca Mildred Merriweather, remarcă el, 
cu o urmă de ironie. leri, mi-a vorbit foarte mult despre 
tine. Mi-a povestit multe întâmplări care te priveau. | se 
întâmplă să arate o severitate şi un puritanism puţin cam 
excesiv, dar n-am pierdut timpul ascultând-o. De 
asemenea, la sfaturile ei, i-am telefonat prietenul tău, 
domnul Hamilton. în realitate, presupun că Mildred se 
confruntă cu o dilemă de nerezolvat. Nu reuşea să decidă 
care din noi doi - domnul Hamilton, sau eu - va reuşi mai 

bine să facă din tine o femeie cinstită. Aşa că a preferat să 
ne pună în legătură unul cu celălalt, o asigură el, arogant. 

- Ah? Aşa ai aflat că eu şi Clive n-am avut niciodată 
vreo legătură. murmură ea, învinsă. 

- Domnul Hamilton mi s-a destăinuit fără nici o 
reticenţă, întări Seth, pândindu-i reacţiile de pe chip, în 
timp ce degetele continuau să-i atingă uşor pieptul, 
aproape distrat. 

Obosită să lupte, Danielle îşi simţea rezistenţa scăzând 
treptat. Logica şi bunul-simţ se topiră sub asalturile 
dorinţei. Se strădui, cu curaj, să-şi amintească faptul că 
Seth persistă să nu-i acorde încredere. Avea nevoie de 
dovezi, de mărturii, ale altora decât ale sale, pentru a-i 
admite buna-credinţă. Descoperise adevărul despre 
relaţiile cu Clive, despre speculaţiile bursiere şi, probabil, 
despre Watteau. Dar pentru asta, se încrezuse în cuvântul 
lui Mildred, în cel al lui Clive, în cel al lui Jesse şi în al 
expertului. Nu în al său. 

- Lasă-mă să plec, repetă ea încet. Mă doare spatele şi 
toţi muşchii, se lamentă ea. 

- Zău? Curios. Eu mă simt foarte bine. Mi se pare că aş 
putea rămâne astfel toată ziua. 

- îmi faci rău, insistă Danielle incapabilă să-i opună 
argumente raţionale, deoarece ideile îi deveneau tot mai 
confuze. 

- Si tu la fel, îmi faci rău, refuzând să te căsătoreşti cu 
mine. Spune da şi mă voi ridica. 

- Nu. 

înfăşurându-şi pe un deget o şuviţă de păr arămiu, o 
frământă şi o privi fix, ca şi când era vorba despre un 
obiect extrem de preţios. 

- Ah? îi dădu drumul în cele din urmă. Poate ai nevoie 
de precizări suplimentare? îţi promit că ţi le voi da. Dar mai 

înainte, este rândul tău să-ţi deschizi inima. Ai putea 
începe prin a-ţi mărturisi dragostea pentru mine, de 
exemplu, îi sugeră, prefăcându-se indiferent. 

- Nu te iubesc, minţi ea, cu o voce aproape neauzită. 

- Evident, este un început prost pentru o căsătorie, 
glumi Seth în timp ce-i atingea uşor linia sprâncenelor. Dar 
poate, dragostea mea pentru tine va fi de-ajuns pentru a 
face legătura noastră indestructibilă? Pentru că te ador, 
Danielle. îmi încredinţez viaţa în mâinile tale şi nu voi 
înceta până când nu ţi-o vei încredința şi tu, în întregime, 
între ale mele. 

- Niciodată, şopti ea, pătimaşă. 

- Fii soţia mea. Fii prietena mea. Fii amanta mea. Fii 
mama copiilor mei. Căsătoreşte-te cu mine. Te implor, 
spune da, insistă el, punctând fiecare silabă cu sărutări tot 
mai insistente. 

- Nu. 

De data aceasta, vocea nu-i mai era decât un murmur 
imperceptibil. 

- îţi ofer tot ce am. 

- Nu. 

- Corpul, lucrurile mele, inima, sufletul. 

- Nu. 

- încrederea. încrederea mea totală. 

- Nu, nu, nu. 

- Apropo de încredere. reluă Seth brusc. Am încă o 
mărturisire să-ţi fac. Nu ştiam exact natura relaţiilor tale cu 
Clive Hamilton, până când n-ai admis tu însăţi, că fuseseră 
mereu platonice. Altceva: nu ştiu dacă Watteau este un 
fals sau nu. Poate cutia luată de Jesse la Boston conţinea 
numai ziare vechi. N-a vrut să verifice el însuşi, de teamă 
să nu fie făcut vinovat. S-a dus la întâlnirea cu expertul, 
dar a plecat imediat, fără să aştepte rezultatele. Apoi mi-a 

telefonat pentru a mă pune la curent cu problema. De fapt, 
îl bănuiesc de a încerca o anumită simpatie pentru tine.. 

- Nu. ştii?... bâigui Danielle, cu răsuflarea tăiată. 

- Nu. Desigur, m-aş fi putut informa la expert. Dar nu 
mi s-a părut necesar. Pe de altă parte, ieri eram prea 
ocupat pentru a mă preocupa de amănunte. Toată ziua am 
încercat să îmbunez două teribile bătrâne doamne. îmi 
barau trecerea spre singura persoană cu care doream să 
vorbesc: spre tine. N-am nici o informaţie asupra modului 
în care ţi-ai procurat suma necesară pentru plătirea 
datoriilor soţului tău. Si de altfel, nu-mi pasă, pentru că am 
descoperit singurul lucru care are importanţă: te iubesc cu 
toate puterile şi mă încred în tine fără nici o rezervă. Am 
toată viaţa pentru a găsi răspuns la întrebările rămase în 
suspensie. Acum, singurul răspuns pe care doresc să-l 
obţin de la tine este: da. 

Un val de bucurie copleşi inima tinerei femei. 

- Oh, Seth! oftă ea, aruncându-şi braţele în jurul gâtului 
său. Te iubesc atât de mult. Am impresia că trupul meu 
este prea mic pentru a cuprinde toată această iubire. 

- Spune da, insistă Seth. 

- Da, murmură Danielle, cu lacrimi de fericire curgându- 
i pe obraji şi strălucind ca picăturile de rouă la ivirea 
zorilor. 

Când se întoarseră la „Văduva din centru“, surorile 
Merriweather nu se treziseră încă. Danielle fu uşurată, 
deoarece bănuia că privirea pătrunzătoare a lui Mildred i-ar 
fi citit pe chip urmele clipelor de pasiune pe care tocmai le 
trăise. în iarba umedă a dimineţii, Seth o antrenase într-un 
vârtej ameţitor de plăcere. 

în trecere, luă din brec cutia cu amintirile de familie. La 
primul etaj, nu mişca nimic. La ora şapte, punctuală ca un 
orologiu, Mildred deschise ochii şi o trezi pe Emma. 

în bucătăria spațioasă, Danielle pregătea cafeaua, 
sarcină devenită dificilă datorită braţelor puternice care-i 
înconjurau talia sau umerii, sau a vocii insinuante ce-i 
şoptea la ureche vorbe de dragoste. Se pregătea să pună 
cele două ceşti aburinde pe masă, când Seth o opri. 

- Nu. Să mergem în birou. Mi-ar plăcea să arunc o 
privire pe noua mea achiziţie. 

Uluită, Danielle îl privea fără să înţeleagă. 

- Da, continuă el, prefăcându-se indiferent. Nu se 
cumpără în fiecare zi un tablou de o asemenea valoare, 
fără măcar să-l fi văzut. 

- Un tablou? repetă tânăra femeie, cu ochii măriţi de 
surpriză. 

- Un portret de John Singer Sargent, preciză Seth pe un 
ton neutru. 

-Ţi l-a vândut Clive? îl întrebă ea, fără să-i vină să 
creadă. 

Chipul i se lumină şi ochii îi străluceau de încântare. 
Adineaori 
crezuse în fericirea ei totală. Totuşi, Seth tocmai adăugase 
o nouă bucurie. 

Acesta admiră îndelung pictura marelui artist 
american. 

- Cu siguranţă, străbunica ta a fost o femeie 
remarcabilă, comentă el. Ca şi tine. 

- Sunt fericită că nu mă despart de ea, exclamă 
Danielle cu recunoştinţă. 

- Stiam că această pierdere te va durea. Pentru că 
refuzi să accepţi cadouri scumpe, am folosit proprii tăi 
bani, cei de pe cecul pe care mi l-ai înmânat. Aşa că, este 
vorba de o restituire a unui obiect, proprietarului legitim. 
Această operă de artă a aparţinut întotdeauna familiei tale. 
Nu trebuia să cadă în mâini străine. 

Făcând o pauză, o îmbrăţişă şi o sărută cu înflăcărare. 

- De fapt, Mildred, din nebăgare de seamă, m-a făcut să 
înţeleg ce se întâmplase. Pentru că m-a informat că 
domnul Clive Hamilton venise la Nantucket pentru a 
cumpăra un tablou, am făcut imediat legătura cu cecul pe 
care mi l-ai înmânat. Aşadar, banii nu proveneau din 
vânzarea tabloului de Watteau şi nici printr-un mijloc ce nu 
poate fi mărturisit. Dimpotrivă, pentru a-ţi salva onoarea, 
te-ai resemnat să te desparţi de o amintire de familie. în 
acea clipă, totul se lumină în mintea mea. Am luat imediat 
legătura cu Clive Hamilton şi. urmarea o cunoşti. 

Stăpânindu-şi lacrimile provocate de o emotie foarte 
puternică, Danielle se cuibări în braţele sale. Aşadar, 
străbunica Danielle Fielding rezolvase problema pe care o 
crease ea însăşi. Provocând mai întâi despărţirea a două 
fiinţe care se iubeau, le schimbase cursul destinului, 
reunindu-i pentru totdeauna. 

- Fulgerător, toate îndoielile mi s-au năruit, ca un castel 
din cărţi de joc, continuă Seth, aţintindu-şi ochii asupra ei, 
cu o imensă tandreţe. Dacă le-aş mai fi păstrat, mi-ar fi 
fost risipite rapid de Clive 
Hamilton. Când i-am propus un beneficiu substanţial 
pentru vânzarea tabloului de Sargent, a refuzat, pretinzând 
că avea faţă de tine o datorie de recunoştinţă de mulţi ani 
mai înainte. Mi-a explicat că, fără să fii câtuşi de puţin 
obligată în mod legal, ai rezolvat situaţia financiară 
catastrofică lăsată de soţul tău, permițându-le astfel 
asociaţilor săi să-şi păstreze o reputaţie intactă. O femeie 
care plăteşte o sumă enormă, atunci când nimic n-o 
constrânge, nu poate decât să te oblige s-o admiri. Va 
trebui să veghez asupra ta, adăugă el sever. Cu o 
asemenea generozitate şi o asemenea impulsivitate, s-ar 
putea să cheltuieşti orice avere în timp foarte scurt. 

- Si eu va trebui să veghez asupra ta, declară Danielle, 
râzând veselă. Un bărbat în stare să cumpere toate 
costumele de baie dintr-un magazin, cu singurul scop de a- 
i face plăcere vânzătoarei. Un asemenea bărbat nu poate 
să fie cu totul rău, preciză ea, cu o licărire amuzată în 
privire. 

- Oh, ba da! exclamă o voce răsunătoare. 

Se întoarseră, surprinşi. Ochii umflaţi de somn ai lui 
Mildred, îi priveau cu indignare. 

-Te-a cerut deja în căsătorie? întrebă Emma, cu un 
zâmbet timid. 

- Da, o asigură Danielle cu fermitate. Mildred, acum 
închide ochii, sau s-ar putea să asişti la un spectacol 
extrem de îndrăzneţ. îl voi săruta pe lupul mare şi rău, în 
persoană. 

- Oh! exclamă bătrâna doamnă, ofensată. 

- Cât este de încântător! oftă Emma, extaziată. 

- Emma! Nu te uita! Nu vezi că se sărută în stil 
franțuzesc? 

Câteva clipe mai târziu - zile minunate, pline de lene şi 
voluptate - Seth primi o scrisoare de la expertul care 
examinase tabloul de Watteau. Era neîndoielnic un fals. 

- Nu-mi plăcea deloc pânza aceea, afirmă Seth, în loc 
de concluzie. Cu siguranţă, strămoşul meu avea un gust 
detestabil. în plus, era o victimă aleasă de escroci. Să nu 
mai vorbim despre asta. 

în clipa în care sosise vestea, Danielle era în curs de a 
aranja obiectele rămase în cutia mică, în care le aşezase în 
timpul încercării de a pleca. Brusc, îi căzu sub ochi cartea 
de poezii care-i aparținuse Daniellei Fielding. O luă cu 
atenţie şi începu s-o răsfoiască. 

- Ce păcat! Nu înţeleg limba franceză, exclamă ea cu o 
expresie de nemulţumire. 

- Eu am învăţat la şcoală, spuse Seth, aruncând o 
privire peste umărul ei. „Suspinele lungi de viori, de o 
tristeţe monotonă, îmi rănesc inima“, citi încet. 

După câteva ezitări, reuşi să-i traducă Daniellei într-un 
mod mulţumitor versurile. 

- Cunoşti povestea acestei fraze? O întrebă pe tânăra 
femeie. A fost aleasă pentru a anunţa debarcarea 
americanilor în Normandia, celor din rezistenţa franceză, îi 
explică. Dădea semnalul unei bătălii ce marca înfrângerea 
nemților şi sfârşitul războiului. Nu este curios? 

Danielle se întoarse gânditoare spre portretul 
străbunicii. Oare în acel moment mai trăia? Primise în taină 
la ea bărbaţi care se strecurau pe furiş în întuneric? Le 
sugerase oare versul pe care-l recitase odinioară, în timpul 
lungului său exil, pentru a-şi alina melancolia? Când venise 
ziua, privise oare în direcţia mării, cum făcea pentru 
eternitate, de pe pânza pictată de John Sargent? 

- Cu siguranţă, nu voi şti niciodată, murmură Danielle, 
atât de încet, încât nici măcar Seth n-o auzi. 


Sfârşit 


